হৃদয় যেতিয়া যন্ত্ৰনা - জয়ন্ত মাধৱ বৰা - সাহিত্য ডট অৰ্গ\nহৃদয় যেতিয়া যন্ত্ৰনা – জয়ন্ত মাধৱ বৰা\nবহুত চেষ্টা কৰিও সি ছবিখন সম্পূৰ্ণ কৰিব পৰা নাই৷ তিনিটা কাঠৰ খুটাৰ ফ্ৰেমটোত আঁওজাই থোৱা কেনভাচখনৰ ওচৰলৈ সি বাৰে বাৰে গৈছে৷ ৰঙৰ বাতি এটাত ডুবাই ব্ৰাছডালেৰে কেনভাচত আঁকডাল মাৰিবলৈ লৈও ৰৈ গৈছে৷ না না না, এইখিনিত এই ৰংটো হ’বই নোৱাৰে৷ নন্দিতাৰ মুখখন এনেকুৱা নহয়৷ হাঁহিটো এনেকুৱা নহয়৷ আৰু সেই কেঁচুৱাটো, অসহায়ভাৱে তাৰ ফালে চাই আছিলযে? মনৰ মাজলৈ আহো নাহোকৈ ৰঙৰ ধাৰণাটো আহে, সেইমতে সি ব্ৰাছডাল তুলি ৰঙত ডুবায়৷ কিন্তু কেনভাচখনত দিবলৈ লৈ ৰৈ যায়৷ সি বিচৰা ৰং এইটো নহয়৷ ফ্ৰেমটো নহয়৷ ছেঃ মিছাতে ৰঙৰ বাতিটোত ডুবাই ব্ৰাছডাল লেতেৰা কৰিলোঁ –সি ভাবিলে আৰু লগে লগে পানীৰ টেপটো খুলি ব্ৰাছডাল ধুই পেলালে৷ ব্ৰাছডাল ধুই থাকোতে অপৰাগতাৰ বাবে তাৰ নিজৰ ওপৰতে খং উঠিল৷ সি ভবাৰ দৰে ছবিখন আঁকিব পৰা নাই কিয়?\nব্ৰাছডাল টেবুলৰ ওপৰত থকা ট্ৰেখনত থৈ সি আকৌ কেনভাছখনলৈ চালে দূৰৈৰ পৰা৷ দূৰৈৰ পৰা চালে ভাৱবোৰো বেলেগ হয়৷ কিবা এটা ভাল লাগে৷ পাহাৰ এটা দূৰৈৰ পৰা চালে যেনেদৰে ভাল লাগে৷ বহু দূৰৈৰ পৰা চালে নীলা ঢৌ এটা স্থিৰ হৈ ৰৈ থকা যেন লাগে৷ না না না, এখন নীলা চাদৰ, ক’ৰবাত অলপ ওখ, ক’ৰবাত অলপ চাপৰ৷ যেন প্ৰেমিকাৰ আবেগ আপ্লুত আকুলতা সিঁচৰতি হৈ থকা বুকুৰ আঁচলখন৷ সেই দৃশ্যই চাওঁতাজনকো ৰোমান্তিক কৰি তোলে৷ মনটোক বান্ধিব নোৱাৰা হয়৷ অলপ কাষ চাপি গ’লেই কিন্তু ৰংটো বেলেগ হৈ যায়৷ গভীৰ ৰহস্যৰে ভৰা ওখ চাপৰ সেউজীয়া এখন ডাঠ হাবি যেন লাগে৷ তাত প্ৰেম নাথাকে৷ কৌতূহল থাকে৷ আৰু একেবাৰে ওচৰৰ পৰা? একেবাৰে ওচৰৰ পৰা পাহাৰটো দেখি কেনেকুৱা লাগে? লঠঙা গছ এসোপা৷ শিল এসোপা৷ সেইসোপাৰ মাজত কিবা সৌন্দৰ্য থাকেনে? মানুহৰ জীৱনটোও এনেকুৱাই৷ ধৰি লওক, ফুটপাথেদি মানুহ এগৰাকী আহি আছে৷ দূৰৈৰ পৰা চালে মানুহগৰাকীক খুব সুখী যেন লাগে৷ চকুত চানগ্লাছ, গাত লিপিট খাই লাগি থকা নতুন ডিজাইনৰ কাপোৰ, লয়লাস ভংগী, আঁতৰৰ পৰা বৰ ধুনীয়া দেখি৷ নীলা পাহাৰটোৰ দৰেই৷ মুখখন ধুনীয়া লাগে, দেহৰ গঠনটো ধুনীয়া লাগে৷ অলপ কাষ চাপি গ’লেই ধাৰণাটো বেলেগ হৈ যায়৷ যেনেকৈ ভবা গৈছিল তেনেকুৱা ধুনীয়া নহয়৷ মুখখনত অলপ দাগ আছে৷ উগ্ৰ প্ৰসাধনেৰে সেইবোৰ ঢাকিবৰ চেষ্টা কৰিছে৷ চুলিবোৰ ৰং কৰিছে নেকি? নে মুগা বৰণীয়া কৰি পেলোৱাটো ফেশ্বন? তাতকৈও ওচৰৰ পৰা দেখাৰ লগে লগে বহু প্ৰশ্নই কৌতূহলী কৰি তোলে মন৷ তেওঁৰ ঘৰৰ জীৱন আৰু বাহিৰৰ জীৱন একেইনে? এইযে গাটোত কেইবাটাও ভাঁজ দি মোলায়েম হাঁহি এটাৰে তেওঁ ফুটপাথত থিয় হৈ মানুহ এজনৰ লগত কথা পাতি আছে, ঘৰতো ইমান ধুনীয়াকৈ পাতেনে? ঘৰতো সেই হাঁহিটো তেওঁৰ মুখত লাগি থাকেনে? অলপতে বিয়া এখনত এহাল দম্পতী লগ পাইছিল৷ বৰ ধুনীয়াকৈ সাজি-কাচি বিয়া খাবলৈ আহিছিল৷ বিয়া ঘৰত ইজন সিজনৰ লগত হাঁহি হাঁহি কথা পাতিছিল৷ উপযাচি গৈ চিনাকি হৈছিল আনৰ লগত৷ দুয়োটা আহি তাৰ লগতো চিনাকি হৈছিল৷\n: আপোনাৰ পেইণ্টিংবোৰ বৰ ভাল লাগে৷\nসি মিচিকিয়াই হাঁহি দিছিল৷ সুধিব খুজিছিল –কিয়? নুসুধিলে৷ কাৰণ সি জানে, “আপোনাৰ পেইণ্টিং মোৰ খুব প্ৰিয়, আপোনাৰ লেখা মোৰ খুব প্ৰিয়”, কিছুমানে যে এনেদৰে কয়, এনেয়ে কয়৷ কেনভাচখনলৈ চাই থাকোতেই তাৰ এই কথাবোৰ মনলৈ আহিল৷ সিদিনা নন্দিতাৰ লগত কথা পাতোতেও এনেকুৱা ভাৱবোৰেই মনলৈ আহিছিল৷ প্ৰত্যেক মানুহৰ ভিতৰত আৰু এজন মানুহ সোমাই থাকে৷ ভিতৰত সোমাই থকা মানুহজনহে আচল৷ নন্দিতাৰ লগত কথা পাতি এই ভাৱটো তাৰ দৃঢ় হৈ পৰিছিল৷ নন্দিতা মানে তাৰ লগত শান্তি নিকেতনত একেলগে পঢ়িছিলযে, সেই চটফটীয়া ছোৱালীজনী৷ চটফটীয়া শব্দটো সিহে কয়, বাকীবোৰৰ বাবে নন্দিতা বৰ স্মাৰ্ট ছোৱালী৷ তাৰ লগৰকেইটাৰ মাতে স্মাৰ্ট আৰু চটফটীয়াৰ মাজত পাৰ্থক্য আছে৷ আচলতে নন্দিতাৰ দৰে ছোৱালী এজনী পাৰফৰ্মিং আৰ্ট পঢ়িবলৈ শান্তি নিকেতনলৈ কিয় গ’ল সেইটো তাৰ বাবে এতিয়াও ৰহস্য৷ নন্দিতা তেনে ধৰণৰ ছোৱালীয়েই নাছিল৷ এদিন সি সুধিয়েই দিছিল –“তুমিযে ইয়াত পঢ়িবলৈ আহিলা, কুছ্ হজম ন্যাহি হুৱা৷ ”\nনন্দিতাই খিলখিলাই হাঁহি দিছিল৷\n: হাঁহিলা যে?\n: হাঁহিলো আৰু৷\nসি মন কৰে নন্দিতাই কিবা এটা ঢাকি থ’ব বিচাৰে৷ সেই দিনা পিছে মুকলিকৈ কৈ দিছিল –“কি কৰিবা আৰু৷ মায়ে ক’লে, চাকৰি পোৱাৰ আশা নায়েই৷ ঘৰতে সোমাই থাকিলে ওচৰ-চুবুৰীয়াই বুঢ়ী হোৱা বুলি ভাবিব৷ বিয়া দিবলৈ ল’ৰা নোলাবই৷ তাতকৈ ক’ৰবাত কিবা এটা পঢ়ি থাকা৷ পঢ়ি থাকিলে সৰু ছোৱালীৰ নিচিনা লাগিব৷ ল’ৰাও আহিব তেতিয়া বিয়া পাতিবলৈ৷ মাৰ কথা শুনিয়েই গুচি আহিলো৷” সি আচৰিত হৈছিল৷ নন্দিতাই বাৰু চিৰিয়াছলি কৈছেনে? বিয়া পাতিবলৈ ল’ৰা নাপাব বুলিয়েই পঢ়িবলৈ একেবাৰে শান্তি নিকেতন পালেহি? অন্য ক’ৰবাতো পঢ়ি থাকিব পাৰিলেহেঁতেন৷ বা গুৱাহাটীতে ক’ৰবাত৷ নে ঘৰখনৰ পৰা আঁতৰি নিৰিবিলি পৰিৱেশ এটা বিচাৰি আহিছে?\n: এ সেইদিনা পেপাৰখন চাই আছিলো৷ এড্টো দেখিলো৷ ভাবিলো শান্তি নিকেতনতে দুদিনমান তাতে থাকি আহো৷ আজিকালি মানে অসমত পঢ়িছো বুলি ক’লে কোনেও পাট্টাই নিদিয়ে৷ বাহিৰত পঢ়াটো ফেশ্বন হৈ গৈছে৷ তেতিয়া মানে ওৱেটটো অলপ বাঢ়ি যায়৷ সেই কাৰণেই আহিলো৷\nতাইৰ কথা শুনি লগৰ আটাইবোৰে হাঁহি দিছিল৷ সি কিন্তু হাঁহিব পৰা নাছিল৷ কি আচৰিত এই ছোৱালীজনী? কেৱল ফেশ্বনৰ বাবেই অকণো ৰাপ নথকা বিষয় এটা পঢ়িবলৈ ইয়ালৈ গুচি আহিল? বোধহয় এনেধৰণৰ ব্যতিক্ৰমী চৰিত্ৰৰ বাবেই সি নন্দিতাৰ প্ৰতি আকৰ্ষিত হৈছিল৷ তাইক দেখিলেই আগবাঢ়ি গৈছিল, সুবিধা পালেই কাষে কাষে ফুৰিব বিচাৰিছিল, বন্ধত ফুৰিবলৈ লগ ধৰিছিল৷ ৰিঙা ৰিঙা কোনোবা দুপৰীয়া গছৰ ছাঁত অকলে বহি থকা দেখিলে সি দৌৰি গৈ কাষত বহিছিল৷ সুধিছিল –“অকলে অকলে কি ভাবি আছা?” বেছি গুৰুত্ব দিয়া দেখি এদিন তাই হাঁহি হাঁহি সুধিয়েই দিলে –“তুমি মোৰ প্ৰেমত পৰিছা নেকি?”\nসি থতমত্ খাই গৈছিল৷ বাপৰে এইজনী কম ছোৱালী নহয় দেই! ল’ৰাইও এনেকৈ ফেচ্ টু ফেচ্ কথা ক’ব নোৱাৰে৷ তাক অবাক কৰি নন্দিতাই এইবাৰ খিল্খিলাই হাঁহি হাঁহি ক’লে –“যদি প্ৰেমত পৰিছা, প্লীজ এতিয়াই এৰা৷ পিছত দেৱদাস হৈ যাবা, মোক কিন্তু ব্লে’ম নিদিবা৷ মই তোমালোকৰ দৰে দীঘল চুলি ৰাখি পিছফালে টিকনি ওলোমাই নিজকে কিবা বেলেগ দেখুৱাই থকা ইম’চনেল আৰ্টিষ্টবোৰক বিয়া কৰোৱাত নাই৷ মই যেনেকৈ বেলেগ, মোৰ ড্ৰীমবোৰো বেলেগ৷ ”\nসি ইমান লাজ পাইছিল, সেইদিনাৰ পৰা সি নন্দিতাৰ আগত মুখ উলিয়াবলৈও লাজ কৰা হৈছিল৷ নন্দিতাক দেখিলেই সি কিবা হীনমন্যতাত ভোগা হৈছিল৷ বৰ অশান্তিত দিন পাৰ হৈছিল তাৰ৷ পিছে এদিন তাৰ অস্বস্তিৰ ওৰ পেলাই নন্দিতা নিজেই পঢ়া আধাতে সামৰি শান্তি নিকেতনৰ পৰা গুচি গৈছিল৷ ধুমুহাৰ দৰে আহিছিল ছোৱালীজনী, ধুমুহাৰ দৰেই গুচিও গ’ল৷ তাই যোৱাৰ পিছত লগৰকেইটামানে তাইৰ ভংগীমাবিলাক ভেঙুচালি কৰি দেখুৱাই তাইৰ বদনাম গাইছিল৷ তাই হেনো নিজকে বেছি স্মাৰ্ট দেখুৱাইছিল৷ “বেছি দেখুৱায় বে!”৷ কৈয়েই উৎকট অশ্লীল ভংগীমাৰে ল’ৰাটোৱে উকি মাৰি দিছিল৷ অথচ সেই সময়ত সিহঁতেহে তাইৰ বেছিকৈ লগ লৈছিল৷ নন্দিতাৰ শৰীৰটোক লৈ আলোচনা কৰিছিল৷ সি ক্ষুণ্ণ হৈছিল এই কথাবোৰত৷\nতাৰপিছত বহুদিন তাইৰ সৈতে একো যোগাযোগ নাছিল৷ সি গুৱাহাটীলৈ ঘূৰি আহিছিল আৰু দুখনমান প্ৰদৰ্শনী পাতিছিল৷ তেনেকুৱা এখন প্ৰদৰ্শনীলৈকে তাক অবাক কৰি এদিন নন্দিতা হুৰমূৰাই সোমাই আহিছিল৷ প্ৰথমতে সি চিনিয়েই পোৱা নাছিল৷\n: কিয়? মই বেলেগ হৈ গ’লো নেকি? –নন্দিতাৰ একেই খিল্খিল্ হাঁহি৷\n: অলপ খীণালা নেকি৷\n: ইচ্ বহুদিনৰ মূৰত দেখি প্ৰেমিকাক কোৱাৰ দৰে ক’লা৷\nসি অপ্ৰস্তুত হৈ পৰিছিল৷ নন্দিতাই পৰিৱেশটো সহজ কৰি তুলিছিল৷ ক’লে –“আজিকালি ডায়েটিং কৰো বুজিছা৷ শকত ছোৱালীক ল’ৰাই পছন্দ নকৰে৷ ”\nআকৌ তাৰ অবাক হোৱাৰ পাল৷ নন্দিতাৰ দৰে ছোৱালীয়ে কেতিয়াৰ পৰা ল’ৰাৰ পছন্দ অপছন্দৰ কথা ভবা হ’ল? তাৰপিছত তাই খপজপাই বেগৰ পৰা চিঠি এখন উলিয়াই তাৰ হাতত দিলে –“মই আচলতে এইখন দিবলৈহে তোমাৰ ওচৰলৈ আহিছোঁ৷ ” চিঠিখন খুলি চাই সি বেছি আচৰিত হ’ল –“তোমাৰ বিয়া?”\n: কিয়, মোৰ বিয়া হ’ব নালাগেনেকি?\n: ন-হ-য় মানে…\n: তুমি যেনেকুৱা কৰিছা মোৰ বিয়া হোৱাটো যেন অষ্টম আশ্চৰ্য৷\nসি আকৌ অপ্ৰস্তুত হৈ পৰিছিল৷ প্ৰপ’জ কৰাৰ দিনা যেনেদৰে অপ্ৰস্তুত হৈ পৰিছিল তেনেদৰেই৷ অহাৰ দৰেই নন্দিতা আকৌ হুৰমূৰাই ওলাই গৈছিল৷ যাওঁতে বাৰে বাৰে কৈ গৈছিল –“বিয়ালৈ আহিবা কিন্তু৷ তোমাক বিচাৰি বিচাৰি আহি চিঠি দিছোহি৷ ”\nতাৰ সেইদিনা খুব বেয়া লাগিছিল৷ ইমান দিনৰ মূৰত তাইক দেখিলে, অথচ তাইৰ বিয়াৰ খবৰটোৱে তাৰ মনটোক বিষাদগ্ৰস্ত কৰি গ’ল৷ সি কি এতিয়াও নন্দিতাক মনৰ পৰা আঁতৰাই পঠাব পৰা নাই? নন্দিতাৰ চেহেৰাটো সি আকৌ মনত পেলালে৷ মুখখনৰ কমনীয়তা বাৰু আগতকৈ কমিল নেকি? হয়, হয়, গালৰ হনুডাল অলপ ওলাই গ’ল৷ গাৰ ৰংটো? আগৰ উজ্জ্বলতা নাই৷ কথা কোৱাৰ ধৰণ আৰু হাঁহিটো পিছে একেই আছে৷\nবিয়াৰ ৰিচেপশ্যনৰ দিনা সি গ’ল৷ পেণ্ডেলৰ ভিতৰত অজস্ৰ মানুহ৷ সি প্ৰায়খিনি সময় নন্দিতাৰ কাষতে থাকিল৷ সকলোৱে উপহাৰ দি তাইক শুভেচ্ছা জনাইছে৷ মিচিকিয়া হাঁহি মাৰি তাই উপহাৰবোৰ লৈছে৷ উপহাৰ লওঁতে বিনয়ী হৈ মূৰটো দোঁ খাই গৈছে৷ সি নন্দিতাৰ মুখলৈকে চাই আছিল৷ তাৰ প্ৰেমিকাৰ বিয়া৷ কইনাৰ সাঁজত তাৰ প্ৰেমিকা তাৰ সন্মুখত৷ হিন্দী চিনেমাৰ ক্লাইমেক্সৰ নিচিনা দৃশ্য৷ হঠাৎ তাক অবাক কৰি নন্দিতাই মুখখন তাৰ মুখৰ ওচৰলৈ নি আনে নুশুনাকৈ ক’লে –“এই কইনা হোৱা কাৰবাৰটো বৰ বিৰক্তিকৰ৷ চিনাকি অচিনাকি গোটেইবোৰকেযে জোৰকৈ হাঁহি এটা মাৰি নমস্কাৰ দি থাকিব লাগে৷ মোৰ মুখলৈ চোৱাচোন৷ হাঁহিটো নেছাৰেল যেন লাগিছেনে?” এইবুলি তাই তাৰ ফালে চাই হাঁহি হাঁহি প’জ এটা দি নমস্কাৰ দিলে৷ তাৰ হাঁহি উঠি গ’ল৷ কি অদ্ভুত ছোৱালী এইজনী৷ বিয়াৰ পেণ্ডেলৰ ভিতৰত ইমানবোৰ মানুহৰ আগতনো এই ধেমালিবোৰ কৰিব লাগেনে?\nবিয়াৰ পিছত বহুদিন তাৰ নন্দিতাৰ লগত যোগাযোগ নাছিল৷ বিয়াৰ দিনা সি সোধাও নাছিল বিয়াৰ পিছত তাই গুৱাহাটীতে থাকিব নে তাই কল্পনা কৰাৰ দৰে কোনোবা মেট্ৰ’ চিটিত থাকিব? আনকি কাৰ লগত বিয়া হৈছে, ল’ৰাটোৱে কৰে কি সেইটোও নুসুধিলে৷ সি বাৰু ঈৰ্ষান্বিত হৈ উঠিছিল নেকি? অস্থিৰ হৈ পৰিছিল নেকি? তাৰ জীৱনৰ পৰা কিবা এটা হেৰাই যোৱা যেন লাগিছিল নেকি?\nবহুত দিনৰ মূৰত সিদিনা হঠাৎ সি আকৌ নন্দিতাৰ সৈতে মুখামুখি হ’ল৷ তাকো এক অবাঞ্চিত পৰিৱেশত৷ লগৰে আৰ্টিষ্ট এজনৰ খবৰ ল’বলৈ সি গুৱাহাটী মেডিকেল কলেজলৈ গৈছিল৷ হচপিটালৰ কৰিডৰতে হঠাৎ তাৰ সৈতে মুখামুখি হ’ল নন্দিতাৰ৷ সি একেবাৰে চিনি পোৱা নাছিল৷ তাৰ ফালে চাই হাঁহি দিয়াতহে সি মনোযোগ দি চালে আৰু উচপ্ খাই উঠাদি উঠিল –“নন্দিতা তুমি? ইয়াতযে?”\nঅকণমান সময় তাই অলপ অপ্ৰস্তুত হৈছিল৷ তাৰপিছতে আকৌ আগৰ স্বভাৱ আচৰণত ফুটি উঠিল –“কি খবৰ? তোমাৰ নাম আজিকালি পেপাৰত ওলাই থাকে৷ ডাঙৰ আৰ্টিষ্ট হৈ গ’লাহে৷ ”\nতাৰ মুখখনত মুহূৰ্ত্তৰ বাবে অহংকাৰৰ ভাৱ এটা ফুটি উঠিল৷ অন্ততঃ আজি নন্দিতাই স্বীকৃতি দিবলৈ বাধ্য হ’ল যে তাৰো এটা আইডেনটিটি আছে৷ ক’ব খুজিছিল –তুমিহে আৰ্টিষ্ট বুলি হাঁহিছিলা৷ দেখিলা, মই ক’ত পাই গ’লো৷ তাৰ মনৰ ভাৱটো নন্দিতাই ধৰিব পাৰিলে নে নাই সি বুজি নাপালে৷ সি নন্দিতাৰ মুখখনলৈ চালে৷ ইমান খীণালে যে তাইৰ মুখৰ গঢ়টোৱেই সলনি হৈ গৈছে৷ চুলিকোচা? আগতে বিউটি পাৰ্লাৰলৈ গৈ চুলিবোৰ পোন কৰি ৰাখিছিল৷ বোধহয় বহুদিন যোৱা নাই৷ চুলিবোৰ কেঁকোৰা, ৰুক্ষ৷ যতন নোলোৱাৰ চিহ্ন স্পষ্ট৷ আৰু আগতেযে তাই পিন্ধিছিল কিচিম কিচিম ডিজাইনৰ কাপোৰবোৰ? সম্পূৰ্ণ বিপৰীত এজনী ছোৱালী৷ বাৰে বাৰে সি ইমান বৈপৰীত্যৰ মুখামুখি হয় কিয়? সি নন্দিতালৈ একেথৰে চাই থাকিল৷ ইমান জধলা হৈ পৰিলযে তাই? কোলাত এটা কেঁচুৱা৷ লগত কোনো নথকাৰ পৰা ধৰিব পাৰি সেইটো তাইৰেই কেঁচুৱা৷ কেঁচুৱাটো শুই আছে৷ অসুখীয়া যেন লাগে৷\n: কিযে কোৱা, মই আৰু লোকৰ কেঁচুৱা এটা লৈ ফুৰিমনে? –সি মন কৰিলে নন্দিতাৰ কথা কোৱাৰ ধৰণ কিন্তু সলনি হোৱা নাই৷\n: ইয়াত ক’ত থাকা?\n: একচুৱেলি আমি বাংগালুৰুতে চেটেল্ড হ’লো৷ ইয়াত এচাইনমেণ্ট এটাত আহিছো৷ দুদিনমান থাকিম কাৰণে ভাড়াঘৰ এটাকে লৈ আছো৷ মিষ্টাৰে কৈছিল ফ্লেট এটাকে কিনি লওঁ বুলি৷ মই মানা কৰিলো৷ মিছা-মিছি ঘৰ এসোপা কিনাৰ কি দৰ্কাৰ?\nসি অস্থিৰ হৈ পৰিল৷ নন্দিতাৰ ওচৰত সি আজিও নিঃস্ব৷ এবাৰ এখন আলোচনীত পঢ়িছিল, ভাৰতৰ আটাইতকৈ ধনী মানুহজনে হেনো তেওঁৰ পত্নীৰ জন্মদিনত পত্নীক উপহাৰ দিছিল কোটিটকীয়া এখন এৰ’প্লেন৷ নন্দিতাৰ হাজবেণ্ডেও নন্দিতা য’লৈকে যায় তাতেই এটা অট্টালিকা কিনি দিয়ে৷ প্ৰথমবাৰৰ বাবে সি অনুভৱ কৰিলে, সি দুখীয়া৷ বোধহয় তাৰ অস্থিৰতা মুখত প্ৰকাশ পালে আৰু ক’ব নোৱাৰাকৈ তাৰ মুখৰ পৰা ওলাই গ’ল –“অ’ কে৷ যাওঁ৷ ” কৈ সি নৰলেই৷ কৰিডৰটোৱেদি অলপ দূৰ যোৱাৰ পিছতহে তাৰ খেয়াল হ’ল, কেঁচুৱাটো লৈ নন্দিতা কিয় হচপিটাললৈ আহিছিল সিটো নুসুধিলেই৷ সেইযে শান্তি নিকেতনত কিবা এটা ভাল লাগিছিল, সেই ভালপোৱা আকৌ উক্ দিলে৷ তাৰ ভাৱ হ’ল নন্দিতাই কিবা এটা ফাঁকি দিছে৷ তাইক কিবা এটা সহায়ৰ প্ৰয়োজন, অথচ সংকোচ কৰিছে ক’বলৈ৷ লুকুৱাবলৈ কৰা তাইৰ সযতন চেষ্টা ধৰা পৰি গৈছে৷ য’ত নন্দিতাক এৰি থৈ গৈছিল তালৈ সি দৌৰি অহাদি আহিল৷ কৰিডৰটোৱেদি মানুহৰ অবিচ্ছিন্ন সোঁত৷ এেসোপা সোমাইছে, এসোপা ওলাইছে৷ প্ৰতিজনেই ইয়াত যন্ত্ৰনা আৰু সমস্যাৰে আক্ৰান্ত৷ অপৰিসীম কষ্ট, যন্ত্ৰনা আৰু সমস্যাৰ মাজতো জীয়াই থাকিবলৈ মানুহৰ কিমান হেঁপাহ, ইয়ালৈ আহিলেই অনুভৱ কৰিব পাৰি৷\nইতিমধ্যে নন্দিতা চাগে তাইৰ বিলাসী গাড়ীখনত বহিছেগৈ৷ খন্তেক পিছতে নন্দিতাক লৈ খুব নিমজ আৰু শ্লথ গতিত গাড়ীখন হচপিটালৰ চৌহদৰ পৰা ওলাই যাব৷ তাৰ আগতেই সি নন্দিতাক লগ ধৰাটো দৰকাৰ –কোৱাচোন, তোমাক মই কেনেদৰে সহায় কৰিব পাৰো?\n: মোক সহায়? মইতো বিচৰা নাই৷ ইয়াততো অকণমান সহায়ৰ আশাত কিমান মানুহ আছে৷ তুমি তেওঁলোকৰ ওচৰলৈ যোৱা নাই কিয়? মোৰ প্ৰতি বেছি দুৰ্বলতা দেখুৱাইছা দেখোন৷\nইচচচ….খোলাৰ ভিতৰত শামুকটো সোমাই যোৱাদি সিও কোঁচ-মোচ খাই গ’ল৷ হ’ব পাৰে, হ’ব পাৰে, নন্দিতাৰ লগত এনেকুৱাও হ’ব পাৰে৷ তাই ছোৱালীজনী তেনেকুৱাই৷ ঘপহকৈ মুডটো সলনি কৰি দিয়ে৷ মনটো বেয়া কৰাতকৈ নন্দিতাক মনৰ পৰা উলিয়াই দিয়া ভাল৷ বাহিৰলৈ ওলাই গৈও নন্দিতাক বিচৰাৰ চিন্তা এৰি সি আকৌ ভিতৰলৈ সোমাই যাব খুজিলে আৰু সেই সময়তে দেখিলে, কেঁচুৱাটো লৈ নন্দিতা এখন অটোত উঠিছে৷ সি কল্পনা কৰিছিল এখন বিলাসী গাড়ীৰ আৰু বাস্তৱত দেখিলে তিনিটা চকাৰ জৰাজীৰ্ণ এখন অটো৷ তাৰ কল্পনাতো ইমান বৈপৰীত্য কিয়? এই মুহূৰ্ত্তত তাৰ নিজকে এজন অনুসন্ধানকাৰী বিষয়া হ’বলৈ মন গ’ল৷ সৰুতে আগাথা ক্ৰিষ্টিৰ কাহিনীবোৰ পঢ়ি থাকোতেও সি নিজকে এজন ডিটেক্টিভৰ ৰূপত কল্পনা কৰিছিল আৰু তেনেকুৱা ধৰণৰ কামবোৰ কৰিবলৈ মন গৈছিল৷ আৰু সেইযে ব্যোমকেশ বক্সি? সি ব্যোমকেশ বক্সিৰ দৰে কথা ক’বলৈ ধৰিছিল আৰু লগৰবোৰে তাক পাগল বুলি জোকাইছিল৷ তাৰ কল্পনাই লগৰবোৰক বিৰক্ত কৰিছিল৷ এতিয়াও যদি তাৰ কল্পনাই নন্দিতাক বিৰক্ত কৰে? মুহূৰ্ততে তাৰ মনৰ পৰা বতাহত কৰ্পূৰ উৰাদি উৰি গ’ল আগাথা ক্ৰিষ্টিৰ সেই ডিটেক্টিভজন অথবা আকৌ এবাৰ ব্যোমকেশ বক্সি হোৱাৰ সপোন৷\nনন্দিতাক পাহৰিবৰ বাবেই দুদিনমান সি অনাই-বনাই ঘূৰি ফুৰিলে৷ নদীৰ পাৰত অথবা পাৰ্কত বহিল৷ গধূলি ৰত্নহঁতৰ লগত বহি মদ খালে৷ মদ খাওঁতে ৰত্নই খুব অশ্লীল কথা কয়৷ ৰত্নই ব্যৱসায় কৰে৷ টকা কৰিছে যথেষ্ট৷ কেৱল ফূৰ্ত্তি কৰাৰ ধান্দা৷ কোনজনী ছোৱালীক কোনখন হোটেললৈ নি কি কৰিলে, মদ খাই থাকোতে গোটেই কথাবোৰ সি মুকলিকৈ কয়৷ কওঁতে অংগী-ভংগী কৰি দেখুৱায়৷ বাকীবোৰে হাঁহে৷ সি কিন্তু হাঁহিব নোৱাৰে৷ পৰিৱেশটোৱে তাক অস্থিৰ কৰি তোলে৷ গোটেইখন লেতেৰা লেতেৰা লাগে, ৰত্নহঁতক পায়খানাৰ গাঁত এটাত সোমাই থকা যেন লাগে৷ দুৰ্গন্ধত তাৰ বমি কৰি দিওঁ যেন লাগে৷ এদিন বমি কৰি দিলেই৷ ৰত্নই তাক গতিয়াই গতিয়াই খেদি দিলে –“চাল্লা মাল খাই হজম কৰিব নোৱাৰ যদি খাৱ কিয়?”\n: এইটোক লগত বহুৱাবই নালাগে৷ এগিলাচ খাওঁতেই বমি৷\n: বমি নকৰিব? আমি ছোৱালী পালে এঞ্জয় কৰো৷ ই বেটাই ছোৱালীজনীৰ কথা ভাবি ভাবি ছবি আঁকে৷\n: হিজৰা হয় বে৷\nগোটেইবোৰে ইতিকিং কৰি শব্দ কৰি হাঁহিলে৷ সি গুচি আহিল আৰু সেই দিন ধৰি সিহঁতৰ আড্ডালৈ যোৱা নাই৷ আৰু আচৰিতভাৱেই সেই দিনাৰ পৰাই সি নন্দিতাৰ ছবি এখন আঁকিবলৈ চেষ্টা কৰি আছে৷ অথচ পৰা নাই৷ ৰঙত ডুবাই ব্ৰাছ ডালেৰে আঁক এটা টানিবলৈ গৈও ৰৈ যায় –না না না, এই ৰংটোৰে নন্দিতাক ফুটাই তুলিব পৰা নাযাব৷ তাইৰ বহুত সপোন আছে৷ তাইযে পাখি মেলি উৰি থাকিব বিচাৰে, এই ৰংটোৱে সেইটো প্ৰকাশ নকৰিব৷ আচ্ছা, পেন্সিল আৰ্ট কৰিব নেকি? ব্লেক এণ্ড হোৱাইট্? না না, নন্দিতাৰ সপোন ইমান ৰঙীন, পেন্সিল আৰ্টৰ দ্বাৰা সেইটো প্ৰকাশ কৰিব নোৱাৰি৷ সি বাৰে বাৰে চেষ্টা কৰে, বাৰে বাৰে হতাশ হয়৷ কিয় আঁকিব পৰা নাই নন্দিতাৰ ছবিখন? ক’ৰবাত কিবা গণ্ডগোল আছে৷ কি গণ্ডগোল আছে? আকৌ আগাথা ক্ৰিষ্টিৰ ডিটেক্টিভজন তাৰ ভিতৰলৈ সোমাই আহিল৷ কৌতূহলী হৈ সি এইবোৰ গণ্ডগোলটো বিচৰাত লাগিল৷ কৌতূহল থাকিবই লাগিব৷ জীৱনটোৱেই কিমান অপাৰ কৌতূহলৰ আকৰ৷ কৌতূহল নাথাকিলে আজিকালি কোনেও চিনেমা এখন নাচায়৷ কৌতূহল নাথাকিলে আনকি টি ভিৰ নিউজটোও নোচোৱা হ’ল, বাতৰিখনো নপঢ়া হ’ল৷ এই কৌতূহলটোৱেই আজিকালি ড্ৰাগছ জাতীয় কিবা এটা হৈ পৰিছে৷ সকলো সময়তে কৌতূহলী হৈ থাকে সকলো৷ কোনে কি কৰে চাই থাকে৷ কৌতূহলী হৈয়েই দুদিনমান সি অলিয়ে-গলিয়ে ঘূৰি ফুৰিলে৷ নন্দিতাৰ নিচিনা ছোৱালী দেখিলেই কপাল সংকুচিত কৰি চালে৷ কেনেকুৱা ঠাইবোৰলৈ নন্দিতা যাব পাৰে, মানে গৈ ভাল পাইছিল, সি মনত পেলাবলৈ চেষ্টা কৰিলে৷ হয়, আগতে তাই খুব চিনেমা চাইছিল৷ কেইদিনমান সি চিনেমা হলবোৰত বিচাৰি ফুৰিলে৷ নোপোৱা দেখি ভাবিলে, তাইৰ আগৰ চখবোৰ নোহোৱা হৈ গ’লনেকি? আৰু সপোনবোৰ? হঠাৎ তাৰ ভাৱ হ’ল, কিজানি কিহবাই তাইৰ সপোনবোৰ সলাই পেলালে? সি আকৌ হচপিটালখনলৈ যোৱাটোকে ভাল হ’ব৷ সিদিনা হচপিটালৰ কৰিডৰত দেখি তাৰ এনেকুৱা লাগিছিল, এই ৰাস্তাটো নন্দিতাৰ চিনাকি৷ প্ৰতিদিনেই আহে৷ ৰহস্য উদঘাটনৰ সূত্ৰৰ সন্ধানে ব্যোমকেশ বক্সিৰ মুখখন যেনেদৰে উজ্জ্বল কৰি তুলিছিল, তাৰ মুখখনো তেনেদৰেই উজ্জ্বল হৈ উঠিল৷\nনন্দিতাক লগ পোৱাৰ দিনা যিটো সময়ত সি হচপিটাল পাইছিলগৈ, সেই একে সময়তে সি আকৌ ওলালগৈ৷ তাৰ কৌতূহলী দৃষ্টিয়ে চাৰিওফালে চলাথ কৰিলে নন্দিতাক আৰু আচৰিতভাৱে চিনেমাৰ কাহিনীৰ দৰে, যেন কাহিনীকাৰে তেনেদৰে কাহিনীটো সজাইহে থৈছিল, তেনেদৰেই সি নন্দিতাক দেখা পাই গ’ল৷ লগত কেঁচুৱাটো নাই৷ ডাক্তৰৰ চেম্বাৰৰ সন্মুখত ৰৈ আছে৷ অলপ অস্থিৰ তাই৷ সি আগবাঢ়ি গ’ল আৰু হঠাৎ যেন দেখা পালে এনেকুৱা এটা ভাৱত মাতিলে – ‘নন্দিতা৷’\nআজি তাই অপ্ৰস্তুত হ’ল৷ এই মুহূৰ্ত্তত তাকযে তাই কাষত বিচৰা নাই তাইৰ মুখত প্ৰকাশ পাই গৈছে৷ এয়া অন্য এজনী নন্দিতা৷ আগৰ সেই বেপৰোৱা, গৰ্বিত যৌৱনা ছোৱালীজনী নহয়৷ অসহায়, অধোবদন আৰু কিছু অস্থিৰ৷\n: “তুমি ইয়াতযে?” –সি আকৌ আচৰিত হোৱাৰ ভাও ধৰিলে৷\n: ছোৱালীজনীক অলপ ট্ৰিটমেণ্ট কৰাই আছো৷\n: কি হৈছে?\n: নাই নাই নাই একো হোৱা নাই৷ তাই সম্পূৰ্ণ সুস্থ৷ –তাই জোৰ দি কথাটোৰ সত্যতা প্ৰতিপন্ন কৰিবৰ চেষ্টা কৰিলে৷ সম্পূৰ্ণ সুস্থ ছোৱালীজনীৰ আকৌ কি ট্ৰিটমেণ্ট? নন্দিতাৰ সন্মুখতে সি এইবাৰ আগাথা ক্ৰিষ্টিৰ কাহিনীৰ ডিটেক্টিভজন হৈ পৰিল৷\n: কিবা এবনৰ্মেল?\n: নাই নাই নাই তেনেকুৱা একো নহয়৷ –নন্দিতাই এইবাৰ তাক সম্পূৰ্ণৰূপে প্ৰত্যাখ্যান কৰি ডাক্তৰৰ চেম্বাৰটোৰ ভিতৰলৈ সোমাই গ’ল৷ তাইযে বিৰক্ত হৈছে যাওঁতে সেইটো দেখুৱাইও গ’ল৷ সি কিন্তু নাচোৰবান্দা৷ আগাথা ক্ৰিষ্টিৰ ডিটেক্টিভজনেও, আনকি ব্যোমকেশ বক্সিয়েও বহু সময়ত কটু কথা শুনিবলগীয়া হৈছিল৷ সি কিছু দূৰ আঁতৰি গ’ল আৰু আলেঙে আলেঙে লক্ষ্য কৰি থাকিল৷\nবহু সময়ৰ পিছত কেঁচুৱাটোক কোলাত লৈ নন্দিতা ওলাই আহিল৷ এইবাৰ কিছু ক্লান্ত তাই৷ সি দৌৰ মাৰি অহাদি তাইৰ ওচৰলৈ আহিল আৰু সি এনেকৈ অহা দেখি নন্দিতা আচৰিত হ’ল৷ আত্মাভিমান আৰু আত্ম-অহংকাৰত আঘাত পৰাত ভয়ংকৰ হৈ উঠাৰ সকলো সম্ভাৱনা দেখা পোৱাত সি অলপ ভয় খালে৷ নন্দিতাৰ পৰা প্ৰত্যাখিত হোৱাৰ আগতেই কৈ পেলালে –“চোৱা, আমি বন্ধু আছিলো৷ তুমি স্বীকাৰ নকৰিলেও তোমাৰ প্ৰতি এটা সময়ত মই দুৰ্বল হৈছিলো৷ এনেবোৰ আবেগিক সম্পৰ্কইতো মানুহে মানুহক সহায় কৰিবলৈ বাধ্য কৰাই আহিছে৷ মই মনটোৱে কৈছে এই সময়ত তোমাক মোৰ সহায়ৰ প্ৰয়োজন৷ মোক বিশ্বাস কৰিব পাৰা৷ মই তোমাৰ কোনো অপকাৰ নকৰো৷ ”\nএটা নেন’ ছেকেণ্ডৰ বাবে সি অনুভৱ কৰিলে, বেছি নাটকীয় হ’লনেকি বাৰু কথাখিনি? কিন্তু সি দেখিলে এই নাটকীয় কথাখিনিয়েই নন্দিতাকো আবেগিক কৰি পেলাইছে৷ ক্লান্তিয়ে হেঁচা মাৰি ধৰা তাইৰ মুখখন উজ্জ্বল হৈ উঠিল৷ সিহঁতৰ কাষেদিয়েই সমস্যাজৰ্জৰ, যন্ত্ৰনাকাতৰ অগণিত মানুহৰ অহা-যোৱা৷ তাৰমাজত সিহঁত দুটা একেঠাইত ৰৈ আছে৷ “ব’লা, বাহিৰলৈ যাওঁ৷ ” –সি ক’লে৷ সমস্যাজৰ্জৰ, যন্ত্ৰনাকাতৰ মানুহবোৰৰ লগে লগে দুয়োটা বাহিৰলৈ ওলাই আহিল৷ আহি থাকোতে তাৰ ভাৱ হ’ল, নন্দিতাৰ প্ৰতি তাৰ এটা দায়িত্ব আছে৷ নন্দিতাৰো মন ভৰি আহিল৷ ইমান দিনৰ পিছত এখন আপোন আৰু বিশ্বাসী হাত যেন তাইৰ কাষলৈ আহিছে৷ সকলো অহংকাৰ, সকলো আত্মাভিমান হুৰহুৰকৈ খহি পৰিল৷ মন্ত্ৰমুগ্ধৰ দৰে তাই তাৰ কাষে কাষে গৈ থাকিল আৰু সি উঠাৰ লগে লগে কোনো প্ৰশ্ন নকৰি তায়ো অটোৰিক্সাখনত উঠিল৷ এইবাৰ ৰিক্সাখনক তাই নিৰ্দ্দেশ দি গ’ল৷ নন্দিতাৰ নিৰ্দ্দেশ অনুসৰি এটা প্ৰকাণ্ড অট্টালিকাৰ সন্মুখত অটোখন ৰ’ল৷ এই গোটেই সময়খিনি দুয়োটা দুয়োটাৰ মাজত ডুবি থাকিল৷ কোনেও এটা শব্দও নক’লে৷ ঘৰটোৰ সন্মুখত ৰৈ সি ভাবিলে, দুটা মানুহ থাকিবৰ বাবে এই প্ৰকাণ্ড ঘৰটো? অৱশ্যে এইটো একো ডাঙৰ কথা নহয়৷ ধনী মানুহবোৰৰ চখবোৰো অদ্ভুত ধৰণৰ৷ ইয়াত থকা সময়খিনিত ফ্লেট এটাকে কিনি দিব খুজিছে যেতিয়া…… পিছ মুহূৰ্ত্ততে কিন্তু তাৰ সকলো ধাৰণা নসাৎ কৰি নন্দিতা প্ৰকাণ্ড ঘৰটোৰ কাষেদি গৈ পিছফালৰ দীঘলীয়া ঘৰ এটাৰ কোঠা এটাৰ সন্মুখত ৰৈ দুৱাৰখন খুলিলে আৰু তাৰ ফালে চাই ক’লে –“আহা৷ ”\nএটা বিশৃংখল কোঠা৷ চুক এটাত টেবুল এখনৰ ওপৰত গেছ ষ্ট’ভ, তাতে ৰন্ধাৰ সামগ্ৰী৷ বিছনাখনত এসোপা কাপোৰ৷ নন্দিতাই তাৰ ফালে চাই বিষণ্ণভাৱে হাঁহিলে আৰু ক’লে –“মোৰ জীৱনটোৰ দৰেই মোৰ কোঠাটোও৷ খেলি-মেলি৷ ” সি অবাক হৈ নন্দিতাৰ ফালে চাই থাকিল৷ ছোৱালীজনীক সি বুজি নাপালে নে সঁচাকৈয়ে তাইক বুজাটো টান? তাৰ অবাক চাৱনিয়ে নন্দিতাক গহীন কৰি তুলিলে –“ছোৱালীজনীৰ কাৰণে মোৰ বৰ টেনছন হৈছে বুজিছা৷”\n: অল্ আৰ্ নৰ্মেল৷ মাত্ৰ তাই কথা ক’ব নোৱাৰে৷\nসি বিছনাত বহি থকা নন্দিতাৰ ছোৱালীজনীলৈ চালে৷ তাইৰ চকুত কোনো প্ৰতিক্ৰিয়া নাই৷ বাস্তৱৰ প্ৰতি সম্পূৰ্ণৰূপে নিস্পৃহ৷\n: সৰুতেই ট্ৰিটমেণ্ট নকৰালা কিয়?\n: মই কৈ আছিলো, মিষ্টাৰে কথাটোত গুৰুত্বই নিদিলে৷ কেৱল টকা ঘটাৰ চিন্তা৷ আমি দুয়োটা ৰাতিপুৱাই ওলাই যাওঁ৷ দিনটো তাই থাকে কাম কৰা মানুহজনীৰ লগত৷ তাই নিজৰ ভাষাত কথাবোৰ কয়৷ আমিয়েই বুজি নাপাওঁ, সৰু ছোৱালীজনীয়ে কি বুজি পাব? দিনটো ছোৱালীজনী সেই ভাষা নুবুজা মানুহজনীৰ লগত আৰু টি ভিটোৰ লগত থাকে৷ ৰাতি আমি আহি অসমীয়াত কথা পাতো৷ বোধহয় ভাষা লৈয়ে তাই কনফিউজড্ হৈ গ’ল৷ একো ভাষাতেই তাই কথা ক’ব নোৱাৰা হৈ গ’ল৷\nসি আকৌ বিছনাত বহি থকা ছোৱালীজনীৰ ফালে চালে৷ তাই অবাক হৈ সিহঁত দুয়োটালৈ চাই আছে৷ কি কথা পাতিছে তাই চাগে বুজি পোৱা নাই৷ কিন্তু তাইৰ বিষয়েইযে পাতিছে সেইটো বোধহয় ধাৰণা কৰিব পাৰিছে৷ ছোৱালীজনীলৈ তাৰ মায়া উপজিল৷ এওঁলোকৰ সকলো আছে৷ বাংগালুৰুত ফ্লেট আছে, দিল্লীত ফ্লেট আছে, দেশ-বিদেশ ঘূৰি ফুৰিবলৈ অজস্ৰ টকা আছে৷ কিন্তু এই ছোৱালীজনীৰ মুখৰ মাত উলিয়াবলৈ শক্তি নাই৷ যিটো মানুহৰ লগত বিয়া হ’ল তাক টকাৰ বাহিৰে একো নালাগে৷ ছোৱালীজনীৰ মাতটোও নালাগে৷ টকাৰ প্ৰতি ইমান টান যে ছোৱালীজনীক ইয়াত ভাল পৰিৱেশ এটাৰ ৰখাৰ আগ্ৰহ দেখুওৱা নাই৷ এওঁলোকৰ কাম-কাজে ছোৱালীজনীৰ মুখৰ মাত কাঢ়িহে নিছে৷ অথচ কথাবোৰ এনেকৈ কয়, যেন পৃথিৱীৰ আটাইতকৈ সুখী মানুহ তেওঁলোক৷ মুখা এখন পিন্ধি ঢাকি ৰাখিব খোজে হৃদয়ৰ সমস্ত যন্ত্ৰনা৷\n: মিষ্টাৰৰ বাধা নামানি মই তাইক ইয়ালৈ লৈ আহিছো৷ মোৰ দৃঢ় বিশ্বাস, ইয়াত তাইৰ মাত ফুটিবই৷\nতাৰ ভাৱ হ’ল নন্দিতাৰ বুকুত এতিয়াও এখন ফুলনি গঢ় লৈ উঠা নাই৷ এপাহো যদি ফুলেই নুফুলে, কি চাই ছোৱালীজনীৰ বুকুত সপোন জাগিব? মাকৰ মৰমত তাই আহিছে, কিন্তু ভালপোৱাৰ বোকামাটিৰ গোন্ধ তাইৰ বুকুত লগাই নাই৷ সি অস্থিৰ হৈ পৰিল৷ সেইযে নন্দিতাই এদিন কৈছিল তাইৰ ড্ৰীমবোৰ বহুত বেলেগ৷ সেইযে এটা গান আছে –এনেকৈয়ে ভাগেনে সপোন….হীৰুদাৰ কবিতা এটালৈও তাৰ মনত পৰিল –“মই হাতৰ মুঠি খুলি দিলোয একো অনা নাই তোমাৰ পৰা৷ নগণ্য এটি অশ্ৰুমুদ্ৰাৰ প্ৰচ্ছায়ায হাতৰ তলুৱাতয মোৰ সকলো দুখ, এটি স্বপ্ন৷ মই একো অনা নাই তোমাৰ পৰায মোৰ দুহাত শূন্য..” সি অস্থিৰ হৈ পৰিল৷ কোঠাটোৰ ভিতৰত তাৰ উশাহ বন্ধ হৈ যোৱাৰ উপক্ৰম হ’ল৷ নন্দিতাক মাত নলগোৱাকৈয়ে সি ওলাই গুচি আহিল৷\nদুদিনমান সি আকৌ অনাই বনাই ঘূৰি ফুৰিলে৷ বেয়া পালেও এদিন ৰত্নহঁতৰ আড্ডালৈও গ’ল৷ ৰত্নহঁতেও তাক ইতিকিং কৰি খেদি দিয়াদি দিলে৷ ক’লে –“মাল খাবলৈ মন আছে যদি কিনি লৈ আহিবি৷ মুফত খাবলৈ নাহিবি৷ ” তাৰ দুঃখ লাগিল৷ দুখীয়া শিল্পী বুলি এদিন নন্দিতাই তাক ইতিকিং কৰিছিল৷ প্ৰকাশ কৰাৰ আগতেই প্ৰত্যাখ্যান কৰিছিল তাৰ প্ৰেম৷ ৰত্নহঁতে তাৰ সংগ নিবিচাৰে৷ কাৰণ সি মদৰ বটল কিনি আনিব নোৱাৰে৷ মদ খাই ছোৱালীক লৈ “এনজয়” কৰিব নাজানে৷ সি এটা ব’ৰ৷ এইখন পৃথিৱীৰ বাবে উপযুক্ত নহয়?\nসি আকৌ নিজৰ কোঠাত সোমাল৷ সেইখন তাৰ পৃথিৱী৷ ৰং তুলিকাৰ নিজৰ পৃথিৱী৷ নিজৰ ইচ্ছা মতেই য’তে-ত’তে ৰং সানিব পাৰে৷ নিজৰ ইচ্ছা মতেই নিজৰ স’তে কথা পাতিব পাৰে কেতিয়াও কাৰো সৈতে নপতা কথা৷ বহুদিনৰ মূৰত সি আকৌ কেনভাছখন ফ্ৰেমডালত আওজাই লৈছে৷ সি এখন ছবি আঁকিব খুজিছে৷ নন্দিতাৰ সপোনবোৰৰ ছবি৷ সপোনৰ ছবি? সপোনৰ ছবি আঁকিব পাৰিনে? পাৰি, পাৰি৷ নিজে গঢ়া পৃথিৱীখনত সিয়েই আঁকিব সেইখন ছবি৷ সি আকৌ ব্ৰাছ আৰু ৰঙৰ থালখন হাতত ল’লে৷ জীৱনটো ৰঙীন কৰিবলৈ ৰামধেনুৰ সাঁতোটা ৰঙেই যথেষ্ট৷ কেনভাছখনত সি ব্ৰাছডাল ঘঁহি গ’ল আৰু এটা সময়ত সি অনুভৱ কৰিলে কেনভাছখনত ৰং তুলিকাৰ মাজত জিলিকি উঠিছে নন্দিতাৰ ছোৱালীজনীৰ মুখখন৷ কেনভাছখনত আগৰ দৰে তাই নিস্পৃহ, প্ৰতিক্ৰিয়াহীন হৈ থকা নাই৷ অসহায় হৈ চাই থকা নাই৷ তাৰ ফালে চাই তাই হাঁহিছে৷ তাইৰ হাঁহিত ফুল ফুলিছে৷ হাতত ৰং আৰু ব্ৰাছৰ থালখন লৈ থকা অৱস্থাতে সি অস্থিৰ হৈ পৰিছে৷ উত্তেজিত হৈ পৰিছে৷ তাৰ চিঞৰি দিবৰ মন গৈছে –শুনিছেনে? আপোনালোকে শুনিছেনে, নন্দিতাৰ ছোৱালীজনীয়ে হাঁহিছে৷ তাইৰ মুখৰ মাত ওলাইছে-মা মা মা…শুনিছেনে আপোনালোকে?■■\n← মন,মনন আৰু সৃষ্টিশীলতা — হেমচন্দ্ৰ দত্ত\nমূল্যৱান প্ৰেমঃ অমিত বাচকোটা →\nধোঁৱা- মূল উৰ্দু লেখক: গুলজাৰ\n-সমাপ্তি- ( দিগন্ত কুমাৰ ভট্টাচাৰ্য )\nঅপৰাহ্ণৰ ৰং – জ্যোতিৰূপা কোৱঁৰ খাটনিয়াৰ


Sopor in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Sopor ar byavahar, ppali, parshwakriya, upkaar, kriya-pratikriya aaru satarkatabani\nSopor की जानकारी\nSopor ৰ লাভ আৰু ব্যৱহাৰসমূহ- Sopor Benefits & Uses in Assamese- Sopor ar laabh aaru byavaharsamuh\nSopor ৰ পালি আৰু সেয়া কেনেদৰে ল'ব- Sopor Dosage & How to Take in Assamese - Sopor ar paali aaru xeya kenedore lobo\nSopor ৰ পাৰ্শ্চক্ৰিয়াসমূহ- Sopor Side Effects in Assamese- Sopor ar parshwakriyasamuh\nSopor সংক্ৰান্ত সতৰ্কতাবাণীসমূহ- Sopor Related Warnings in Assamese- Sopor xonkranta xatarkatabanisamuh\nঅইন দৰৱৰ সৈতে Soporৰ গুৰুতৰ ক্ৰিয়া-প্ৰতিক্ৰিয়া- Severe Interaction of Sopor with Other Drugs in Assamese- Oinor xoite Sopor ar gurutor kriya-pratikriya\nSopor মতভেদসমূহ- Sopor Contraindications in Assamese- Sopor nishedhsamuh\nSopor ৰ বিষয়ে সততে সোধা প্ৰশ্নসমূহ- Frequently asked Questions about Sopor in Assamese- Sopor ar bikhoye satate xodha prashnasamuh\nখাদ্য আৰু মদৰ সৈতে Sopor ক্ৰিয়া-প্ৰতিক্ৰিয়া- Sopor Interactions with Food and Alcohol in Assamese- khadya aaru modor xoite Sopor kriya-pratikriya\nSopor ৰ লাভ আৰু ব্যৱহাৰসমূহ - Sopor Benefits & Uses in Assamese - Sopor ar laabh aaru byavaharsamuh\nSopor তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nSopor ৰ পালি আৰু সেয়া কেনেদৰে ল'ব - Sopor Dosage & How to Take in Assamese - Sopor ar paali aaru xeya kenedore lobo\nSopor-ৰ উপাদানসমূহ - Sopor Active Ingredients in Assamese - Sopor-ar upadaansamuh\nSopor ৰ পাৰ্শ্চক্ৰিয়াসমূহ - Sopor Side Effects in Assamese - Sopor ar parshwakriyasamuh\nগৱেষণাৰ ভিত্তিত, Sopor ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nSopor সংক্ৰান্ত সতৰ্কতাবাণীসমূহ - Sopor Related Warnings in Assamese - Sopor xonkranta xatarkatabanisamuh\nSopor-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভাবস্থাৰ সময়ত Soporএ মধ্যমীয়া পাৰ্শ্ব-প্ৰতিক্ৰিয়া কৰিব পাৰে। আপুনি যদি ইয়াৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা লগে লগে বন্ধ কৰক, আৰু চিকিতসকৰ পৰামৰ্শ অবিহনে Sopor পুনৰাই গ্ৰহণ নকৰিব।\nSopor-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাৰ ক্ষেত্ৰত Sopor এ গম্ভীৰ পাৰ্শ্ব-প্ৰতিক্ৰিয়া কৰিব পাৰে, গতিকে এই ঔষধটো চিকিতসকৰ পৰামৰ্শ নোহোৱাকৈ ব্যৱহাৰ নকৰিব।\nবৃক্কত Sopor কি প্ৰভাৱ দেখা গৈছে?\nSoporৰ বৃক্ক ৰ ওপৰত মৃদু পাৰ্শ্ব-প্ৰতিক্ৰিয়া আছে।\nযকৃতত Sopor কি প্ৰভাৱ দেখা গৈছে?\nSoporৰ পাৰ্শ্ব-প্ৰতিক্ৰিয়াই কেতিয়াবাহে কলিজা ক প্ৰভাবিত কৰে।\nহৃদযন্ত্ৰৰ ক্ষেত্ৰত Sopor ৰ কি প্ৰভাৱ দেখা গৈছে?\nSoporৰ হৃদয় ৰ ওপৰত কোনো পাৰ্শ্ব-প্ৰতিক্ৰিয়া নাই।\nঅইন দৰৱৰ সৈতে Soporৰ গুৰুতৰ ক্ৰিয়া-প্ৰতিক্ৰিয়া - Severe Interaction of Sopor with Other Drugs in Assamese - Oinor xoite Sopor ar gurutor kriya-pratikriya\nSopor তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nSopor মতভেদসমূহ - Sopor Contraindications in Assamese - Sopor nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Sopor লোৱা অনুচিত যাতে -\nSopor ৰ বিষয়ে সততে সোধা প্ৰশ্নসমূহ - Frequently asked Questions about Sopor in Assamese - Sopor ar bikhoye satate xodha prashnasamuh\nএই Sopor-এ অভ্য়াস বা নিচাৰ সৃষ্টি কৰে নেকি?\nহয়, আপুনি Soporৰ প্ৰতি আসক্ত হৈ পৰিব পাৰে। সেয়ে এয়া লোৱাৰ আগেয়ে ডাক্তৰৰ সৈতে পৰামৰ্শ কৰক।\nআপুনি Sopor লোৱাৰ পিছত টোপনি ভাৱ অথবা অৱসাদগ্ৰস্ত যেন অনুভৱ কৰিব পাৰে। সেয়ে এয়া এৰাই চলাটো ভাল।\nহয়, কিন্তু ডাক্তৰৰ পৰামৰ্শ মতেহে Sopor লওক।\nহয়, বহুক্ষেত্ৰত, Sopor লোৱাটোৱে মানসিক বিসংগতিৰ ক্ষেত্ৰত সহায় কৰিব পাৰে।\nখাদ্য আৰু মদৰ সৈতে Sopor ক্ৰিয়া-প্ৰতিক্ৰিয়া - Sopor Interactions with Food and Alcohol in Assamese - khadya aaru modor xoite Sopor kriya-pratikriya\nখাদ্য আৰু Soporৰ ক্ৰিয়া-প্ৰতিক্ৰিয়া\nখাদ্যৰ সৈতে Sopor লোৱাৰ পৰা আপোনাৰ স্বাস্থ্যৰ কোনো ক্ষতি নহয়।\nমদ আৰু Soporৰ মাজৰ প্ৰতিক্ৰিয়া\nSopor আৰু মদ একেলগে পান কৰাৰ ফলত আপোনাৰ দেহত গুৰুতৰ প্ৰভাৱ পেলাব পাৰে।\nSopor ৰ মূল্য আৰু পেকৰ চাইজ - Sopor Price and Pack Size in Assamese - Sopor ar mulya aaru pakor size\nSopor5Tablet\nSopor 10 Tablet


জ্বৰৰ বিষয়ে কেইটামান জানিবলগীয়া কথা : — বিকাশপেডিয়া\nমূল পৃষ্ঠা / স্বাস্থ্য / ৰোগসমূহ / জ্বৰৰ বিষয়ে কেইটামান জানিবলগীয়া কথা :\nজ্বৰৰ বিষয়ে কেইটামান জানিবলগীয়া কথাৰ বিষয়ে লিখা হৈছে ।\nজ্বৰ এক অতি সাধাৰণ সমস্যা যদিও ইয়াক লৈ সকলোৰে মনত শংকাই বিৰাজ কৰে। বিশেষকৈ জ্বৰত ভোগা সন্তানৰ পিতৃ-মাতৃৰো টোপনি নাইকিয়া হয়। অতিমাত্ৰা জ্বৰ বা জ্বৰৰ লগত হোৱা মৃগীৰ বাবে যিকোনো পিতৃ-মাতৃ ভীতিগ্ৰস্ত হোৱাটো স্বাভাৱিক। আনহাতে, সাধাৰণ জ্বৰ হোৱাটো কোনো দুশ্চিন্তাৰ কাৰণ নহয়।\nজ্বৰ হোৱা কিয় বেয়া?\nজ্বৰ জীৱাণুৰ বিৰুদ্ধে ৰোগ প্ৰতিৰোধৰ এটা অংশ আৰু বিভিন্ন ৰোগৰ বহিঃপ্ৰকাশ মাত্ৰ। জ্বৰ প্ৰকৃততে দেহৰ এটা স্বাভাৱিক প্ৰক্ৰিয়া জীৱাণু বা সংক্ৰামণৰ বিৰুদ্ধে। গতিকে জ্বৰ হোৱা মানেই বেয়া নহয়।\nশৰীৰৰ গৰম মানেই জ্বৰ নেকি?\nবহু সময়ত শিশুৰ গা চুলে জ্বৰ জ্বৰ লাগে অৰ্থাৎ শৰীৰটো গৰম গৰম লাগে। ইয়াৰ অৰ্থ এইটো নহয় যে শিশুটোৰ জ্বৰ হৈছে। জ্বৰ বুলি কোৱাৰ আগতে থাৰ্মোমিটাৰৰ সহায়ত শৰীৰৰ উত্তাপ জুখিহে সিদ্ধান্ত ল’ব লাগে। কাৰণ আমাৰ শৰীৰৰ তাপমাত্ৰাৰ স্বাভাৱিক তাৰতম্য ৯৭-৯৯ ডিগ্ৰী ফাৰেনহাইটলৈকে হ’ব পাৰে। ৰাতিপুৱা তাপমাত্ৰা কম থাকে। আনহাতে, আবেলি আৰু সন্ধিয়া ইয়াৰ মাত্ৰা বাঢ়ি যায়। ব্যায়াম বা শাৰীৰিক পৰিশ্ৰমৰ পিছত, শিশুসকলৰ খেলাৰ পিছত, কান্দিলে নাইবা শুই উঠাৰ পিছতো শৰীৰটো গৰম হ’ব পাৰে।\nউচ্চ তাপমাত্ৰাৰ জ্বৰ মানেই বেয়া নেকি?\nউচ্চ তাপমাত্ৰাৰ জ্বৰ সকলো সময়তে বেয়া নহয়। ভাইৰাছ জ্বৰত তাপমাত্ৰা বহু উচ্চ হ’ব পাৰে। অৱশ্যে এই ৰোগ মাৰাত্মক নহ’বও পাৰে। আনহাতে, কম মাত্ৰাৰ দীৰ্ঘম্যাদী জ্বৰ কোনো জটিল ৰোগৰো লক্ষণ হ’ব পাৰে। জ্বৰৰ মাত্ৰা কিমান বেছি নে কম তাতকৈ জ্বৰৰ কাৰণটো জটিল সেইটোহে পৰীক্ষা কৰা উচিত।\nজ্বৰৰ চিন্তাত অযথা আতংকিত হ’ব নালাগে। আপোনাৰ শিশুৰ জ্বৰ হ’ব পাৰে। সেয়ে জ্বৰ হোৱাৰ লগে লগে ভয় নাখাব। ডিহাইড্ৰেচন হ’ব পাৰে। সেয়ে প্ৰচুৰ পানী নাইবা তৰল পদাৰ্থ খাবলৈ দিব। ডাঠ কাপোৰ খুলি পাতল আৰু আৰামদায়ক কাপোৰ পিন্ধাই দিব। ঠাণ্ডা লাগিলে মজলীয়া উমৰ কেঁথা বা চাদৰ ব্যৱহাৰ কৰিব। ঠাণ্ডা পানীয়ে কঁপনি বঢ়াই শৰীৰৰ তাপমাত্ৰা বঢ়াই দিব পাৰে, সেয়ে শৰীৰ মচি দিওঁতে বা স্পঞ্জ কৰোঁতে সদায় কুহুমীয়া পানী ব্যৱহাৰ কৰিব। জ্বৰ সাত দিনতকৈ বেছি বা দীৰ্ঘস্থায়ী হ’লে চিকিৎসকৰ শৰণাপন্ন হ’ব বা পৰামৰ্শ ল’ব।\nজ্বৰত মস্তিষ্কৰ ক্ষতি হয় নেকি?\nবহুতে ভাবে যে শিশুৰ জ্বৰ বাঢ়িলে মৃগীৰোগ হয় বা মস্তিষ্কৰ ৰোগ হয়। কিন্তু সকলো সময়তে এই ধাৰণা ঠিক নহয়। এক বছৰৰ পৰা পাঁচ বছৰীয়া শিশুসকলৰ বহু সময়ত জ্বৰজনিত মূৰ্চ্ছা যোৱা হ’ব পাৰে। ইয়াক(Febrile Convulsion) বুলি কোৱা হয়। ই সাধাৰণতে পাঁচ মিনিটৰ বেছি নহয়। আৰু সকলো শিশুৱে এনেকুৱা নহ’বও পাৰে। জ্বৰৰ মাত্ৰা ১০৭ ডিগ্ৰী ফাৰেনহাইট বা তাৰ বেছি হ’লেহে মস্তিষ্কৰ ক্ষতি হ’ব পাৰে।\nশেহতীয়া উন্নীতকৰণ: Sep 04, 2020


অসম্পূৰ্ণ ( বন্দনা দত্ত মজুমদাৰ ) - সাহিত্য ডট অৰ্গ\n“তোমাৰ ওঁঠৰ ওপৰৰ এই তিলটো সঁচা নে? ওঁঠত তিল থকা মানুহবোৰ হেনো বৰ ৰোমাণ্টিক হ’য়৷ “ কোনোবা এটা সন্ধ্যাত কৃষ্ণেন্দুৱে এনেকৈ কৈছিল তাইক৷ আস! ভাৱ হ’য় যেন সিদিনাৰ হে কথা৷ অণুলেখাই আইনাৰ সন্মুখত ৰৈ তভক মাৰিলে অলপ সময়৷ ইমান ব্যস্ততা, কেইবাটাও বসন্ত পাৰ হৈ গ’ল, অথচ তাই পাহৰিব পৰা নাই কৃষ্ণেন্দুক৷ আজিও এই মুহূৰ্ত্তত লিপষ্টিক লগাবলৈ আহি হঠাতে তাইৰ আকৌ মনত পৰিল তালৈ৷ নিজেই চুই চালে তিলটো৷ ওঁঠৰ ওপৰেৰে হাঁহি বিৰিঙি পৰিল, ঘটনাটো মনত পৰি৷ গালখনত এতিয়াও সেইদিনাৰ কৃষ্ণচূড়াৰ বোলে আহি ৰহন সানিলেহি৷\nঅদ্ভুত খেয়ালী আছিল কৃষ্ণেন্দু৷ অত্যন্ত জেদী এই ল’ৰাটোৱে অণুলেখাৰ জীৱন ৰথৰ গতি সলাই দিছিল৷ ক’ত, কেনেকৈ লগ পাইছিল বাৰু তাক!\nটিং টিং টিং… টুং….. ৱাইণ্ড ছাইমৰ মৃদু কম্পণৰ শব্দত বাস্তৱলৈ উভতি আহিল তাই৷ ইস! কি যে কথাবোৰ মনত পৰিছে আজি৷ ইফালে ঋষভ আহি পাবই এতিয়া৷ আহিয়েই হুলস্থুল কৰি দিব “অণু, তোমাৰ হোৱাই নাই নে? ৰেডি হোৱা সোনকালে৷ “ ঋষভৰ অফিচিয়েল গেট্ টুগেদাৰ এটা আছে আজি৷ সপৰিয়ালে নিমন্ত্ৰিত৷ লৰালৰিকৈ তাই শাৰীখন পিন্ধিবলৈ ল’লে৷ কিন্তু উফ! শাৰীৰ যে এই কোঁচ কেইটা! হায়ৰাণ কৰি দিয়ে তাইক৷ ঋষভ আহিলে সিয়েই অলপ ধৰি ঠিক কৰি দিব কোঁচকেইটা৷ অকলে চম্ভালিৱ নোৱাৰে তাই৷ চুলিকুচা ফণিয়াই মেলি থলে৷ “ঢৌ খেলোৱা মেলা চুলি শাৰীৰ লগত ভাল লাগে৷ “এইয়া ঋৃষভৰ মন্তব্য৷ ঘড়ীটো সোঁহাতত পিন্ধি লৈ দেখে ছয় বাজি পইত্ৰিছ মিনিট৷ সাত বজাৰ পিছতহে ঋৃষভ আহি পাব৷ তাই সাজু হৈ বেলকনীৰ বেটৰ চকীখনত বহিলহি৷ সন্ধিয়া লাগিছে৷ আহিনমহীয়া এছাটি বতাহে তাইক কোবাই গ’ল৷ মনটো কবিতাময় হৈ পৰিল৷\nউভতি গ’ল আকৌ তাইৰ সেই দীঘলীপুখুৰী পাৰৰ দিনবোৰলৈ৷ সন্দিকৈ কলেজত পঢ়িছিল তাই৷ কলেজত প্ৰথম বাৰ্ষিকত গৈয়ে তাই সুকণ্ঠি গায়িকা হিচাবে জনাজাত হৈ পৰিছিল৷ মাক-দেউতাকৰ একমাত্ৰ সন্তান অণুলেখাই কম কথা কৈছিল বাবে সকলোৱে তাইৰ ভেম থকা বুলি ভাবিছিল৷ সেই স্বভাৱৰ কাৰণে সহজতে কোনেও তাইক মাতিবলৈ বা জোকাবলৈ সাহ কৰা নাছিল৷ যিখিনি সময়ত তাইৰ লগৰ মিতালী, বৰষাহতেঁ বয়ফ্ৰেণ্ডৰ লগত ঘণ্টা ধৰি ফুৰিবলৈ ওলাই গৈছিল, সেই সময়ত অণুলেখা গান বা কবিতা লৈয়ে ব্যস্ত আছিল৷ বহুতৰ প্ৰেম প্ৰত্যাখান কৰিছিল তাই৷ কাৰণ সেই প্ৰস্তাৱ বোৰত কেৱল শাৰীৰিক আকৰ্ষণ হে আছিল প্ৰেম নাছিল৷ অপেক্ষা কৰিছিল তাই সঁচা ভালপোৱালৈ৷ আহিছিল এদিন তাইৰ জীৱনলৈ সঁচা প্ৰেম কিন্তু বহু পলম হৈছিল তেতিয়া৷\nসেই সময়ত অণুলেখা তৃতীয় বাৰ্ষিকত৷ জৰ্জ ফিল্ডত গ্ৰন্থমেলা আহিছে৷ “অই অণু, আজি ওলাবি, আমি গ্ৰন্থমেলালৈ যাম৷ কিমান পঢ়ি থাক’ আৰু৷ অলপ ফুৰি আহোঁ বল৷ আহোঁতে ৰেৱতীত চিকেন চাও খাই আহিম৷ “ বৰষাই তাইক দুৱাৰমুখৰ পৰাই ভুমুকি মাৰি কৈ গ’ল৷ বৰষা আৰু গ্ৰন্থমেলা! কিতাপ নপঢ়েই তাই৷ আজি চাগে ৰাজীৱ পাঠশালালৈ গ’ল, ঘৰলৈ৷ সেয়ে অণুলেখাক লগ লৈছে৷ দুয়োজনী ওলাই আহিল সোনকালে৷ গ্ৰন্থমেলাৰ আজি শেষ দিন৷ অসম্ভৱ ভিৰ৷ আগতেই ভাবি থোৱা কিতাপ কেইখনমান কিনিলে অণুলেখাই৷ ভবেন্দ্ৰ নাথ শইকীয়াৰ গল্প আৰু অনুৰাধা শৰ্মা পূজাৰীৰ উপন্যাস৷ এখন কিতাপ তাই বিচাৰি পোৱা নাই৷ কেইবাখনো বিপনী ঘূৰি ঘূৰি এখনত হঠাতে সোঁফালৰ ওপৰৰ ৰেকটোত তাই সেই কিতাপখন দেখা পালে৷ হিৰেণ ভট্টাচাৰ্যৰ ’শইচৰ পথাৰ মানুহ ’৷ উফ্! যি হে ভিৰ, তাই গৈ পোৱাৰ আগতে নিবই কোনোবাই! ! সন্মুখত পিঠি দি ৰৈ থকা ল’ৰাজনৰ পৰা তাইৰ হাত মেলাত অসুবিধা হৈছে৷ সেই ব্যক্তিয়েও কিন্তু আঁতৰি দিয়াৰ কোনো সৌজ্যনতা প্ৰকাশ কৰা নাই৷ তাই আনিবলৈ হাত মেলিলে৷ কিন্তু এইয়া কি! ! আন এখন হাতো সেই কিতাপখনত৷ ল’ৰাজনে কিবা কোৱাৰ আগতেই তাই কৈ উঠিল “মইহে আগতে হাত দিছোঁ৷ “ খুউব স্মাৰ্টলী ল’ৰাজনেও উত্তৰ দিলে “ হ’ব আপুনিয়েই লওক৷ মোক মাত্ৰ কেতিয়াবা ধাৰলৈ দিব পঢ়িবলৈ৷ মই কৃষ্ণেন্দু, কটনৰ SRB ত থাকোঁ৷ আপোনালোকৰ পৰিচয় পালে ভাল পাম৷ “ এই আকস্মিকতাত দুয়োজনী আচৰিত হৈছিল৷ সিহঁতেও নিজৰ পৰিচয় দিছিল সহজভাৱে৷ “কিতাপ ধাৰে নিবলৈ কিন্তু আপোনাৰ হোষ্টেল ওলামগৈ কেতিয়াবা৷ “ বাই দি ল’ৰাটোৱে অণুলেখালৈ চাই কৈ গৈছিল৷\nসঁচাকৈয়ে পোন্ধৰদিন মানৰ পিছত এদিন কৃষ্ণেন্দু আহি হোষ্টেল ওলাইছিল অণুলেখাক বিচাৰি৷ কিতাপখন ধাৰলৈ নিবলৈ আহি তাইক কৃষ্ণেন্দুৱে কিছুমান নিজৰ কবিতা দি গৈছিল৷ এদিন আকৌ কিতাপখন ঘূৰাই দিব আহিছিল৷ অনৰ্গল কথা কয় কৃষ্ণেন্দুৱে৷ এই ল’ৰাটোৰ প্ৰতি প্ৰথমবাৰৰ বাবে অণুলেখা আকৰ্ষিত হৈছিল৷ সময় আগবাঢ়ি গৈছিল নিজৰ গতিত৷ এদিন অণুলেখাক আচৰিত কৰি কৃষ্ণেন্দুৱে কৈছিল যে তাৰ কোনোবা প্ৰেয়্সী আছে যাক লৈ সি কবিতা লিখে৷ বুকুৰ কোনোবা খিনিত তীব্ৰ এক বিষ অনুভৱ কৰিছিল তাই৷ কিন্তু সমূলি প্ৰকাশ হবলৈ নিদিলে তাৰ আগত৷ প্ৰশংসা কৰিছিল তাৰ কবিতাৰ৷\nএই ঘটনাৰ পাছত অণুলেখাই তাক লগ ধৰিবলৈ এৰি দিছিল কিবাকিবি আজুহাত দেখুৱাই৷ সময়ে বাগৰ সলাইছিল৷ তাই ব্যস্ত হৈ পৰিছিল পঢ়া-শুনালৈ৷ ফাইনেল পৰীক্ষালৈ বেছি দিন নাছিল৷ কৃষ্ণেন্দুৰো বহু দিন কোনো খবৰ নাছিল৷\nহঠাতে এদিন পুৱা তাইলৈ হোষ্টেলৰ টেলিফোনটোত ফোন আহিল৷ সেয়া কৃষ্ণেন্দু, খুব অস্থিৰ ভাৱে ক’লে যে সি তাইক লগ পাবলৈ বিচাৰিছে৷ জৰুৰী কথা আছ কিবা, তাই যেন শুক্লেশ্বৰ ঘাটলৈ আহে৷ আবেলি তাই ওলাই আহিল শুক্লেশ্বৰ ঘাটলৈ৷ কৃষ্ণেন্দু ৰৈ আছিল৷ কাষৰ এখন ৰেষ্টুৰাত বহিল দুয়ো৷ ব্ৰহ্মপুত্ৰৰ বুকুত তেতিয়া ৰান্ধনি বেলিটোৱে লুকা-ভাকু খেলিছিল৷ উদগ্ৰীৱ হৈ আছিল সি৷ হঠাতে কফি খোৱাৰ মাজতে কৃষ্ণেন্দুৱে তাইৰ ফালে চাই সুধিছিল “ওঁঠৰ ওপৰৰ তিলটো সঁচা নে? ওঁঠৰ ওপৰত তিল থকা মানুহ বোলে হেনো বৰ ৰোমাণ্টিক হ’য়! ! “ অণুলেখাৰ গাল দুখন সেন্দূৰীয়া হৈ পৰিছিল৷ কোনোবাই যে তাইক ইমান ওচৰৰ পৰা লক্ষ্য কৰিছে ভাবি লাজ লাগিছিল তাইৰ৷ কথাৰ মাজত কৃষ্ণেন্দুৱে ভালপোৱাৰ প্ৰস্তাৱ আগবঢ়াইছিল তাইক স্তম্ভিত কৰি৷ হতবাক হৈছিল তাই৷ জেদী আৰু আত্ম অভিমানী ছোৱালী আছিল তাই৷ কৃষ্ণেন্দুক প্ৰথমৰ পৰাই তাইৰ ভাল লাগিছিল যদিও তাই কেতিয়াও কাৰোবাৰ দ্বিতীয় প্ৰেম হবলৈ নিবিচাৰে৷ সেয়ে তাই তাক প্ৰত্যাখান কৰিছিল৷ প্ৰথম প্ৰেয়্সীৰ আকস্মিক বিয়োগত কৃষ্ণেন্দু যে ভাঙি পৰিছিল সেই কথা তাই জানে৷ গধূলিৰ এটা পাতল আৱৰণে ঘাটটো গহীন কৰি পেলাইছিল৷ তাই উভতি আহিছিল এবুকু বিষাদ সামৰি৷ পঢ়াশুনাত মন দিব পৰা নাছিল৷ বাৰে বাৰে কৃষ্ণেন্দুৰ আকুল চাৱনিটোৱে আমনি কৰিছিল৷ পৰীক্ষা দিয়ে তাই ঘৰলৈ উভতি গৈছিল৷ সময়ে ডেউকা কোবাইছিল৷ MA কৰাৰ পিছতেই তাইৰ বিয়া ঠিক হৈছিল ঘৰৰপৰা৷ সেই সময়ছোৱাত দুই এবাৰ কৃষ্ণেন্দুৰ সৈতে ফোনত কথা হৈছিল তাইৰ৷ সি তেতিয়াও অপেক্ষাৰত৷ মনটো দৃঢ় কৰি তাক জনাইছিল তাই বিয়াৰ কথা৷ নিশ্চুপ হৈ পৰিছিল সি সেইদিনা৷ তাইৰ দুখ লাগিছিল তাইৰ যে এই সঁচা ভালপোৱা কৃষ্ণেন্দুৱে কেতিয়াও নাজানিব৷ তথাপিও তাই সুখী হৈছিল কাৰণ যাৰ প্ৰতি তাই আকৰ্ষিত হৈছিল সেইজনেও তাইক দেৰিকৈ হলেও ভাল পাইছিল৷\nট্ৰিং ট্ৰিং ট্ৰিং …. কলিংবেলৰ শব্দত অণুলেখা উচপ খাই উঠিল৷ ঋৃষভ আহিছে৷ তাই লৰালৰিকৈ মনৰ জড়তাখিনি জাৰি জোকাৰি উঠি আহিল দৰজা খুলিবলৈ৷\nমনৰ দিগবলয়ৰ কোনো সীমা নাই৷ শৰতৰ এই সন্ধিয়া তাইৰ মনটোও কহুৱাৰ দৰে উৰি গৈ স্মৃতি বুটলি আছিল৷ কিছুমান স্মৃতি সদায় সজীৱ৷ কিন্তু ঋৃষভেই এতিয়া তাইৰ জীৱন আৰু বিশ্বাস৷ কাৰণ trust is love.\n← জেওৰা ( তুলিকা নিৰ্মলিয়া )\nমন, তোমাক কিমান বুজি পাওঁ! এটা মনস্তাত্তিক বিশ্লেষণ (ড. লোচন শইকীয়া) →


নিৰৱে বাঢ়ি যায় এটি অনুভূতি - Hourly Times\nApril 17, 2020000 1 min 1 yr 5\nএন্ধাৰে চুই যোৱা এটি নিৰৱ সন্ধ্যা,\nঅচীনজনৰ ঠিকনাৰ সন্ধান……\nস্বপ্ন বিলাসী দুচকুত প্ৰতিচ্ছবি জিলিকে\nকোমল এছাটি বা য়ে চুই যায় সমগ্ৰতাক।\nশূন্য হৈ যায় নিজস্বতা,\nৰুদ্ধ হৈ যায় সময়।\nবঞ্চিত সপোনে কাৰুণ্যতাৰ গীত জুৰে।\nথমকি ৰয় দুভৰি\nনিৰ্জনতাত কোলাহল বিচাৰি….\nশব্দৰ জঠৰতাই বৰ কষ্ট দিয়ে।\nনিশাৰ আন্ধাৰত আৱেগে উচুপে।\nবুকুৰ সেউজীয়া ক্ৰমশঃ ধূসৰ হয়!\nহেৰাই যাব খোজে আবেলিৰ ৰং\nঅপেক্ষাৰ আমেজো যে সুকীয়া।…\nসাগৰ হ’বৰ মন যায়, তুমি যে নৈ হৈ বোৱা!\nনীলাভ জলৰাশিক সামৰি থ’বৰ মন যায়,\nগোপন হিয়াৰ সুৰুকীয়া পথত….\nতুমি আহা আৰু মই বাট চাঁও\nসপোনৰ ধুনীয়া কাৰেঙত বাজি উঠে-\nভালপোৱা গীতৰ সুৰ।\nগীতবোৰ গীত হৈয়ে থাকক দিয়া\nকথা হৈ নিগৰিব নেলাগে।\nআমাৰ মাজতে বিলীন হওক দিয়া,\nআমাৰেই সাক্ষী হৈ।………..\nনাম: চিৰঞ্জীতা বৰা\nশিক্ষানুষ্ঠান: কটন বিশ্ববিদ্যালয়\nঠিকনা- জামুগুৰিহাট, শোণিতপুৰ\nJune 26, 2021 00 1 mth 19\nৰাজ্যত দৈনিক বৃদ্ধি হ’ব ধৰিছে মাৰাত্মক ড্ৰাগছৰ প্ৰাদুৰ্ভাৱ৷ঠায়ে ঠায়ে গঢ় লৈ উঠা দৃষ্টিগোচৰ হ’ব ধৰিছে নিষিদ্ধ ড্ৰাগছৰ ৰমৰমীয়া বেহা৷আংশিক লক্‌ডাউনৰ উক্ত সময়চোৱাত বহুসংখ্যক স্বাৰ্থলোভিয়েই নামি পৰা পৰিলক্ষিত হৈছে এই নিষিদ্ধ বেহা তথা বহু যুৱক যুৱতিও সোমাই পৰিছে এই মৰাত্মক ড্ৰাগছৰ গ্ৰাসত৷সেয়েহে, আজি গোলাঘাট আৰক্ষীয়ে মৰাত্মক […]\nJune 26, 2021 00 1 min 1 mth 17\nনলবাৰী জিলাৰ বৰক্ষেত্ৰী ৰাজহ চক্ৰ বিষয়া কংকণ শৰ্মাই আজি চৰকাৰী নিৰ্দেশমৰ্মে “বৰক্ষেত্ৰী ৰাজহ চক্ৰ”ৰ পৰা আনুষ্ঠানিকভাৱে বিদায় লয়। উল্লেখ্য যে তেখেত পশ্চিম কাৰ্বি আংলং লৈ SDO সদৰ হিচাপে বদলি হয়।২০২০ চনৰ ১৮ ফেব্ৰুৱাৰীত বৰক্ষেত্ৰী ৰাজহ চক্ৰ বিষয়া হিচাপে যোগদান কৰা ৰাজহ চক্ৰ বিষয়া কঙ্কণ শৰ্মাই […]\nJune 25, 2021 00 1 min 1 mth 15\nবৰক্ষেত্ৰী ঘোগা গাঁও পঞ্চায়তৰ সভানেত্ৰীৰ বিৰুদ্ধে অপপ্ৰচাৰ ৷পঞ্চায়ত সভানেত্ৰীসহ পাঁচ গৰাকী ৱাৰ্ড সদস্যৰ সংবাদমেল ৷ 8নলবাৰী জিলাৰ বৰক্ষেত্ৰী সমষ্টিৰ ঘোগা গাঁও পঞ্চায়তৰ অন্তৰ্গত লাওতোলা গাঁওত ৰাজহুৱা বিতৰণ ব্যৱস্থাৰ চাউল জব্দ কৰা ঘটনাৰ পিছত একাংশই নিকৃষ্ট ৰাজনীতিৰ প্ৰশ্ৰয় লোৱাৰ অভিযোগ তুলিছে পঞ্চায়তখনৰ সভানেত্ৰী ৰিজুমা বেগমে ৷ […]\nby thehourlytimes June 26, 2021 00 1 mth\nby thehourlytimes June 26, 2021 00 1 min 1 mth\nby thehourlytimes June 25, 2021 00 1 min 1 mth\nby thehourlytimes June 23, 2021 00 1 min 1 mth\nby thehourlytimes June 22, 2021 00 1 min 1 mth


ভাৰতৰ পৰা অসমক বিচ্ছিন্ন কৰিব খোজা শ্বাৰ্জিল ইমাম কোন হয়?– News18 Assam\nঅসম আৰক্ষীয়ে ৰুজু কৰিলে গোচৰ, জানক ভাৰতৰ পৰা অসমক বিচ্ছিন্ন কৰিব খোজা শ্বাৰ্জিল ইমাম কোন হয়?\nUpdated:January 25, 2020, 5:02 PM IST\nদিল্লীৰ শ্বাহিন বাগৰ প্ৰতিবাদৰ মুখ্য উদ্যোক্তা আখ্যা দিয়া হৈছে শ্বাৰ্জিল ইমামক। ছচিয়েল মিডিয়াত তেওঁ মানুহক এই প্ৰতিবাদী কাৰ্যসূচীত অংশ লোৱাৰ অহৰহ আহ্বান জনাই আহিছে।\nদেশত তোলপাৰ লগোৱা এটা ভাইৰেল ভিডিও য’ত শ্বাৰ্জিল ইমাম নামৰ এজন বাম ছাত্ৰ নেতাই অসমক ভাৰতৰ পৰা পৃথক কৰাৰ হুমকি দি কৈছে, ‘অসম আৰু ভাৰত খণ্ডিত হৈ পৃথক হৈ গ’লেহে তেওঁলোকে আমাৰ কথা শুনিব। অসমত মুছলমানসকলৰ কি অৱস্থা, আপুনি জানেনে? তাত এনআৰচি বলৱৎ হৈছে। মুছলিমসকলক ডিটেনশ্যন কেম্পত ভৰোৱা হৈছে। ৬–৮মাহৰ পিছত গম পোৱা যাব যে, সকলো বেংগলী মানুহক হত্যা কৰা হ’ল তাত। অসমক যদি আমি সহায় কৰিব বিচাৰো তেনেহ’লে অসমক আঁতৰাব লাগিব।’\nইতিমধ্যে অসম চৰকাৰে এই ছাত্ৰ নেতাজনৰ বিৰুদ্ধে নিজাববীয়া গোচৰ ৰুজু কৰাৰ কথা ঘোষণা কৰিছে ডঃ হিমন্ত বিশ্ব শৰ্মাই। আহক এবাৰ চকু ফুৰাও কোন এই শ্বাৰ্জিল ইমাম?\n>>বিহাৰৰ জাহানাবাদৰ বাসিন্দা শ্বাৰ্জিল ইমাম। শ্বাৰ্জিলে আইআইটি বম্বেৰ পৰা কম্পিউটাৰ ইঞ্জিনিয়াৰিঙৰ ডিগ্ৰী গ্ৰহণ কৰিছে। আইআইটিত শ্বাৰ্জিলে কিছুদিন পঢুৱাৰ তথ্যও আছে। স্নাতক সম্পন্ন কৰি উঠি তেওঁ বেংগালুৰুৰ এটা ছফটৱেৰ কোম্পানীত ডেভলপাৰ হিচাপে কাম কৰে। ২০১৩চনত জেএনইউত আধুনিক ইতিহাসত স্নাতকোত্তৰ ডিগ্ৰী লাভ কৰিবলৈ নামভৰ্তি কৰে। ইয়াৰ পৰাই তেওঁ Mphil আৰু তাৰ পিছত PHD ও কৰে।\n>> আইছাত দুবছৰৰো অধিক সময় অতিবাহিত কৰে শ্বাৰ্জিলে। ইয়াৰে এবছৰ তেওঁ কাৰ্যনিৰ্বাহকৰ সদস্যও আছিল। ইয়াৰ লগতে আইছাৰ প্ৰাৰ্থী হিচাপে কাউন্সিলাৰ পদৰ কাৰণে ২০১৫চনত তেওঁ জেএনইউৰ পৰা নিৰ্বাচনতো প্ৰতিদ্বন্দ্বীতাও কৰে।\n>> কথিত ৰূপত শ্বাহিন বাগৰ প্ৰতিবাদী কাৰ্যসূচীৰ মুখ্য আয়োজক শ্বাৰ্জিল ইমাম। ছচিয়েল মিডিয়াত তেওঁ এই ধৰ্ণাত অংশ ল’বলৈ সকলোকে অহৰহ আহ্বান জনাই আহিছে। এটা ফেচবুক পোষ্টত শ্বাৰ্জিলে লিখিছে, শ্বাহিন বাগৰ মডেল হৈছে চকা বন্ধ, বাকীবোৰ সকলো গৌণ, চকা বন্ধ আৰু ধৰ্ণাৰ মাজৰ পাৰ্থক্য বুজক, প্ৰতিখন চহৰত ধৰ্ণা দিয়ক। সেই কাৰ্যসূচীত মানুহক চকা বন্ধৰ বিষয়ে বুজাওক। ইয়াৰ পিচত প্ৰস্তুতি চলাই ৰাজপথৰ ওপৰত বহি দিয়ক।\n>> দুই জানুৱাৰীত এটা ফেচবুক পোষ্টত শ্বাৰ্জিলে লিখিছে যে তেওঁ হংকঙৰ আৰ্হিত জনতাক একত্ৰিত কৰিব বিচাৰে। ইয়াৰ কাৰণে তেওঁ প্ৰস্তুতিও চলোৱাৰ কথা জানিব পৰা গৈছে।\n>> যোৱাবছৰ ৰাম মন্দিৰৰ ৰায় শুনোৱাৰ পিছত শ্বাৰ্জিল ইমামে ছচিয়েল মিডিয়াত Justice Denied নামৰ কেপচনো চলাইছিল। এই নামেৰে চলোৱা কেম্পেইনত তেওঁ সমবেত ৰাইজক কৈছিল যে বাবৰি মছজিদৰ প্ৰসংগত মুছলমানসকলৰ সৈতে অন্যায় হৈছে। CAA–NRCৰ বিৰুদ্ধে শ্বাৰ্জিলে জেএনইউ, জামিয়া আৰু আলীগড় মুছলিম ইউনিভাৰ্ছিটিতো প্ৰতিবাদী কাৰ্যসূচীত অংশ লয়।\nইতিমধ্যে অসম আৰক্ষীয়ে শ্বাৰ্জিলৰ বিৰুদ্ধে এফআইআৰ ৰুজু কৰিছে।\nFirst published: January 25, 2020, 5:01 PM IST


গ্ৰাম্য শক্তি — বিকাশপেডিয়া\nমূল পৃষ্ঠা / গ্ৰামীণ শক্তি\nসকলোৰে বাবে ধাৰণশীল শক্তিৰ দিশলৈ\nআধুনিক শক্তিৰ সেৱাসমূহৰ অগ্ৰগতিয়েই হৈছে প্ৰগতিৰ মূল উৎস। এখন দেশত শক্তিৰ যোগান যিমানেই বাঢ়িব সিমানেই দেশখন উন্নতিৰ দিশে অগ্ৰসৰ হ’ব। শক্তি সংৰক্ষণ, শক্তিৰ নৱীকৰণযুক্ত সম্পদৰ পৰা উৎপাদন, শক্তিৰ কাৰ্য্যকৰীতা বৃদ্ধি কৰা ইত্যাদি দিশসমূহৰ ওপৰত গুৰুত্ব প্ৰদান কৰাটো অতিকে আৱশ্যক।\nএটা সেউজীয়া পৰিৱেশ গঢ়ি তোলাতো সকলোৰে দায়িত্ব\nপ্ৰতিজন নাগৰিকে গছ-গছনি সংৰক্ষণৰ উদ্দেশ্যে আগবাঢ়িলেহে ই সম্ভৱ হ’ব। ইয়াৰ ফলত বৰ্তমানে বৃদ্ধি হোৱা গোলকীয় উত্তাপৰ মাত্ৰা কমিব। ই প্ৰতিজন মানুহৰ দৈনন্দিন জীৱনত প্ৰভাৱ পেলায়। আহক আমি সকলোৱে সহযোগিতা আগবঢ়াও এখন সেউজীয়া পৃথিৱী গঢ়াত।\nএই গ্ৰাম্য শক্তি পৰ্টেলটোৰ যোগেৰে আমি গ্ৰাম্য শক্তিৰ সকলোবোৰ তথ্য প্ৰদান কৰিবলৈ চেষ্টা কৰিছোঁ যাতে এই লিখনিসমূহ পঢ়ি সকলোৱে অনুপ্ৰাণিত হয়। আৰু সকলোৱে যাতে ব্যৱহাৰিকভাৱে এই শক্তিসমূহ প্ৰয়োগ কৰি সুফল পায়।\nআমাৰ সূৰ্যটো শক্তিৰ মূল উত্স ৷ ই দিনত আমাৰ ঘৰখন পোহৰাই ৰাখে, আমাৰ কাপোৰ শুকুৱাই আৰু কৃষিজাত সামগ্ৰীসমূহ উত্পাদনত অৰিহনা যোগোৱাৰ লগতে আমাক উমাল কৰি ৰাখে আৰু অন্যান্য বহুতো কামত আমাক শক্তি প্ৰদান কৰে ৷ ইয়াৰ সম্ভাৱনীয়তা আমি ভৱাতকৈ অধিক গুণে বেছি\nবৰষুণৰ পানী সংগ্ৰহ কৰি তাক ভৱিষ্যতে ব্যৱহাৰ কৰিবৰ বাবে সংৰক্ষণ কৰা পদ্ধতিটোৱেই বৰষুণৰ পানী সংৰক্ষণ৷ ই আপোনাৰ ঘৰৰ চালৰ ওপৰত পৰা প্ৰাকৃতিক কোমল আৰু বিশুদ্ধ বৰষুণৰ পানীৰ সহজ সংগ্ৰহ, সংৰক্ষণ আৰু ইয়াৰ নিকাকৰণ পদ্ধতি৷\nLakhi prasad das Aug 24, 2018 01:10 PM\nlikha mote kam bur hole ami bharale room loi dukan ekhon di soli thoka lora buror karone val hobo.\npranjit barman Jul 18, 2018 06:34 PM\nএই Websiteতোৰ যিকনো ভাল ভাল তথ্য ৰ ওপৰত YOUTUBE ৰ video বনাব পাৰিম নে ছাৰ\nযদি অনুমতি দিয়ে তেনেহলে মোৰ কাম আৰম্ভ কৰিম\nanswer পাম বুলি আশা কৰিলোঁ\nAnonymous Apr 25, 2018 04:00 PM\nআটাইতকৈ পুৰণি অসমীয়া বাতৰি কাকত খনৰ নাম কি ?\nওৱাচিম আক্ৰাম Apr 20, 2018 01:59 PM\nসুন্দৰ প্ৰচেষ্টা আপোনালোকৰ । কিছু নজনা কথা জানিব পাৰিলোঁ ।\nছানা উল্লাহ Apr 18, 2018 12:01 PM\nআমাৰ দেশত পাৰ্বত্য অঞ্চল আৰু ভিতৰুৱা অঞ্চলসমূহত সৌৰ শক্তিৰ ব্যৱহাৰ আৰু বৰষুণৰ পানী সংৰক্ষণ কৰাটো বিশেষ প্ৰয়োজনীয় হৈ পৰিছে । আমি এই ক্ষেত্ৰত আগুৱাই আহিব লাগে ।\nশেহতীয়া উন্নীতকৰণ: Jun 06, 2018


ক্ৰমশ অতি ভয়ংকৰ হৈ পৰিছে দিল্লীৰ পৰিস্থিতি, মৃতকৰ সংখ্যা সাতজনলৈ বৃদ্ধি|situation-in-delhi-is-getting-worse-7-people-dead-till-now-injured-more-than-160-people– News18 Assam\nক্ৰমশঃ অতি ভয়ংকৰ হৈ পৰিছে দিল্লীৰ পৰিস্থিতি, মৃতকৰ সংখ্যা সাতজনলৈ বৃদ্ধি\nUpdated:February 25, 2020, 9:21 AM IST\nৰণক্ষেত্ৰ হৈ পৰিছে দিল্লী।\nLast Updated: February 25, 2020, 9:21 AM IST\nৰণক্ষেত্ৰ হৈ পৰিছে দিল্লী। উত্তৰ পূৱ দিল্লীত বিগত সময়ত চিএএ আৰু এনআৰচি বিৰোধী যি আন্দোলন আৰম্ভ হৈছিল সেয়া আন্দোলনক কেন্দ্ৰ কৰি সূত্ৰপাত ঘটা ভয়ংকৰ পৰিস্থিতি যেন লাহে লাহে অধিক অৱনমিত ঘটিছে। এই পৰ্যন্ত সাতজন লোকৰ মৃত্যু ঘটিছে। মঙলবাৰে পুৱাও একাংশ ঠাইত শিলাবৰ্ষণ কৰে একাংশ বিক্ষোভকাৰীয়ে। মঙলবাৰে ঘটনাৰ কেন্দ্ৰস্থল হৈছে মৌজপুৰ আৰু ব্ৰহ্মপুৰী। মঙ্গলবারও ঘটনার কেন্দ্রস্থল মৌজপুর ও ব্রহ্মপুরী৷\n#NewsAlert – Death toll in Delhi violence rises to 7. More than 160 people injured by gunshots came to GTB Hospital till late night yesterday. #CitizenshipShowdown\n(Input: @runjhunsharmas) pic.twitter.com/w4r94urNqJ\nএইপৰ্যন্ত হিংসাত্মক ঘটনাত মুঠ সাতজনৰ মৃত্যু ঘটিছে। ইয়াৰ মাজত আছে আৰক্ষীৰ লোকো। সোমবাৰে হিংসাৰ পিছত উত্তৰ পূৱ দিল্লীৰ বহুকেইটা এলেকাত ১৪৪ধাৰা জাৰি কৰা হৈছে। দিল্লী চৰকাৰৰ তৰফৰ পৰা ঘোষণা কৰা হৈছে উপদ্ৰৱ চলা এলেকাত বন্ধ থাকিব চৰকাৰী স্কুল। নিশালৈকে আহতৰ সংখ্যাই অতিক্ৰম কৰিছিল ১৬০ৰো অধিক সংখ্যা।\nদিল্লীৰ পৰিস্থিতিক লৈ নিশা বৈঠকত মিলিত হয় কেন্দ্ৰীয় গৃহমন্ত্ৰী অমিত শ্বাহ। এই বৈঠকত উপস্থিত থাকে দিল্লীৰ আয়ুক্ত, গৃহ সচিব তথা অন্যান্য উচ্চ পদস্থ বিষয়া। আলোচনাৰ সমগ্ৰ প্ৰসংগ ৰাজহুৱা নকৰিলেও দিল্লীৰ হিংসাক লৈ যে কেন্দ্ৰ উদ্বিগ্ন সেই কথা স্পষ্ট। নিশা দিল্লীৰ ঘটনাক লৈ উদ্বিগ্নতা প্ৰকাশ কৰে ছোনীয়া গান্ধীয়েও। এখন চিঠি লিখি তেওঁ দিল্লীৰ সাধাৰণ ৰাইজক শান্তি বৰ্তাই ৰখাৰ আৱেদন কৰে। ইফালে মেক্স হাস্পতালত ডিচিপি অমিত শৰ্মাৰ অস্ত্ৰোপচাৰ সফলভাৱে সম্পন্ন হয়। পূৰ্বতকৈ ভাল তেওঁৰ অৱস্থা। আৰক্ষীৰ উচ্চপদস্থ বিষয়াই তেওঁক সাক্ষাৎ কৰে।\nFirst published: February 25, 2020, 9:21 AM IST


কিয়নো কোনোৱে যদি সকলো বিধান পালন কৰোঁতে, এটা বিধানো যদি তেওঁৰ ত্ৰুটি হয়, তেনেহলে তেওঁ সকলো বিধান ভংগ কৰিলে আৰু দোষী হ’ল৷\n ধন্য সেই লোক, যি লোকৰ অপৰাধ ক্ষমা কৰা হয়; যি লোকৰ পাপ ঢকা হয়। ধন্য সেই ব্যক্তি, যি ব্যক্তিৰ অপৰাধ যিহোৱাই গণনা নকৰে, আৰু যি ব্যক্তিৰ মনত কোনো ছলনা নাই। মই যেতিয়া পাপ স্বীকাৰ নকৰি মনে মনে আছিলোঁ, তেতিয়া ওৰে দিনটো কেঁকাই থকাত মোৰ অস্থিবোৰ ক্ষয় পাইছিল। কিয়নো তেতিয়া দিনে ৰাতিয়ে মোৰ ওপৰত তোমাৰ হাত গধুৰ হৈ আছিল, মোৰ গাৰ শক্তি জহকালৰ তাপত যেনেকৈ হয়, তেনেকৈয়ে শুকাই গৈছিল। (চেলা) তেতিয়া মই তোমাৰ আগত মোৰ পাপ সৈ কাঢ়িলোঁ; মোৰ অপৰাধ মই আৰু লুকুৱাই নাৰাখিলোঁ; মই ক’লো, “যিহোৱাৰ আগত মই মোৰ অপৰাধ সৈ কাঢ়িম”; তাতে মোৰ পাপৰ দোষ তুমি ক্ষমা কৰিলা। (চেলা) সেইবাবে প্রয়োজনৰ সময়ত প্রতিজন বিশ্বাসীয়ে তোমাৰ আগত প্রার্থনা কৰক; বিপদ মহা-জলপ্লাৱনৰ দৰে আহিলেও সেইজনৰ ওচৰ নাপাব।\nকিয়নো, যদিও ইস্ৰায়েল কি যিহূদা দেশ ইস্ৰায়েলৰ পবিত্ৰ ঈশ্বৰ জনাৰ বিৰুদ্ধে দোষেৰে ভৰা, তথাপি বাহিনীসকলৰ ঈশ্বৰ যিহোৱাৰ দ্বাৰাই সি পৰিত্যক্ত হোৱা নাই।\nমই মোৰ নিজৰ ঠাইলৈ ঘূৰি যাম। তেওঁলোকে নিজৰ দোষ স্বীকাৰ নকৰা পর্যন্ত আৰু মোক বিচাৰি নহালৈকে মই সেই ঠাইত থাকিম। তেওঁলোকৰ সঙ্কটৰ সময়ত তেওঁলোকে মোক বিচাৰিবলৈ আপ্রাণ চেষ্টা কৰিব।”\nলেবীয় পুস্তক 5:14-19\n তেতিয়া যিহোৱাই মোচিক ক’লে, “যদি কোনোৱে যিহোৱাৰ পবিত্ৰ বস্তুৰ কোনো এটা বস্তু ৰাখি, আজ্ঞা লংঘন কৰি নজনাকৈ পাপ কৰে, তেন্তে তেওঁ জাকৰ পৰা, পবিত্ৰ-স্থানৰ চেকল অনুসাৰে যিহোৱাই নিৰূপণ কৰাৰ দৰে, অতি কমেও দুই চেকল দামৰ এটা নিৰ্ঘূণী মতা মেৰ দোষাৰ্থক বলি স্বৰূপে যিহোৱাৰ উদ্দেশ্যে আনিব লাগিব। তেওঁ যি যি পবিত্ৰ বস্তু ৰাখি তেওঁ পাপ কৰিলে, যিহোৱাক সন্তুষ্ট কৰিবলৈ ক্ষতি পুৰণ কৰিব লাগিব আৰু তাৰ লগত পাঁচভাগৰ এভাগ পুৰোহিতক বেছিকৈ দিব লাগিব; পাছত পুৰোহিতে সেই দোষাৰ্থক মেৰটো বলি দিয়াৰ দ্বাৰাই তেওঁক প্ৰায়চিত্ত কৰিব, তেতিয়া তেওঁৰ পাপ ক্ষমা হ’ব। আৰু কোনোৱে যদি যিহোৱাই নিষেধ কৰা কোনো কৰ্ম কৰি পাপ কৰে, তেন্তে তেওঁ তাক নাজানিলেও দোষী হ’ব; আৰু নিজ অপৰাধৰ ফল ভোগ কৰিব। তেওঁ দোষাৰ্থক বলি দানৰ বাবে, জাকৰ পৰা তোমাৰ নিৰূপিত মূল্য এটা নিৰ্ঘূণী মতা মেৰ পুৰোহিতৰ ওচৰলৈ আনিব আৰু পুৰোহিতে, তেওঁ নাজানি কৰা দোষৰ বাবে তেওঁক প্ৰায়চিত্ত কৰিব, তেতিয়া তেওঁৰ পাপৰ ক্ষমা হ’ব। এয়ে হৈছে দোষাৰ্থক বলি; তেওঁ অৱশ্যে যিহোৱাৰ সাক্ষাতে দোষী।”\nলেবীয় পুস্তক 7:1-10\n এয়া দোষাৰ্থক বলিদানৰ নিয়ম:ই অতি পবিত্ৰ। ‘যি ঠাইত হোম-বলি কটা হ’ব, সেই ঠাইতে দোষাৰ্থক বলিও কটা হ’ব; আৰু পুৰোহিতে বেদীৰ চাৰিওকাষে তাৰ তেজ ছটিয়াই দিব। তেওঁ তাৰ সকলো তেল উৎসৰ্গ কৰিব: চৰ্বিযুক্ত নেজ, ভিতৰভাগৰ নাড়ী-ভুৰুৰ তেল, ঘিলা দুটা আৰু কিনাৰত লাগি থকা তাৰ ওপৰৰ তেল আৰু কলিজাৰ ওচৰত থকা তাৰ তেলীয়া ভাগ উৎসৰ্গ কৰিব; আৰু সেই ভাগ ঘিলালৈকে এৰুৱাই ল’ব। পাছত পুৰোহিতে সেই সকলোকে যিহোৱাৰ উদ্দেশ্যে অগ্নিকৃত উপহাৰ স্বৰূপে বেদীৰ ওপৰত দগ্ধ কৰিব; সেয়ে দোষাৰ্থক বলি। পুৰোহিতসকলৰ মাজৰ যিকোনো পুৰুষে তাক ভোজন কৰিব পাৰিব আৰু কোনো পবিত্ৰ ঠাইত তাক ভোজন কৰিব লাগিব; সেয়ে অতি পবিত্ৰ। পাপাৰ্থক বলি যেনে, দোষাৰ্থক বলিও তেনে। আৰু দুয়োৰো নিয়ম-নীতি একে। যি পুৰোহিতে তাৰ দ্বাৰাই প্ৰায়শ্চিত্ত কৰিব সেয়ে তেওঁৰ হ’ব। আৰু যি পুৰোহিতে কোনো হোম-বলি উৎসৰ্গ কৰিব, নিজে উৎসৰ্গ কৰা সেই হোম বলিৰ ছাল তেওঁৰ নিজৰ হ’ব। আৰু তন্দুৰত তাও দিয়া প্ৰত্যেক ভক্ষ্য নৈবেদ্য আৰু কেৰাহীত ভজা, বা তাৱাত তাও দিয়া সকলো বস্তু উৎসৰ্গকাৰী পুৰোহিতৰ হ’ব। তেল মিহলোৱা বা শুকান প্ৰত্যেক ভক্ষ্য নৈবেদ্য হাৰোণৰ পুত্ৰসকলে সমানে পাব।\nগণনা পুস্তক 5:5-10\n যিহোৱাই মোচিক পুনৰায় ক’লে, “তুমি ইস্ৰায়েলৰ সন্তান সকলক কোৱা, যেতিয়া কোনো এজন পুৰুষে হওঁক বা স্ত্ৰীয়েই হওঁক, যদি কোনোবাই মানুহে মানুহক কৰা পাপৰ দৰে কোনো পাপ কৰি যিহোৱাৰ অহিতে অপৰাধ কৰে, সেই জন ব্যক্তি দোষী হয়। তেতিয়া সেই পুৰুষ বা স্ত্ৰীয়ে নিজে কৰা সেই পাপ স্বীকাৰ কৰিব লাগিব, আৰু যি দোষ কৰিছিল সেই পাপৰ মূল্য সম্পূৰ্ণৰূপে তাৰ ক্ষতিপূৰণ কৰিব লাগিব; আৰু পাঁচ ভাগৰ এভাগ বেচিকৈ দিব লাগিব। তেওঁ যাৰ অহিতে দোষ কৰিলে, সেই জন লোকক দিব লাগিব। আৰু যাক দোষৰ বাবে ক্ষতিপূৰণ কৰিব লগীয়া, সেই জন লোকৰ যদি এনে কোনো ওচৰ সম্বন্ধীয়া লোক নাথাকে, তেন্তে যি প্ৰায়শ্চিত্তৰ মতা মেৰটোৰ দ্বাৰাই তাক প্ৰায়শ্চিত্ত কৰা হ’ব, তেওঁৰ সেই দোষৰ বাবে যিহোৱাৰ উদ্দেশ্যে কৰিব লগা ক্ষতিপূৰণ পুৰোহিতে পাব। আৰু ইস্ৰায়েলৰ সন্তান সকলে তেওঁলোকৰ পবিত্ৰ বস্তুৰ মাজৰ যিমান উত্তোলনীয় উপহাৰ মোৰ উদ্দেশ্যে পুৰোহিতৰ গুৰিলৈ আনিব, সেই সকলো সেই পুৰোহিত জনৰ হ’ব। প্ৰতিজনৰ পবিত্ৰীকৃত বস্তু তেওঁৰেই হ’ব। যিকোনো বস্তু যেতিয়া কোনো এজন লোকে পুৰোহিতক দিব, তাকো তেওঁৰেই হ’ব।”\nলেবীয় পুস্তক 5:1-5\n যদি কোনো এজন লোকে কোনো এক বিষয়ৰ কথা শুনি বা দেখি, সেই বিষয়ে সাক্ষ্য দিব পৰা হৈয়ো তাক প্ৰকাশ নকৰি পাপ কৰে, তেন্তে তেওঁ নিজ অপৰাধৰ ফল ভোগ কৰিব। অথবা কোনো অশুচি বনৰীয়া জন্তুৰ শৱ বা অশুচি ঘৰচীয়া পশুৰ শৱ আৰু অশুচি উৰগ আদি জন্তুৰেই হওঁক, যিটোক ঈশ্বৰে অশুচি কৰিলে, তাক যদি কোনোবাই কোনো অশুচি বস্তু বুলি নজনাকৈ স্পৰ্শ কৰি আনুষ্ঠানিকভাবে অশুচি হয়, তেন্তে তেওঁ দোষী হ’ব। বা মানুহৰ যিকোনো ধৰণৰ অশৌচ হওঁক, তাক যদি কোনোৱে নজনাকৈ স্পৰ্শ কৰে, তেন্তে তেওঁ সেই বিষয়ে জানিলে দোষী হ’ব । বা মানুহে অবিবেচনাৰে যি যি বিষয় শপত লয়, সেই সেই বিষয়ে ভাল কাৰ্যই হওঁক বা বেয়া কাৰ্যই হওঁক, কৰিম বুলি যদি কোনোৱে নিজ ওঁঠেৰে অবিবেচনাৰে, আগলৈ কি হব তাক নজনাকৈ শপত খায়, তেন্তে তেওঁ তাক জানিলে, সেই সেই বিষয়ত তেওঁ দোষী হব। আৰু সেই বিষয়বোৰৰ কোনো বিষয়ত যেতিয়া কোনোজন দোষী হয়, তেতিয়া তেওঁ নিজ পাপ অৱশ্যে স্বীকাৰ কৰিব লাগিব।\nলেবীয় পুস্তক 5:15-16\n “যদি কোনোৱে যিহোৱাৰ পবিত্ৰ বস্তুৰ কোনো এটা বস্তু ৰাখি, আজ্ঞা লংঘন কৰি নজনাকৈ পাপ কৰে, তেন্তে তেওঁ জাকৰ পৰা, পবিত্ৰ-স্থানৰ চেকল অনুসাৰে যিহোৱাই নিৰূপণ কৰাৰ দৰে, অতি কমেও দুই চেকল দামৰ এটা নিৰ্ঘূণী মতা মেৰ দোষাৰ্থক বলি স্বৰূপে যিহোৱাৰ উদ্দেশ্যে আনিব লাগিব। তেওঁ যি যি পবিত্ৰ বস্তু ৰাখি তেওঁ পাপ কৰিলে, যিহোৱাক সন্তুষ্ট কৰিবলৈ ক্ষতি পুৰণ কৰিব লাগিব আৰু তাৰ লগত পাঁচভাগৰ এভাগ পুৰোহিতক বেছিকৈ দিব লাগিব; পাছত পুৰোহিতে সেই দোষাৰ্থক মেৰটো বলি দিয়াৰ দ্বাৰাই তেওঁক প্ৰায়চিত্ত কৰিব, তেতিয়া তেওঁৰ পাপ ক্ষমা হ’ব।\nলেবীয় পুস্তক 4:2-3\n “তুমি ইস্ৰায়েলৰ সন্তানসকলক কোৱা, ‘যেতিয়া কোনো এজন লোকে, যিহোৱাই নিষেধ কৰা কোনো কৰ্ম কৰি, নজনাকৈ পাপ কৰে, তেতিয়া তেওঁ এই ধৰণে কৰিব লাগিব; তেতিয়া লোকসকলক দোষত পেলোৱাকৈ পাপ কৰা জন যদি অভিষিক্ত পুৰোহিত হয়, তেন্তে তেওঁ নিজে কৰা পাপৰ কাৰণে, যিহোৱাৰ উদ্দেশ্যে এটা নিঘূণ দমৰা ষাঁড়-গৰু পাপাৰ্থক বলি স্বৰূপে উৎসৰ্গ কৰিব।\n ধন্য সেই লোক, যি লোকৰ অপৰাধ ক্ষমা কৰা হয়; যি লোকৰ পাপ ঢকা হয়। ধন্য সেই ব্যক্তি, যি ব্যক্তিৰ অপৰাধ যিহোৱাই গণনা নকৰে, আৰু যি ব্যক্তিৰ মনত কোনো ছলনা নাই। মই যেতিয়া পাপ স্বীকাৰ নকৰি মনে মনে আছিলোঁ, তেতিয়া ওৰে দিনটো কেঁকাই থকাত মোৰ অস্থিবোৰ ক্ষয় পাইছিল। কিয়নো তেতিয়া দিনে ৰাতিয়ে মোৰ ওপৰত তোমাৰ হাত গধুৰ হৈ আছিল, মোৰ গাৰ শক্তি জহকালৰ তাপত যেনেকৈ হয়, তেনেকৈয়ে শুকাই গৈছিল। (চেলা) তেতিয়া মই তোমাৰ আগত মোৰ পাপ সৈ কাঢ়িলোঁ; মোৰ অপৰাধ মই আৰু লুকুৱাই নাৰাখিলোঁ; মই ক’লো, “যিহোৱাৰ আগত মই মোৰ অপৰাধ সৈ কাঢ়িম”; তাতে মোৰ পাপৰ দোষ তুমি ক্ষমা কৰিলা। (চেলা)\nতেওঁ তাৰে মোৰ মুখত স্পৰ্শ কৰি ক’লে, “চোৱা, ই তোমাৰ ওঁঠত স্পৰ্শ কৰিছে; তোমাৰ অপৰাধ গুচোৱা হ’ল, আৰু তোমাৰ পাপ প্ৰায়শ্চিত্ত হ’ল।”\nএই কাৰণে এতিয়া খ্ৰীষ্ট যীচুত থকা সকলৰ কোনো দণ্ডাজ্ঞা নাই।\nপূৱৰ পৰা পশ্চিমলৈ যিমান দূৰ, তেওঁ আমাৰ অপৰাধো আমাৰ পৰা সিমান দূৰ কৰিলে।\n কিন্তু এতিয়া, যি বিষয়ত বিধান-শাস্ত্ৰ আৰু ভাববাদী সকলে সাক্ষ্য দিলে, ঈশ্বৰে এনে বিষয়ত ধাৰ্মিকতা বিনাবিধানে প্ৰকাশিত কৰিছে; ঈশ্বৰৰ সেই ধাৰ্মিকতা যীচু খ্ৰীষ্টত বিশ্বাস কৰাৰ দ্বাৰাই বিশ্বাস কৰা সকলোলৈ দিয়া হয়, কিয়নো ঈশ্ৱৰত কোনো প্ৰভেদ নাই৷ কাৰণ সকলোৱে পাপ কৰিলে আৰু ঈশ্বৰৰ মহিমাৰ পৰা বঞ্চিত হ’ল,\n২ কৰিন্থীয়া 5:21\nতেওঁ আমাক খ্ৰীষ্টত ঈশ্বৰীয় ধাৰ্মিকতা স্বৰূপ হ’বলৈ, পাপ নকৰা জনকে পাপী কৰি, তেওঁকে আমাৰ পাপৰ বাবে ক্ৰুচত বলি স্বৰূপে উৎসর্গ কৰিলে।\n১ যোহন 3:19-20\n ইয়াৰ দ্বাৰাই আমি জানো যে, সত্যৰ পৰা হওঁ; আৰু আমাৰ অন্তৰে আমাক দোষী কৰিলেও তেওঁৰ উপস্থিতিত আমাৰ অন্তৰ আশ্বাসত থাকিব৷ কাৰণ ঈশ্বৰ আমাৰ হৃদয়তকৈ মহান আৰু তেওঁ সকলো জানে।\nপ্ৰকাশিত বাক্য 12:10\nতেতিয়া মই স্বৰ্গত বৰ মাতেৰে কোৱা এই বাণী শুনিলোঁ: “এতিয়া পৰিত্রাণ, শক্তি - আৰু ৰাজ্য, আমাৰ ঈশ্বৰৰ আৰু অধিকাৰ তেওঁৰ অভিষিক্ত জনৰ অৰ্থাৎ খ্ৰীষ্টৰ হ’ল৷ কিয়নো আমাৰ ভাই সকলৰ যি অপবাদকে দিনে-ৰাতিয়ে আমাৰ ঈশ্বৰৰ আগত তেওঁলোকৰ অপবাদ দিয়ে, তাক পেলোৱা হ’ল।\n তেতিয়াহলে এইবোৰ কথাত আমি কি ক’ম? যদি ঈশ্বৰ আমাৰ সপক্ষ হয়, তেনেহলে আমাৰ বিপক্ষ কোন হ’ব পাৰে? যি জনে নিজৰ পুত্ৰকো মৰম নকৰি, আমাৰ আটাইৰে কাৰণে তেওঁক শোধাই দিলে, সেই জনে আমাক অনুগ্ৰহ কৰি তেওঁৰ সৈতে সকলো নিদিব নে? ঈশ্বৰৰ মনোনীত সকলৰ বিৰুদ্ধে কোনে অপবাদ দিব? ঈশ্বৰেহে ধাৰ্মিক বুলি গণিত কৰোঁতা। দণ্ডাজ্ঞা দিওঁতা নো কোন? যি জন মৰিল, এনে কি, মৃত লোকৰ মাজৰ পৰা তোলাও হ’ল, সেই জন খ্ৰীষ্ট যীচু; তেওঁ ঈশ্বৰৰ সোঁফালে থাকি, আমাৰ কাৰণে নিবেদনো কৰি আছে। খ্ৰীষ্টৰ প্ৰেমৰ পৰা কোনে আমাক বিচ্ছিন্ন কৰিব পাৰে? ক্লেশ বা সঙ্কট, তাড়না বা আকাল, বস্ত্ৰহীনতা বা প্ৰাণ সংশয় বা তৰোৱাল, এইবোৰে পাৰে নে? এই বিষয়ে লিখাও আছে, “আমি তোমাৰ কাৰণে ওৰে দিনটো হত হ’ব লাগিছোঁ৷ কাটিবলৈ নিয়া মেৰৰ দৰে আমি গণিত হ’লোঁ।” তথাপি আমাক প্ৰেম কৰা জনৰ যোগেদি, এই সকলো কথাত আমি জয়তকৈয়ো জয়যুক্ত। কিয়নো মোৰ এনে দৃঢ় বিশ্বাস আছে যে, তাৰ পৰা মৃত্যু বা জীৱন, স্বৰ্গৰ দূত বা শাসনকৰ্তা, বৰ্ত্তমান বা ভবিষ্যত বিষয় বা পৰাক্ৰম, ওপৰ বা তল বা আন কোনো সৃষ্ট বস্তুৱেই আমাক প্ৰভু খ্ৰীষ্ট যীচুত থকা ঈশ্বৰৰ প্ৰেমৰ পৰা বিচ্ছিন্ন কৰিব নোৱাৰে।\nতেওঁ পুত্ৰ যীচুক দান কৰি আজিও দেখুৱাই যে, তেওঁ ন্যায়ৱান৷ ঈশ্বৰে এই কাৰ্য কৰিছে যাতে, তেওঁৰ ন্যায়পৰায়ণতা থাকে আৰু যদি কোনোৱে যীচুত বিশ্বাস কৰে, তেৱোঁ যেন ধাৰ্মিক ৰূপে প্ৰমাণিত হয়৷\nকিন্তু সংশয় কৰা জনে যদি খায়, তেনেহলে তেওঁক দোষী কৰা হ’ল; কিয়নো সেয়ে বিশ্বাসমূলক নহয়; আৰু যি যি বিশ্বাসমূলক নহয়, সেই সকলোৱেই পাপ।\nযিহোৱাই সেই উদ্দেশ্যে সকলোকে সৃষ্টি কৰিলে; এনে কি, তেওঁ দুষ্টলোককো দুৰ্দ্দশা-দিনৰ বাবে সৃষ্টি কৰিলে।\nএই কাৰণে মন-পালটাই ঘূৰি আহক যাতে, আপোনালোকৰ পাপ-মোচন হয় আৰু প্রভুৰ সন্মুখৰ পৰা শান্তিযুক্ত কাল যেন আহে;\n তেতিয়া ঈশ্বৰে সপোনত তেওঁক ক’লে, “হয়, মই জানো যে তুমি সৰল মনেৰেই এই কাম কৰিলা আৰু সেই কাৰণেই মোৰ অহিতে পাপ নকৰাকৈ তোমাক ৰাখিলোঁ; তেওঁক স্পৰ্শ কৰিবলৈ তোমাক নিদিলোঁ। গতিকে সেই পুৰুষৰ ভাৰ্যাক এতিয়া ওভটাই দিয়া; কিয়নো সেই লোকজন এজন ভাববাদী। তেওঁ তোমাৰ অৰ্থে প্ৰাৰ্থনা কৰিব আৰু তুমি জীবা। কিন্তু যদি তেওঁক উভটাই নিদিয়া, তেন্তে ইয়াকে জানিবা যে তুমি আৰু তোমাৰ লোকসকলৰ সকলোৰে অৱশ্যেই মৃত্যু হ’ব।” পাছদিনা অবীমেলকে অতি ৰাতিপুৱাতে উঠি নিজৰ দাসবোৰক ওচৰলৈ মাতি এই সকলো কথা ক’লে। এই কথা শুনি লোকসকলৰ অতিশয় ভয় লাগিল। তেতিয়া অবীমেলকে অব্ৰাহামক মাতি আনি ক’লে, “আপুনি আমাৰ লগত এইটো কি কাম কৰিলে? মইনো আপোনাৰ বিৰুদ্ধে কি দোষ কৰিলোঁ যে আপুনি মোক আৰু মোৰ ৰাজ্যক ইমান ডাঙৰ এক মহাপাপত পেলালে। মোলৈ এই ধৰণৰ ব্যৱহাৰ কৰা আপোনাৰ মুঠেই উচিত হোৱা নাই।” অবীমেলকে অব্ৰাহামক পুনৰ ক’লে, “আপুনি কি ভাৱি এনে কাৰ্য কৰিলে?” তেতিয়া অব্ৰাহামে ক’লে, “মই ভাৱিছিলো, এই ঠাইৰ লোকসকলৰ ঈশ্বৰৰ প্রতি নিশ্চয়ে ভয়-ভীতি নাই; সেয়ে মোৰ ভার্য্যাক পাবলৈ তেওঁলোকে মোকেই বধ কৰিব’। তাৰ বাহিৰেও বাস্তৱিকত তেওঁ মোৰ ভনীও হয়; আমাৰ মাতৃ বেলেগ হ’লেও তেওঁৰ আৰু মোৰ পিতৃ একে। এতেকে তেওঁ মোৰ ভার্য্যা হ’ল। ঈশ্বৰে যেতিয়া মোক মোৰ পিতৃৰ ঘৰ ত্যাগ কৰিবলৈ দিলে আৰু মোক এঠাইৰ পৰা আন ঠাইলৈ ভ্রমণ কৰাই লৈ ফুৰালে, তেতিয়া মই মোৰ ভার্য্যাক কৈছিলোঁ, ‘মোৰ ভার্য্যা হিচাবে তুমি মোলৈ এই বিশ্বস্ততা প্রকাশ কৰিবা: আমি যি ঠাইলৈকে যাম, তুমি মোক তোমাৰ ককাই বুলি পৰিচয় দিবা’।” তাৰ পাছত অবীমেলকে কিছুমান মেৰ-ছাগ, গৰু আৰু দাস-দাসীক আনি অব্ৰাহামক দিলে আৰু তাৰ লগতে তেওঁৰ ভাৰ্যা চাৰাকো ওভটাই দিলে। অবীমেলকে ক’লে, “চোৱা, মোৰ দেশখনেই আপোনাৰ আগত আছে; আপোনাৰ যি ঠাইতে ভাল লাগে, তাতে নিগাজীকৈ থাকক।” তেওঁ চাৰাকো ক’লে, “চোৱা, তোমাৰ ককায়েৰাক মই এক হাজাৰ ৰূপ দিছোঁ; ইয়েই তোমাৰ লগতে সকলো লোকৰ সন্মুখত তোমাৰ বিৰুদ্ধে হোৱা অপৰাধ ঢাকিবলৈ কৰা হৈছে। তোমাৰ কোনো দোষ নাই।”\n মই এতিয়া দেউতাৰ ঘৰলৈ গৈ এই কথা কম, স্বৰ্গৰ অহিতে আৰু আপোনাৰ দেখাত পাপ কৰিলোঁ; আপোনাৰ পুত্ৰ বুলি মতাৰ যোগ্য নহওঁ; মোক আপোনাৰ এটা চাকৰৰ নিচিনাকৈ হলেও ৰাখক’।\n তেতিয়া পিতৰে যীচুৰ ওচৰলৈ আহি তেওঁক ক’লে, “হে প্ৰভু, মোৰ ভায়ে মোৰ অহিতে কিমান বাৰ পাপ কৰিলে মই তেওঁক ক্ষমা কৰিম? সাত বাৰলৈকে নে?” যীচুৱে তেওঁক ক’লে, “সাত বাৰলৈকে বুলি মই তোমাক নকওঁ; কিন্তু সাত সত্তৰ গুণ বাৰ বুলিহে কওঁ। স্বর্গৰাজ্যক এনেদৰে তুলনা দিয়া হয়; যেনেকৈ, এজন ৰজাই নিজৰ দাস সকলৰ ওচৰত হিচাব বিচাৰিলে৷ যেতিয়া তেওঁ হিচাব লবলৈ আৰম্ভ কৰিলে, তেতিয়া তেওঁৰ আগলৈ এনে এজন দাসক অনা হ’ল যি জনৰ ৰজাৰ ওচৰত দহ হাজাৰ ৰূপৰ ঋণ আছিল। কিন্তু পৰিশোধ কৰিবলৈও তেওঁৰ ক্ষমতা নাছিল৷ তেতিয়া ৰজা জনে এই আদেশ দিলে যে, সেই লোক জনৰ সৈতে তেওঁৰ স্ত্ৰী, ল’ৰা-ছোৱালী আৰু তেওঁৰ সৰ্ব্বস্ব বিক্ৰী কৰি যেন ঋণ পৰিশোধ কৰা হয়। তেতিয়া সেই দাসে মাটিত পৰি ৰজাৰ ভৰিত ধৰি ক’লে, ‘হে প্ৰভু, ধৈর্য ধৰক, মই আপোনাৰ আটাইখিনি ঋণ পৰিশোধ কৰিম।’ তেতিয়া সেই ৰজা জনে মৰম কৰি সেই দাসক এৰি দিলে আৰু তাৰ ঋণও ক্ষমা কৰি দিলে। পাছত সেই দাসে বাহিৰলৈ গৈ তেওঁৰ এজন সহকর্মীক দেখা পালে৷ তাৰ ওচৰত সেই সহকর্মী জনৰ প্ৰায় এশ মুদ্ৰা ঋণ আছিল৷ দাস জনে সেই সহকৰ্মী জনৰ ডিঙি চেপি ক’লে, ‘তই যি মুদ্ৰা ধাৰে লৈছিলি, সেই মুদ্ৰা এতিয়া পৰিশোধ কৰ’। তেতিয়া তাৰ সহকৰ্মী জনে মাটিত পৰি কাকুতি-মিনতি কৰি ক’লে, ‘ধৈর্য ধৰছোন, মই তোৰ সকলো ধাৰ পৰিশোধ কৰিম’। কিন্তু তেওঁ সন্মত নহ’ল৷ বৰং পৰিশোধ নকৰা পর্যন্ত তেওঁক বন্দীশালত বন্দী কৰি থলে। তেতিয়া তেওঁৰ সহদাসবোৰে এই ঘটনা দেখি অতিশয় দুঃখিত হ’ল৷ সিহঁতে ৰজাৰ ওচৰলৈ গৈ যি যি ঘটিল, সেই সকলো বিষয় তেওঁক জনালে। তেতিয়া ৰজাই সেই দাসক মাতি কলে, ‘দুষ্ট দাস! তই মোক কাকুতি-মিনতি কৰাত মই তোৰ সকলো ধাৰ ক্ষমা কৰিলোঁ তেনেহলে মই যেনেকৈ তোক দয়া কৰিছিলোঁ, তয়ো তেনেকৈ তোৰ সহদাসক দয়া কৰা উচিত নাছিল নে’? তেতিয়া ৰজাৰ খং উঠিল আৰু দিবলগীয়া আটাইখিনি ঋণ পৰিশোধ নকৰা পর্যন্ত দাস জনক যাতনাকাৰীৰ হাতত শোধাই দিলে। ঠিক সেইদৰে তোমালোক প্ৰতিজনে যদি তোমালোকৰ ভাইক অন্তৰেৰে সৈতে ক্ষমা নকৰা, তেনেহলে মোৰ স্বৰ্গীয় পিতৃয়েও তোমালোকক এইদৰে কৰিব।”


হতভাগা দিল্লী! ৰাহুলৰ অ’ভাৰ বাউণ্ডেৰীৰে ফাইনেলত কলকাতা -\nHomeক্ৰীড়াহতভাগা দিল্লী! ৰাহুলৰ অ’ভাৰ বাউণ্ডেৰীৰে ফাইনেলত কলকাতা\nহতভাগা দিল্লী! ৰাহুলৰ অ’ভাৰ বাউণ্ডেৰীৰে ফাইনেলত কলকাতা\nনতুন দিল্লীঃ সামৰণিৰ দিশে আইপিএল ২০২১। বুধবাৰে শ্বাৰজাহত অনুষ্ঠিত খেলখনত কলকাতাই দিল্লী কেপিটেলছক ৩ উইকেটত পৰাস্ত কৰি আইপিএলৰ ফাইনেলত প্ৰৱেশ কৰিছে। শুকুৰবাৰে চেন্নাই ছুপাৰ কিংছৰ বিৰুদ্ধে ডুবাইত ফাইনেল খেলিব কলকাতাই। ২০১৪ চনৰ পাছত কলকাতাই পুনৰবাৰ ফাইনেলত উপনীত হৈছে। ২০১২ চনত প্ৰথমবাৰৰ বাবে আইপিএলত জয়লাভ কৰাৰ সময়ত চেন্নাই ছুপাৰ কিংছে আছিল কলকাতাৰ প্ৰতিদ্বন্দী। হাইভল্টেজ খেলখনক লৈ উত্‍কন্ঠা বৃদ্ধি পাইছে ক্ৰীড়ানুৰাগীৰ মাজত।\nউল্লেখ্য যে, প্ৰথমে বেট কৰি দিল্লী কেপিটেলছে ৫টা উইকেট হেৰুৱাই নিৰ্ধাৰিত অ’ভাৰত ১৩৫ৰান সংগ্ৰহ কৰে। দিল্লীৰ হৈ শিখৰ ধাবানে সৰ্বাধিক ৩৬ ৰান কৰে। পূৰ্বৰ পৰাই সুন্দৰ প্ৰদৰ্শন আগবঢ়োৱা দিল্লী কেপিটেলছ ম্লান পৰি ৰ’ল গুৰুত্বপূৰ্ণ খেলত। অপেনাৰদ্বয়ৰ লগতে মিডিল অৰ্ডাৰ বেটছমেনৰো বেট নচলিল কোৱালিফায়াৰত। বিপৰীতে সহজ লক্ষ্য অতিক্ৰম কৰিবলৈ খেলপথাৰত নামে কলকাতা। প্ৰথমাৰ্দ্ধৰ পৰাই কলকাতাই সংগ্ৰাম কৰিবলগীয়া হৈছিল। কলকাতাৰ হৈ অপেনাৰদ্বয়ে দলটোক অগ্ৰগতি দিলেও ৰান সংগ্ৰহত ব্যৰ্থ হয় মিডিল অৰ্ডাৰ বেটছমেন। অন্তিম মুহূৰ্তত কলকাতাৰ হৈ ৰাহুল ত্ৰিপাঠীয়ে নিৰ্ণায়ক অ’ভাৰ বাউণ্ডেৰীৰে কলকাতাৰ জয়ৰ পথ প্ৰশস্ত কৰে।\nPrevious articleপ্ৰেমিকৰে মিলি শাহুৱেকক হত্যা বোৱাৰীৰ,দিছিল সৰ্পদংশনৰ ৰূপ,দুবছৰ পাছত সত্য আহিল পোহৰলৈ\nNext articleএনেই বুঢ়ী নাচনী, তাতে মুখ্যমন্ত্ৰীৰ পুতেকৰ বিয়া…ক’ত, কি লটিঘটি সুৰামত্ত আৰক্ষীৰ?\nভাৰতীয় দলত পাকিস্তানী এজেণ্ট ছামী ! নেটিজেনৰ অভিযোগক লৈ সৰ্বত্ৰে প্ৰতিক্ৰিয়া\nএই পৰাজয় জীৱনৰ সকলো নহয়,সাংবাদিকৰ আজৱ প্ৰশ্নত ক্ৰোধান্বিত কোহলী


অভিবাসী মুছলমান আৰু অসমীয়াভাষী লোকৰ সংখ্যাগৰিষ্ঠতাৰ প্ৰশ্ন\nঅভিবাসী মুছলমানৰ এক দীৰ্ঘদিনীয়া আপত্তি আৰু অভিযোগ এই যে অসমীয়া সমাজত মিহলি হৈ যাবলৈ তেওঁলোকে অশেষ প্ৰয়াস কৰাৰ পিছতো, দশক দশক জুৰি নিজৰ সতি-সন্ততিক অসমীয়া মাধ্যমত পঢ়াই অহাৰ পিছতো, নিজকে বাংলাভাষীৰ পৰিৱৰ্তে অসমীয়াভাষী বুলি পৰিচয় দি অসমীয়াক সংখ্যাগৰিষ্ঠৰ ভাষাৰূপে প্ৰতিষ্ঠা কৰি ৰখাত এই পৰ্যন্ত্য গুৰুত্বপূৰ্ণ ভূমিকা লৈ অহাৰ পিছতো, তেওঁলোকৰ অসমীয়াত্ব সুপ্ৰতিষ্ঠিত নহ’ল, অসমীয়া জাতিৰ অবিচ্ছেদ্য অংগ ৰূপে সামাজিক স্বীকৃতি তেওঁলোকে নাপালে। মূলসুঁতিৰ অসমীয়াৰ বাবে তেওঁলোক ‘অইন’ হৈয়েই থাকিল!\nএকাংশ অচেতন অসমীয়াই আজিও কয়, “এইখন আমাৰ অসমীয়া মানুহৰ গাওঁ, সৌখন অসমীয়াৰ নহয়, মুছলমানৰহে গাওঁ, সৌখন আকৌ বড়োৰ, সেইখিনি বাগানীয়া মানুহ!” এনে স্থূল, অগণতান্ত্ৰিক মনোভাবেৰে হাতৰ কুঠাৰ ভৰিত মাৰি মাৰি বহু জাতি-জনগোষ্ঠীক অসমীয়াই ঠেলি ঠেলি আঁতৰাই পঠালে। আত্মঘাতী অসমীয়াই নিত্য-নতুন কুঠাৰ-চালনা পৰিহাৰ নকৰিলে ভৰি ছিগি গৈ চলন-ফুৰণ কৰিব নোৱৰা কবন্ধত পৰিণত হোৱাটো ধুৰূপ।\nখেনোৱে ভাবে যে পূৰ্ব-বংগমূলীয় হিন্দু-মুছলমানৰ আদি মাতৃভাষা যিহেতু বাংলা, সেয়ে কিবা ‘স্বাৰ্থ’ত বা ‘প্ৰৰোচনা’ত তেওঁলোকে বৰ্তমান নিজকে অসমীয়াভাষী বুলি পৰিচয় দিলেও সেয়া নিতান্তই সাময়িক। যথাসময়ত তেওঁলোকে নিজকে বাংলাভাষী বুলি পৰিচয় দিবই দিব। এটা কথা হয় বাৰু- বুজন সংখ্যক লোকে এইধৰণে বাৰম্বাৰ প্ৰৰোচিত কৰি থাকিলে, বাৰম্বাৰ ‘অইন’ৰূপে প্ৰক্ষেপ কৰি থাকিলে, এনে ফল এটা ওলাবও পাৰে। য’ত অভিবাসী মুছলমানে কৈ আছে, “ভাইহঁত, আমি অসমীয়াই হওঁ, আমাক কিয় বেলেগ বুলি ভাবা?” –তেনে ক্ষেত্ৰত মূলসূঁতিৰ কেতবোৰ অসমীয়াই কৈ আছে, “তোমালোকক বিশ্বাস কৰিব নোৱাৰি –কোনদিনা তোমালোকে বাংলাক আঁকোৱালি লোৱা, তাৰতো ঠিক নাই!” কোৱা বাহুল্য যে এনে পৰিস্থিতি অসমীয়াভাষী আৰু বৈধ অসমবাসী অভিবাসী মুছলমানসকলৰ বাবে কোনোমতেই প্ৰেৰণাদায়ক নহয়।\nবাঙালী হিন্দুৰ লগতে অভিবাসী মুছলমানো বাংলা ভাষালৈ ঘূৰি যাব বুলি ভবাটো অনৈতিহাসিকI পৃথিৱীত যুগে যুগে এই কথা প্ৰমাণিত হৈ আহিছে যে পৰিৱৰ্তিত পৰিস্থিতিত অভিযোজন কৰিবলৈকে বহু জন-সম্প্ৰদায়ে অইনৰ ভাষাকো নিজৰ বুলি আঁকোৱালি লৈছেI উদাহৰণ স্বৰূপে, অষ্ট্ৰিয়াৰ দক্ষিণ কেৰিন্থিয়ান অঞ্চলত উনৈশ শতিকাৰ আদিভাগত শ্লোভিন ভাষা কোৱা মানুহ আছিল ৯৭% আৰু বৰ্তমান তাত ৮৫% মানুহে জাৰ্মান কয়I অগণন শ্লোভিনভাষী লোকে তাত জাৰ্মান ভাষাক আঁকোৱালি লৈছেI দুটা শতিকাৰ ভিতৰতে বেলজিয়ামৰ ব্ৰুছেল‌চ চহৰতো ডাচ্চভাষী কমি গৈ ফৰাচীভাষী বাঢ়িছেI আমাৰ ইয়াতো আহোমভাষী অসমীয়াভাষী হৈছে। এনে অজস্ৰ উদাহৰণ দিব পাৰিI অৰ্থাৎ এই মুহূৰ্তত বাঙালী হিন্দুৱে বাংলা এৰি অসমীয়া ভাষাক আঁকোৱালি ল’ব বুলি আমি ভাবিব নোৱাৰোঁ সঁচা– সেইটো তেওঁলোকেই আমাক ভাবিবলৈ দিয়া নাইI কিন্তু, নিজকে অসমীয়া বুলি পৰিচয় দিয়া অভিবাসী মুছলমানেও স্বাভাৱিক পৰিস্থিতিতে আকৌ বাংলালৈ ঘূৰি যাব বুলি কৰা চিন্তাৰ প্ৰচাৰ উদ্ভট, অনৈতিহাসিক আৰু অসমীয়াৰ স্বাৰ্থ-বিৰোধীI\nএক বিশেষ ভূখণ্ডত এক বিশেষ ভাষাৰ আলমত সাংস্কৃতিক আৰু সামাজিক আদান-প্ৰদানৰ যোগেদি নিৰ্মীয়মাণ হৈ অহা জাতি এটাৰ অন্তৰ্গত বিভিন্ন জনগোষ্ঠীৰ কোনোবাটো অলপ আগত, কোনোবাটো অলপ পিছত আহিবইI তাৰ ভিত্তিতে জনগোষ্ঠীবোৰক বেছি ‘জাতীয়’, কম ‘জাতীয়’, বেছি অসমীয়া, কম অসমীয়া, সন্দেহমুক্তভাৱে অসমীয়া, সন্দেহজনকভাৱে অসমীয়া আদি ইত্যাদি ধৰণে বিভাজনৰ যাঁত-কলত সুমুৱাই দিলে জাতিৰ নিৰ্মাণ নহৈ জাতি পিঠাগুড়িত পৰিণত হোৱাটোহে হ’ব অৱশ্যম্ভাৱী পৰিণামI বহল অসমীয়া সমাজত অভিবাসী মুছলমান তুলনামূলকভাৱে নতুন জনগোষ্ঠী সঁচাI কিন্তু, বহু দশক আগৰ পৰাই তেওঁলোকে অসমীয়া সমাজৰ অংগীভূত হোৱাৰ প্ৰৱণতা দেখুৱাই আহিছে; চৰ-চাপৰিত বাংলা বিদ্যালয় খোলাৰ আগ্ৰহ নেদেখুৱাই নিজৰ সন্তানক অসমীয়া শিক্ষাৰেই শিক্ষিত কৰি আহিছে; অসমীয়া সাহিত্য-সংস্কৃতি চৰ্চা কৰি আহিছেI অথচ মূলসূঁতিৰ কিমান অসমীয়াই সন্তানক ইংৰাজী মাধ্যমত পঢ়ুওৱাৰ লগতে অসমীয়া ভাষা-সংস্কৃতিৰ পৰা বিচ্ছিন্ন কৰি আনিছে, সেয়া আমি সকলোৱেই দেখি আছোঁ I\nকিছুমানৰ মতে বাঙালী হিন্দুৱে বা অভিবাসী মুছলমানে (তেওঁলোকৰ ভাষাত বাঙালী বা বংগীয় মুছলমান!) অসমীয়াক মাতৃভাষা বোলক– এনে আশা বা দাবী আমি কৰিব নোৱাৰোঁI সজ কথাI পিছে কোনে সেই দাবী কৰিছে? অসমীয়াক নিজৰ ভাষা হিচাপে লোৱাৰ সিদ্ধান্ত অভিবাসী মুছলমানে তাহানি নিজেই লৈছিল, কোনেও তেওঁলোকক বাধ্য কৰা নাইI সেই সিদ্ধান্ত লৈ তেওঁলোক নিজেই অসমীয়া হৈছেI আজি তেওঁলোকক নতুনকৈ ‘বাঙালী মুছলমান’ বোলাৰ ৰাজনৈতিক তাৎপৰ্য কি? যি নিজকে অসমীয়া বুলি কৈ আছে তাক বাঙালী বা বংগীয় বুলি কিয় দোহাৰি থকা হৈছে? আমাৰ কথা এই যে তেওঁলোকক ‘অইন’ বুলি ভবা মানসিকতাৰ দ্ৰুত পৰিৱৰ্তন ঘটাই তেওঁলোকক ‘আমাৰ মাজৰে’ বুলি ভবাৰ আৰু সেইমতে কাম কৰাৰ অভ্যাস নকৰিলে কেতবোৰ জাতি-বিৰোধী শক্তিয়ে তেওঁলোকক বাংলামুখী হোৱাৰ বাবে প্ৰৰোচিত কৰিবলৈ চল পাব পাৰেI কোৱা বাহুল্য, বিদেশী হিন্দু বাংলাদেশীৰ নাগৰিকত্বই এই পৰিস্থিতি ইয়াতকৈও শোচনীয় কৰি পেলাবI\nগতিকে ভাবি চাওক— আমাৰ ভাষাটো কোৱা লোকৰ বৰ্তমান সংখ্যা ৪৮.৩৮%-লৈ নামিছেI আৰু তললৈ নামি যাবৰ মন আছেনে? যদি নাই তেন্তে নিজক অসমীয়া বুলি পৰিচয় দিয়া অভিবাসী মুছলমানক নিজৰ এৰাব নোৱৰা ভাই বুলি ভাবিবলৈ আমি শিকিব লাগিবI কাৰণ এই ৪৮.৩৮% অসমীয়াৰ ভিতৰত আছে অগণন অভিবাসী মুছলমানI ন্যস্ত স্বাৰ্থজড়িত, অশুভ, অসমীয়া-বিৰোধী শক্তিয়ে তেওঁলোকক প্ৰৰোচিত কৰি বাংলাভাষী সাজিবলৈ অহৰহ চেষ্টা চলাব লাগিছেI আমি সেই প্ৰৰোচনাক পৰাস্ত কৰিব লাগিব জাতি হিচাপে উপান্ত হ’বলৈ সাজু থাকিব লাগিব।\nলেখক ডুমডুমা মহাবিদ্যালয়ৰ সহকাৰী অধ্যাপক


অনুপ্ৰৱেশকাৰীৰ খৱৰ দিয়ক আৰু ৫০০০টকা লওক; এম এন এছৰ নতুন অ'ফাৰ\nঅনুপ্ৰৱেশকাৰীৰ খৱৰ দিয়ক আৰু ৫০০০টকা লওক; এম এন এছৰ নতুন অ’ফাৰ\nগুৱাহাটী , February 28, 2020 11:00 am\nএম এন এছৰ অধ্যক্ষ ৰাজ থাকৰে।\nমহাৰাষ্ট্ৰত পাকিস্তানী আৰু বাংলাদেশী অনুপ্ৰৱেশকাৰীৰ বিৰুদ্ধে মহাৰাষ্ট্ৰ নৱনিৰ্মাণ সেনা (এম এন এছ)ই অভিযান অব্যাহত ৰাখিছে।\nঔৰংগাবাদত এমএনএছৰ ফালৰ পৰা এখন পোষ্টাৰ লগোৱা হৈছে য’ত লিখা আছে যে অনুপ্ৰৱেশকাৰীৰ খৱৰ দিয়াজনক ৫০০০ টকা পুৰষ্কাৰ দিয়া হ’ব।\nইয়াৰ পূৰ্বে এম এন এছৰ অধ্যক্ষ ৰাজ থাকৰে এটা সমদল উলিয়াই অনুপ্ৱেশকাৰীক বহিস্কাৰ কৰাৰ দাবী তুলিছিল।\nৰাজ থাকৰে কয় যে অবৈধভাৱে পাকিস্তান, বাংলাদেশ আৰু আফগানিস্তানৰ পৰা আহি ভাৰতত বসবাস কৰা লোকসকলক তুলি বাহিৰলৈ খেদি পঠোৱা উচিত। কিয়নো ই দেশত অপ্ৰয়োজনীয় এক বোজা।\nতেওঁ কয় যে এই বিদেশীসকল আহে আৰু দেশজুৰি বিয়পি পৰে। ৰাজ্যসমূহক ইয়াৰ বোজা বহন কৰিবলগীয়া হয়। তেওঁলোকে স্থানীয় যুৱকৰ চাকৰি কাঢ়ি লয়।\nশৰণাৰ্থী সন্দৰ্ভত মোদী চৰকাৰক আক্ৰমণৰ লক্ষ্য কৰি ৰাজ থাকৰে কয় যে এই খেল খেলাৰ বাবে মই গৃহ মন্ত্ৰী অমিত শ্বাহক ধন্যবাদ দিছো। এটা মাত্ৰ পদক্ষপতে (কা-এন আৰ চি) দেশত উদ্ভৱ হোৱা আৰ্থিক সংকটৰ পৰা লোকৰ দৃষ্টি আঁতৰি গ’ল।\nথাকেৰই প্ৰশ্ন কৰে যে ১৩৫ কোটি জনসংখ্যাৰ দেশখনলৈ বাহিৰৰ পৰা লোক অনাৰ কি প্ৰয়োজন আছিল? নে ভাৰত শৰণাৰ্থীৰ বাবে এক ধৰ্মশালা হৈ পৰিছে।\nৰাজ থাকৰে লগতে কয় যে চৰকাৰে প্ৰথমতে এইটো নিৰ্ণয় কৰিব লাগে যে বহু যুগ ধৰি দেশখনত বাস কৰা ভাৰতীয় মুছলমান কোন আৰু পাকিস্তান, বাংলাদেশ আৰু আফগানিস্তানৰ পৰা অহা বিদেশী কোন।\nতেওঁ কয় যে এইটো নিৰ্ণয় হোৱাৰ পাছত তেওঁলোকক দেশৰ পৰা বাহিৰ কৰি দিয়া উচিত।\n‘’মই বুজি পোৱা নাই য’ত আমাৰ সমস্যাসমূহ সমাধান হোৱা নাই,তেনেক্ষেত্ৰত আমি কিয় শৰণাৰ্থীসকলক লৈ তেওঁলোকক নাগৰিকত্ব দিবলৈ গৈছো? নে শৰণাৰ্থীসকলক আশ্ৰয় দিয়াৰ বাবে কেবল আমিয়েই আছো? চৰকাৰে প্ৰথমতে নিজৰ লোকৰ কথা চিন্তা কৰক,’’-থাকৰে কয়।


শিক্ষাৰ সাম্প্রতিক ধাৰাসমূহ Class 12 (প্রশ্নোত্তৰ) Education Chapter 3\nপাঠৰ নাম শিক্ষাৰ সাম্প্রতিক ধাৰাসমূহ\nপাঠৰ নং অধ্যায় 3\nশিক্ষাৰ সাম্প্রতিক ধাৰাসমূহ Class 12\nপ্রঃ বিশ্ব জনসংখ্যা দিৱস ১১ জুলাই তাৰিখে পালন কৰি হয় । (F-2019)\nপ্রঃ শাৰীৰিক শিক্ষাৰ উদ্দেশ্যসমূহ কি কি?\nউঃ শাৰীৰিক শিক্ষাৰ উদ্দেশ্যসমূহ তলত উল্লেখ কৰা হ’ল–\n(১) অংগসঞ্চালনৰ বিকাশ: শাৰীৰিক শিক্ষাই মনৰ সজাগতা বৃদ্ধিৰ ক্ষেত্ৰত সহায়কাৰী কাৰণ মল্লযুদ্ধ, কাৰাটে, ক্রীকেট আদি খেলৰ জৰিয়তে শৰীৰৰ পেশীসমূহে উপযুক্তভাৱে সঞ্চালনৰ সুযােগ পায়। তাৰ ফলত খেলুৱৈ সকলৰ ক্রিয়া ক্ষমতা বৃদ্ধি পায়।\n(২) শাৰীৰিক বিকাশ গঠন: শাৰীৰিক শিক্ষাৰ দ্বাৰা মানুহে সুস্বাস্থ্য কেনেদৰে ধৰি ৰাখিব পাৰে সেই সম্বন্ধে যথার্থ জ্ঞান। ছাত্ৰ-ছাত্ৰীসকলক দিব পৰা যায়। তেওঁলােকক বিভিন্ন ৰােগৰ বিষয়ে এইবােৰৰ কাৰণ আৰু সর্তকতামূলক ব্যৱস্থা ইত্যাদি সম্বন্ধে জনাব পাৰি।\n(৩) মানসিক সুস্থতা আৰু সবলতা :আবেগিক বিকাশৰ ক্ষেত্ৰতো শাৰীৰিক শিক্ষা অতি প্রয়ােজন। বিভিন্ন ধৰণৰ কামৰ দ্বাৰা খং, ৰাগ, চিন্তা, ভাৱনা আদিৰ পৰা আঁতৰত থাকিব পাৰে।\n(৪) সামাজিক গুণৰ অধিকাৰী হােৱা মানুহৰ মাজত আন্তৰিকতা বৃদ্ধি কৰিবৰ বাবে শাৰীৰিক শিক্ষা অতি প্রয়ােজন। সহযােগিতা সহনশীলতা আদি গুণসমূহৰ বিকাশ শাৰীৰিক শিক্ষাৰ দ্বাৰা সম্ভৱ হয়।\n(৫) ব্যক্তিত্বৰ সৰ্বাংগীণ বিকাশ: শাৰীৰিক কার্যক্রমনিকাই সুখৰ জীৱন কটোৱাত সহায় কৰাৰ উপৰিও ক্ষমতা বৃদ্ধি আৰু চৰিত্ৰ গঠনত সহায় কৰে। ই মানুহক বাস্তৱৰ সন্মুখীন হােৱাতাে সহায় কৰে।\nপ্রঃ “বিশ্ব পৰিৱেশ দিৱস” ৫ জুন তাৰিখে পালন কৰা হয়।\nপ্রঃ পৰিৱেশ শিক্ষাৰ দুটা বৈশিষ্ট্য উল্লেখ কৰা।\nউঃ পৰিৱেশ শিক্ষাৰ দুটা বৈশিষ্ট্য হ’ল–\n(১) পৰিৱেশ শিক্ষাৰ পৰিসৰ ইমানেই বহল যে ই প্রকৃতিৰ সকলােবােৰ বিভাগ যেনে— সামাজিক, অর্থনৈতিক নৈতিক, শৈক্ষিক, কাৰিকৰী আদি সকলোবােৰ দিশেই সাঙুৰি লয়। (২) পৰিৱেশ শিক্ষাই ব্যক্তিৰ শিক্ষা, জ্ঞান, চৰিত্ৰ, ব্যক্তিত্ব, মনােভৱ ইত্যাদিত সুদূৰ প্ৰসাৰী প্ৰভাৱ পেলায়।\nপ্রঃ শিক্ষানুষ্ঠানসমূহত পৰিৱেশ শিক্ষা প্রদানৰ চাৰিটা ব্যৱস্থা সম্পর্কে আলােচনা কৰা।\nউ: শিক্ষানুষ্ঠানসমূহত ‘পৰিৱেশ শিক্ষা প্রদানৰ চাৰিটা ব্যৱস্থা হৈছে–\n(১) জৰীপ কৰা :অঞ্চল বা ঠাইৰ পৰিৱেশ সম্পর্কে আলােচনা কৰিবৰ বাবে জৰীপ পদ্ধতিৰ ব্যৱস্থা কৰি দিব লাগে।\n(২) বহিঃঅধ্যয়নঃ কোনাে নদী, জলাশয়, গুহা, পাহাৰ-পর্বত আদিৰ পৰিৱেশ সম্পর্কে অধ্যয়ন কৰোঁতে এখন আঁচনি প্রস্তুত কৰিব লাগে। ইয়াৰ উপৰিও অধ্যয়নৰ লক্ষ্য, আঁচনি আৰু ক্ষেত্র কর্ম আদি নিৰ্দ্ধাৰণ কৰিব লাগে।\n(৩) শ্রেণীকক্ষত আলােচনা : শ্রেণীত কোনাে এটা পৰিৱেশ সম্পর্কীয় বিষয় বাচনি কৰি ছাত্ৰ-ছাত্ৰীৰ লগত আলােচনা কৰিব লাগে।\n(৪) সৰু সৰু দল লৈ প্রকল্প কৰা: পৰিৱেশ সম্পর্কে বিশদভাৱে আলােচনা কৰিবৰ বাবে শ্ৰেণীৰ শিক্ষার্থীসকলক সৰু সৰু দলত ভাগ কৰি প্রত্যেক দলকে একো একোটা নির্দিষ্ট প্রকল্প দিব লাগে। এই ক্ষেত্ৰত বহুতাে বিদ্যালয়ে ECO ক্লাব গঠন কৰা দেখা যায়।\nপ্রঃ জনসংখ্যা শিক্ষা বুলিলে কি বুজা। জনসংখ্যা শিক্ষাৰ চাৰিটা লক্ষ্য উল্লেখ কৰা। (F-2012/20)\nউ: জনসংখ্যা শিক্ষা হৈছে এনে এক ধৰণৰ কাৰ্যসূচী- যাৰ দ্বাৰা বর্ধিত হাৰত বৃদ্ধি হােৱা জনসংখ্যা, তাৰ পৰা উদ্ভৱ হােৱা সমস্যাবােৰ ৰােধ কৰা, জনবিস্ফোৰণ নিয়ন্ত্রণ কৰা উপায় আদিৰ বিষয়ে অধ্যয়ন কৰাত সহায় কৰে। জনসংখ্যা শিক্ষাৰ চাৰিটা লক্ষ্য হৈছে\n(১) পৰিয়াল পৰিকল্পনা আঁচনি ৰূপায়ণ কৰা। (২) সৰু পৰিয়াল সুখী পৰিয়ালৰ আদর্শ গ্রহণ কৰা। (৩) জীৱনৰ গুণগত মান উন্নত কৰা।। (৪) জনসংখ্যা বিস্ফোৰণ ৰােধ কৰা।\nশিক্ষাৰ সাম্প্রতিক ধাৰাসমূহ Question Answer\nপ্ৰঃ শাৰীৰিক শিক্ষা কি? বিদ্যালয়ত শাৰীৰিক শিক্ষা প্ৰদানৰ তিনিটা ব্যৱস্থা সম্পর্কে আলােচনা কৰা। (F-2012/19)\nউ: এজন শিশুৰ শাৰীৰিক, মানসিক আৰু আধ্যাত্মিক বিকাশৰ বাবে অর্থাৎ সম্পূর্ণ ব্যক্তিত্বৰ বিকাশৰ বাবে শাৰীৰিক কার্য সম্পাদনৰ মাজেৰে গ্ৰহণ কৰা শিক্ষা ব্যৱস্থাটোৱেই শাৰীৰিক শিক্ষা বুলি কোৱা হয়। বিদ্যালয়ত শাৰীৰিক শিক্ষা প্রদানৰ তিনিটা ব্যৱস্থা হ’ল—\n(১)উচ্চ মাধ্যমিক পর্যায়ত ব্যায়াম, শৰীৰ চৰ্চা, যােগ ধ্যান, সাঁতােৰ আদি শাৰীৰিক শিক্ষাৰ পাঠ্যক্ৰমত অন্তুর্ভুক্তকৰণ।\n(২) উচ্চ প্রাথমিক আৰু মাধ্যমিক স্তৰত ছাত্র-ছাত্রীৰ মাজত দলীয় খেল-ধেমালী, কেম্প নানা প্রতিযােগিতা আদি অন্তর্ভূক্ত কৰিব লাগে। যিবােৰ বিদ্যালয়ত এন. চি. চি. স্কাউট গাইড সমাজসেৱা শাৰীৰিক শিক্ষা প্রদানৰ ব্যৱস্থা বিদ্যালয়ত এইবােৰৰ ব্যৱস্থা কৰিব লাগে।\n(৩) উচ্চতৰ মাধ্যমিক স্তৰত ব্যায়াম, শাৰীৰিক চৰ্চা, যোগ, ড্ৰিল, স্কাউট, গাইড ফুটবল, বেডমিণ্টন আদি খেল অন্তৰ্ভুক্ত কৰিব লাগে।\nপ্ৰ: জনসংখ্যা শিক্ষাৰ ধাৰণাটো কোনে আৰম্ভ কৰিছিল ? (F-2020)\nউ: ১৯৮২ চনৰ শান্তিৰ নােৱেল বঁটা প্রাপ্ত আমেৰিকাৰ সমাজ তত্ববিদ ‘আলভা মিৰদালে’ পোন প্ৰথমবাৰৰ বাবে জনসংখ্যা শিক্ষাৰ ধাৰণা ডাঙি ধৰিছিল ।\nপ্রঃ বিদ্যালয়ত শাৰীৰিক শিক্ষা প্রদানৰ দুটা উপকাৰিতা উল্লেখ কৰা ।\nউঃ বিদ্যালয়ত শাৰীৰিক শিক্ষা প্রদানৰ দুটা উপকাৰিতা হল-\n(১) শিক্ষার্থীৰ মাজত শৃংখলাবদ্ধ মনােভাৱৰ সৃষ্টি হয়।\n(২) শিক্ষার্থীৰ মানসিক সক্রিয়তা বৃদ্ধি হয়।\nপ্রঃ পৰিৱেশ শিক্ষাৰ পৰিসৰ সম্পর্কে আলােচনা কৰা।\nউ : পৰিৱেশ শিক্ষা হৈছে পৰিৱেশৰ ‘জৰিয়তে’, পৰিৱেশৰ ‘বিষয়ে’ আৰু পৰিৱেশৰ ‘কাৰণে’ দিয়া শিক্ষা। শিক্ষাদান কার্য বিভিন্ন পদ্ধতিৰে, বিভিন্ন কার্যৰ দ্বাৰা সম্পন্ন কৰিব পৰা যায়। পৰিৱেশ শিক্ষাই মানুহে প্ৰকৃতিৰ লগত কৰা সম্পৰ্কৰ কথাও সূচায়। জনসংখ্যা বৃদ্ধি, প্ৰদূষণ, সংৰক্ষণ, নগৰমুখীকৰণ, সম্পদৰ বিতৰণ, আৰু গাওঁ আৰু নগৰৰ বাবে কৰা পৰিকল্পনা আদি ইয়াত অন্তর্ভুক্ত। জীৱনব্যাপি চলাশিক্ষাৰ ক্ষেত্ৰত অনুসৰণ কৰা নীতিসমূহ ইয়াতে প্রয়ােজন। ১৯৮৬ চনৰ ৰাষ্ট্ৰীয় শিক্ষানীতিত পৰিৱেশ শিক্ষাক সমগ্র শিক্ষা ব্যৱস্থাৰ অংশ হিচাপে সামৰি লব’লৈ পৰামৰ্শ দিয়া হৈছে। পৰিৱেশ শিক্ষাৰ পৰিসৰ ইমানেই বহল যে প্ৰকৃতিৰ সকলাে বিভাগকেই ই সাঙুৰি লয়। অর্থনৈতিক, কাৰিকৰী, সামাজিক, নৈতিক, শৈক্ষিক আদি সকলােবােৰ দিশেই ইয়াত অন্তর্ভুক্ত। পৰিৱেশ শিক্ষাই তলত উল্লেখিত দিশবােৰ সামৰি লয়—\n(১) পৰিৱেশৰ মাধ্যমেৰে সহজে শিক্ষা আহৰণ কৰিব পাৰি। চৰাই চিৰিকটি, গছ, বন আদিৰ বিষয়ে পাঠ্যপুথিৰ পৰা জ্ঞান আহৰণ কৰাতকৈ পৰিৱেশৰ পৰা প্রত্যক্ষভাৱে জ্ঞান আহৰণ কৰা সহজ।\n(২) মানুহে পৰিৱেশ অবিহনে জীয়াই থাকিব নােৱাৰে। একোটা পৰিয়ালত জন্ম গ্রহণ কৰা শিশুটোৱে বিভিন্ন স্তৰৰ মাধ্যমেদি জীৱন কটাবলগীয়া হয়। প্রত্যেক স্তৰতে পৰিৱেশৰ কথা জনা অপৰিহার্য। পৰিৱেশ শিক্ষাই মানুহৰ স্বাস্থ্যৰ ক্ষেত্ৰত পৰিৱেশে পেলােৱা প্ৰভাৱৰ কথাও উনুকিয়াই দিয়ে\n(৩) পৰিৱেশৰ পৰাই প্রকৃত সুখ পােৱা যায়। প্রকৃতিক ভাল পালেহে মানুহে প্রকৃত সুখী হ’ব পাৰে। পৰিৱেশ শিক্ষাই সাঙুৰি লােৱা অন্য এটা দিশ হৈছে “পৰিৱেশৰ কাৰণে” শিক্ষা।\nপ্র : শিক্ষানুষ্ঠানত জনসংখ্যা শিক্ষা প্রদানৰ বাবে চাৰিটা পৰামৰ্শ আগবঢ়োৱা। (F-2013/20)\nউ: শিক্ষানুষ্ঠানত জনসংখ্যা শিক্ষা প্রদানৰ বাবে চাৰিটা পৰামৰ্শ হ’ল–\n(১) সৰু পৰিয়াল সুখী পৰিয়াল এই ধাৰণা প্রাথমিক স্কুলত প্রদান কৰিব লাগে।\n(২) মাধ্যমিক স্কুলত বিভিন্ন দেশৰ মাজত জনসংখ্যা বৃদ্ধিৰ ইতিহাস আৰু ইয়াৰ তুলনামূলক অধ্যয়ন পাঠ্যপুথিত প্রদান কৰিব লাগে।\n(৩) দেশৰ জনসংখ্যা বৃদ্ধিয়ে মানুহৰ অর্থনৈতিক, সামাজিক, ৰাজনৈতিক আৰু সাংস্কৃতিক দিশত পেলােৱা প্ৰভাৱবােৰৰ সম্বন্ধে ব্যাখ্যা কৰিব লাগে।\n(৪) মাধ্যমিক স্কুলত যৌন-শিক্ষাক জনসংখ্যা শিক্ষাৰ অংশবিশেষস্বৰূপে প্ৰদান কৰিব লাগে।\nপ্রঃ পৰিৱেশ শিক্ষাৰ চাৰিটা প্রধান উদ্দেশ্য উল্লেখ কৰা। (F-2013/15)\nউ : পৰিৱেশ শিক্ষাৰ চাৰিটা প্রধান উদ্দেশ্য হল–\n(১) সজাগতাৰ সৃষ্টি: পৰিৱেশ শিক্ষাৰ প্রধান উদ্দেশ্যই হৈছে জনগণৰ মাজত সজাগতা সৃষ্টি কৰি পৰিৱেশ মূলক বিষয়সমূহৰ সম্পর্কে বুজাই তােলা যাতে প্রকৃতি আৰু প্রাকৃতিক উৎসসমূহক ভালদৰে ৰাখি তাৰ উচিত ব্যৱহাৰ কৰিব পাৰে।\n(২) আন্তর্জাতিক বুজাপৰা আৰু সহযােগিতা ঃ পৰিৱেশ সমস্যা যে আন্তৰাষ্ট্ৰীয় সমস্যা, ইয়াৰ সমাধানৰ বাবে পৰিৱেশ শিক্ষাক বিশ্বায়ন কৰা।\n(৩) উপযুক্ত মনােভাৱ গঠনঃ পৰিৱেশ শিক্ষাই সমাজৰ কু-সংস্কাৰবােৰ গুচাই বৈজ্ঞানিক মনােভাৱৰ গঠন কৰাত সহায় আগবঢ়োৱা।\n(৪) দায়িত্ববােধ আৰু অংগীকাৰ :পৰিৱেশ শিক্ষাই মানুহক প্ৰকৃতিৰ প্রতি দায়বদ্ধ কৰি তােলে। এই শিক্ষাই নৱপ্ৰজন্মক পৰিৱেশৰ প্রতি প্রতিশ্রুতিবদ্ধ কৰি তােলা।\nপ্রঃ বিদ্যালয়ত মূল্যবােধ শিক্ষা প্ৰদানৰ বাবে আমি কেনেধৰণৰ ব্যৱস্থা ল’ব লাগে?\nউঃ মূল্যবােধৰ শিক্ষা বুলিলে এনেবােৰ শৈক্ষিক কাৰ্যসূচী অন্তর্ভুক্তিকৰণৰ কৰা সূচায় যিবােৰে ব্যক্তি আৰু সমাজৰ উন্নতি ত অৰিহণা যােগায়। অর্থাৎ এই\nকাৰ্যসূচীবােৰে সমাজ এখনক স্বীকৃতি প্রদান কৰাত সহায় কৰে। এই শিক্ষাই এজন ব্যক্তিৰ মানসিক, শাৰীৰিক, নৈতিক সৌন্দর্যবােধক, সামাজিক আৰু আধ্যাত্মিক আদি সর্বাত্মক বিকাশত সহায় কৰে। বিদ্যালয়ত মূল্যবােধৰ শিক্ষা দুই ধৰণে দিব পৰা যায়- প্রত্যক্ষভাৱে আৰু পৰােক্ষভাৱ। বিদ্যালয়ত মূল্যবােধ\nশিক্ষা প্রদানৰ বাবে লবলগা ব্যৱস্থাসমূহ হ’ল-\n(১) সামূহিক প্রার্থনা: বিদ্যালয় আৰম্ভ হােৱাৰ আগতে প্রতিদিনে সামূহিক প্রার্থনা কৰিব লাগে। ই হ’ল মূল্যবােধ গঠনৰ প্রধান উপায়।\n(২) বক্তৃতানুষ্ঠানৰ আয়ােজন :বিদ্যালয়সমূহত মাজে মাজে বিশেষজ্ঞ ব্যক্তিৰ দ্বাৰা বক্তৃতানুষ্ঠান, আলােচনা চক্র আদিৰ আয়ােজন কৰিব লাগে। তেতিয়া ছাত্ৰ-ছাত্ৰীয়ে সমাজৰ ভাল বেয়া আদি সম্বন্ধে জ্ঞান আয়ত্ব কৰিব পাৰে।\n(৩) শিক্ষাদান পদ্ধতি : বিদ্যালয়ত শিক্ষাদানৰ বাবে বিভিন্ন কৌশল পদ্ধতিৰ সু-ব্যৱস্থা কৰি মূল্যবােধৰ শিক্ষা ফলপ্রসূ কৰিব পাৰি।\n(৪) আমােদ-প্রমােদৰ কাৰ্যসূচীঃ গীত-মাত, নৃত্য, নাটক-নাটিকা অনুশীলন, ক্রীড়া, আদিৰ জৰিয়তে মূল্যবােধৰ শিক্ষা প্রদান কৰা যায়।\n(৫) গণমাধ্যমৰ ব্যৱহাৰ : মূল্যবােধ শিক্ষা অনাতাঁৰ, দূৰদৰ্শন, বাতৰিকাকতৰ যােগেদি প্রচাৰ আৰু প্ৰসাৰৰ ব্যৱস্থা কৰিব লাগে।এই ব্যৱস্থাবোৰ কাৰ্যকৰী কৰিলেহে বিদ্যালয়ত মূল্যবােধৰ শিক্ষা ফলপ্রসু হ’ব।\nclass 12 education chapter3question answer in assamese\nপ্রঃ পৰিৱেশ শিক্ষাৰ উদ্দেশ্যসমূহ ১৯৭৭ চনত ৰাছিয়াৰ টিলিটি সন্মিলনত নির্ধাৰণ কৰা হৈছিল।\nপ্রঃ জনসংখ্যা শিক্ষাৰ দুটা বৈশিষ্ট্য উল্লেখ কৰা।\nউ :(১) জনসংখ্যা শিক্ষা মানৱসম্পদ আঁচনিৰ অন্তর্ভুক্ত।\n(২) এই শিক্ষাই দেশৰ গুণগত আৰু সংখ্যাগত মানদণ্ড বিকাশৰ ক্ষেত্ৰত অৰিহণা যােগায়।\nপ্র : মহিলাৰ সবলীকৰণ বুলিলে কি বুজা? (F-2012/18)\nউ : ভাৰতীয় সংবিধানে নাৰীক পুৰুষৰ সমানেই অধিকাৰ প্ৰদান কৰিছে। ভাৰতীয় সমাজত প্ৰচলিত কিছুমান ধাৰণাৰ বাবে নাৰীক পুৰুষৰ অধীন হৈ থকা দেখা যায়। এই ধাৰণাবোেৰ প্ৰত্যাহ্বান জনােৱাৰ বাবে বা পৰিৱৰ্তন আনিবৰ বাবে মহিলাৰ সামর্থ বঢ়োৱা প্রক্রিয়াকে “মহিলা সবলীকৰণ” বুলি কোৱা হয়। মহিলা সবলীকৰণে নাৰীক সিদ্ধান্ত গ্ৰহণ কৰাৰ ক্ষেত্ৰত সহায় কৰাৰ বাহিৰেও আত্মবিশ্বাসী হােৱাত আৰু সমাজৰ যিকোনাে ওপৰিস্থিতিত খাপ খোৱাতো সহায় কৰে। ১৯৮৫ চনত নাইৰােবিত অনুষ্ঠিত হােৱা আন্তর্জাতিক মহিলা সন্মিলনে মহিলা সবলীকৰণৰ বিষয়ে উল্লেখ কৰিছিল।\nপ্রঃ মূল্যবােধৰ শিক্ষা বুলিলে তুমি কি বুজা? মূল্যবােধ শিক্ষাৰ প্রায়ােজনীয়তা আৰু গুৰুত্ব আলােচনা কৰা । (F-2015/20)\nউঃ মূল্যবােধৰ শিক্ষা বুলিলে এনেবােৰ শৈক্ষিক কার্যসূচী সামৰি লােৱাৰ কথা সুচায় যিবােৰে ব্যক্তি আৰু সমাজৰ উন্নতিত অৰিহণা যােগায়। অর্থাৎ এই কাৰ্যসূচীবােৰে সমাজ এখনক স্বীকৃতি প্রদান কৰাত সহায় কৰে। ই এজন ব্যক্তিৰ সর্বাত্মক বিকাশত অর্থাৎ শাৰীৰিক, মানসিক, নৈতিক সৌন্দর্যবােধক সামাজিক আৰু আধ্যাত্মিক বিকাশ ঘটোৱাত সহায় কৰে। এই শিক্ষাৰ প্রয়ােজন আৰু গুৰুত্ব এনেধৰণে আলােচনা কৰবি পাৰি।\n(১) ছাত্র-ছাত্রীৰ চৰিত্ৰ গঠন আৰু নৈতিক বিকাশৰ দিশত এই শিক্ষাই সহায় কৰে।\n(২) ব্যক্তিৰ ব্যক্তিত্ব বিকাশত সহায় কৰে।\n(৩) অৱসৰ সময় বিনােদনৰ ক্ষেত্ৰত এই শিক্ষা যথেষ্টসহায়কাৰী\n(৪) শিশুক পৰিৱেশৰ লগত খাপ খােৱাত সহায় কৰে।\n(৫) জাতীয় সংহতি বিকাশত এই শিক্ষাই সহায় কৰে।\n(৬) সামাজিক দক্ষতা বৃদ্ধিত ই সহায়কাৰী। (৭) সাংস্কৃতিক মূল্যবােধৰ বিকাশৰ ক্ষেত্ৰত সহায় কৰে।\nপ্র: মহিলা সবলীকৰণত শিক্ষাৰ ভূমিকা সম্পর্কে আলােচনা কৰা, নাইবা (F-2018)\nশিক্ষা আৰু মহিলা সবলীকৰণৰ মাজত সম্পর্ক আলােচনা কৰা। (F-2013/15)\nউ: মহিলা সবলীকৰণৰ বাবে শিক্ষাৰ অতি প্রয়ােজন। ২০০১ চনত মহিলাৰ সবলীকৰণ ৰাষ্ট্ৰীয় নীতি গ্রহণ কৰিছিল। নির্দিষ্ট লক্ষ্যত উপনীত হ’বৰ বাবে প্রত্যেক ব্যক্তিয়ে কিছুমান কাম কৰিবলগীয়া হয়। এই কামবােৰ কৰিবৰ বাবে সামর্থ্যৰ প্রয়ােজন হয়। সামর্থ্য সৃষ্টি কৰা প্রক্রিয়াকে সিবলীকৰণ বুলি কোৱা হয়। সবলীকৰণে মহিলাসকলক কোনাে এটা কার্য সম্পাদন কৰিবলৈ ‘অধিকাৰ’ প্ৰদান কৰে। মহিলাসকলক সঠিক সময়ত, সঠিক ঠাইত, সঠিক সিদ্ধান্ত ল’ব পৰাকৈ সক্ষম কৰি তােলে। মহিলাসকলে সমাজৰ আর্থ-সামাজিক আৰু সাংস্কৃতিক বিকাশৰ ক্ষেত্ৰত যথেষ্ট অৰিহণা যােগােৱা দেখা যায়। আমাৰ দেশত, বিষেশকৈ নাৰীয়ে জনসাধাৰণৰ আধা অংশই বহন কৰিছে আৰু ভাৰতীয় সংবিধানে নাৰীক পুৰুষৰ সমানেই অধিকাৰ প্ৰদান কৰিছে। সমাজত প্রচলিত কিছুমান ভ্রান্ত ধাৰণাৰ বাবে নাৰীক পুৰুষৰ অধীন হৈ থকা দেখা যায়। এই ধাৰণাবােৰৰ প্ৰত্যাহ্বান জনােৱাৰ বাবে বা পৰিৱর্তন আনিবৰ বাবে মহিলাৰ সামর্থ্য বঢ়োৱা প্রক্রিয়াকে ‘মহিলা সবলীকৰণ বুলি ক’ব পাৰি। মহিলা সবলীকৰণে নাৰীক সিদ্ধান্ত গ্ৰহণ কৰাৰ ক্ষেত্ৰত সহায় কৰাৰ উপৰিও আত্মবিশ্বাসী হােৱাত আৰু সমাজৰ যিকোনাে পৰিস্থিতিৰ লগত সমাযােজন কৰাতো সহায় কৰে। শিক্ষাই নাৰীক পৰিয়াল তথা সমাজৰ প্ৰতি থকা অর্থনৈতিক অৱদান সম্পর্কে সচেতন কৰি তােলাত সহায় কৰে। এই সকলাে বিলাক নাৰীৰ শিক্ষাৰ দ্বাৰাহে সম্ভৱ হয়। পুৰুষ প্রধান সমাজত প্ৰচলিত চিন্তা ধাৰাবােৰৰ পৰা হাত সাৰি থাকিবলৈ আৰু সমাজত নিজৰ স্থিতি উন্নত কৰিবলৈ শিক্ষাৰ অতি প্রয়ােজন। পুৰণি কালৰ পৰাই আমাৰ সমাজৰ মহিলাসকলক দমন কৰি ৰাখিছিল, শাৰীৰিক অত্যাচাৰৰ সন্মুখীন হৈছিল। শিক্ষাই এইবােৰৰ বিৰুদ্ধে মাত মাতিবলৈ মহিলাসকলক শক্তি প্রদান কৰে আৰু ৰাজনৈতিকভাৱেও সচেতন কৰে।\nপ্র : ‘শাৰীৰিক শিক্ষাই এটা সুস্থ জীৱনৰ বাট দেখুৱায়’— দুটা যুক্তি দিয়া। নাইবা বিদ্যালয়ত শাৰীৰিক শিক্ষাৰ গুৰুত্ব সম্পর্কে আলােচনা কৰা।\nউ : বিদ্যালয়ত শাৰীৰিক শিক্ষাৰ গুৰুত্বসমূহ হল—\n(১) শাৰীৰিক শিক্ষাই মনৰ সজাগতা বৃদ্ধিত সহায়কাৰী ভূমিকা লয়। কাৰণ মল্লযুদ্ধ, কাবাডী, ক্রীকেট আদি সকলােবােৰ খেলতেই মনােযােগ আৰু সজাগতাৰ প্রয়ােজন। বিভিন্ন ধৰণৰ শাৰীৰিক শিক্ষাৰ কাৰ্যসূচীত অংশগ্রহণে ব্যক্তিৰ সজাগতা বৃদ্ধিত সহায় কৰে।\n(২) শাৰীৰিক শিক্ষাই ছাত্র-ছাত্রীৰ শাৰীৰিক দুর্বলতা, ৰোগ-ব্যাধি আদিৰ পৰা বচাই ৰাখে। কিয়নাে ই শৰীৰৰ অংগ উপযুক্তভাৱে সঞ্চালন কৰে।\n(৩) জাতীয় সংহতি বজাই ৰখাৰ ক্ষেত্ৰত শাৰীৰিক শিক্ষাই উত্তম মাধ্যম ।\n(৪) শাৰীৰিক শিক্ষাৰ দ্বাৰা মানুহৰ সুস্বাস্থ্য কেনেদৰে সুস্থ ৰাখিব পাৰি সেই সম্বন্ধে যথার্থ জ্ঞান ছাত্র-ছাত্রীসকলক দিব পাৰি। তেওঁলােকক বিভিন্ন ৰােগৰ বিষয়ে আৰু এইবােৰৰ কাৰণ আৰু সতর্কতামূলক ব্যৱস্থা ইত্যাদিৰ সম্বন্ধে জনাব পাৰি।\nপ্র : নাৰী সবলীকৰণৰ গুৰুত্ব ব্যাখ্যা কৰা। ইয়াৰ প্রয়ােজনীয়তা কি?\nউ : মহিলা সবলীকৰণ হ’ল সামাজিক শক্তি আৰু সম্পদ নিয়ন্ত্রণ ব্যৱস্থা, মহিলাৰ হিতার্থে পুনৰ বিতৰণ কৰাৰ প্রক্রিয়া। মহিলাসকলে সমাজৰ আর্থ সামাজিক আৰু সাংস্কৃতিক বিকাশৰ ক্ষেত্ৰত যথেষ্ট অৰিহণা যােগােৱা দেখা যায়। আমাৰ দেশত বিশেষকৈ নাৰীয়ে জনসাধাৰণৰ আধা অংশই বহন কৰিছে আৰু ভাৰতীয় সংবিধানে নাৰীক পুৰুষৰ সমানেই অধিকাৰ প্ৰদান কৰিছে। সমাজত প্রচলিত কিছুমান ভ্রান্ত ধাৰণাৰ বাবে নাৰীক পুৰুষৰ অধীন হৈ থকা দেখা যায়। এই ধাৰণাবােৰৰ প্ৰত্যাহ্বান জনােৱাৰ বাবে বা পৰিৱৰ্তন আনিবৰ বাবে মহিলাৰ সামর্থ্য বঢ়োৱা প্রক্রিয়াকে ‘মহিলা সবলীকৰণ বুলি ক’ব পাৰি। মহিলা সবলীকৰণে নাৰীক সিদ্ধান্ত গ্রহণ কৰাৰ ক্ষেত্ৰত সহায় কৰাৰ উপৰিও আত্মবিশ্বাসী হােৱাত আৰু সমাজৰ যিকোনাে পৰিস্থিতিৰ লগত সমাযােজন কৰাত সহায় কৰে। ই নাৰীক পৰিয়াল তথা সমাজৰ প্ৰতি থকা অর্থনৈতিক অৱদান সম্পর্কে সচেতন কৰি তােলাত সহায় কৰে। মহিলাসকলক নিজা ভাবমূর্তি আৰু সামাজিক স্থিতি উন্নত কৰাত সবলীকৰণে সহায় কৰে।\nসংবিধান প্রদত্ত নিয়ম অনুসৰি মহিলাসকলে সকলােবােৰ সুবিধা যাতে লাভ কৰিব পাৰে, সেই সম্বন্ধে সজাগ হ’ব পাৰে। মহিলাসকলে নিজা ভাবমুর্তি আৰু সামাজিক স্থিতি উন্নত কৰাত সবলীকৰণে সহায় কৰে। উন্নয়নমূলক কাম কৰাত অংশ গ্রহণ কৰি মহিলাসকলে যাতে সমাজৰ উন্নতিত অৰিহণা যােগাবলৈ সক্ষম হয়, সেই বিষয়ে অৱগত হ’ব পাৰে।সামগ্রিকভাৱে উন্নত সামাজিক পৰিৱেশ সৃষ্টি কৰাৰ বিষয়ে মহিলাসকলে জানিব পাৰে।\nপ্র: পৰিৱেশ শিক্ষাৰ যিকোনাে তিনিটা নীতি লিখা।\nউ : (১) পৰিৱেশ শিক্ষাই শিশুক অনিশ্চয়তাক নিশ্চয়তা লৈ গতিকৰাত সহায় কৰে।উদাহৰণস্বৰূপেএটা শিশুৱে অতি সহজে বিভিন্ন ৰঙৰ মাজত থকা বৈষম্যৰ বিষয়ে ক’ব নােৱাৰে।কিন্তু বয়সৰ লগে লগে ই বিভিন্ন ৰঙৰ বিষয়ে ভালদৰে ক’ব পৰা হয়।\n(২) পৰিৱেশ শিক্ষাই শিশুক মুৰ্তৰ পৰা বিমূৰ্তলৈ যােৱাত সহায় কৰে। পৰিশেৱত থকা বিভিন্ন সম্পদসমূহ দেখি বা শুনি শিশুৱে নিজস্ব মন্তব্য আগবঢ়াব পাৰে।\n(৩) পৰিৱেশ শিক্ষাই অভিজ্ঞতা আহৰণৰ ক্ষেত্ৰত সৰলৰ পৰা জটিলতালৈ গতি কৰাত সহায় কৰে।\nপ্র: পৰিৱেশ শিক্ষা কাক বােলে? (F-2020)\nউ: পৰিৱেশ শিক্ষা হৈছে পৰিৱেশৰ জৰিয়তে’ পৰিৱেশৰ বিষয়ে’ আৰু পৰিৱেশৰ কাৰণে’ দিয়া শিক্ষা। এই শিক্ষা নানা পদ্ধতিৰে নানাধৰণৰ কাৰ্যৰ দ্বাৰা সম্পন্ন কৰিব পাৰি। পৰিৱেশ শিক্ষাই মানুহে প্ৰকৃতিৰ লগত কৰা সম্পৰ্কৰ কথাও সূচায়। জনসংখ্যা বৃদ্ধি, সম্পদৰ বিতৰণ, প্ৰদূষণ, সংৰক্ষণ, নগৰমুখীকৰণ, গাঁও আৰু নগৰৰ বাবে কৰা পৰিকল্পনা আদি ইয়াত অন্তর্ভুক্ত। জীৱনব্যাপী চলা শিক্ষাৰ ক্ষেত্ৰত অনুসৰণ কৰানীতিসমূহ ইয়াতে প্রযােজ্য।\nSee also স্বাধীনােত্তৰ কালৰ ভাৰতবৰ্ষ আৰু অসমৰ মাধ্যমিক শিক্ষা দ্বাদশ শ্ৰেণী\nখালী ঠাই পুৰণ কৰা।\nপ্রঃ ১৯৯২ চনৰ সুৰক্ষা বসুন্ধৰা সন্মিলন ব্রাজিলৰ ৰিউ-দি-জেনেৰো চহৰত অনুষ্ঠিত হৈছিল। (F-2013)\nপ্রঃ ‘Environment’ শব্দটো ফৰাচী Environer শব্দৰ পৰা উৎপত্তি হৈছে।\nপ্রঃ সুস্থ পৰিৱেশ সুস্থ মনৰ বাবে দৰকাৰী।\nপ্রঃ ‘Environment” শব্দৰ অৰ্থ আমাৰ চাৰিওফাল\nপ্রঃ বর্তমান ভাৰতৰ জনসংখ্যা ১,০ মিলিয়ন।\nপ্র : ১৯৮৬ চনৰ ৰাষ্ট্ৰীয় শিক্ষানীতিত পৰিৱেশ শিক্ষাক সমগ্র শিক্ষা ব্যৱস্থাৰ অংশ হিচাপে সামৰি ল’বলৈ পৰামৰ্শ দিয়া হৈছে।\nপ্র : কিমান চনত বেংকত UNESCOয়ে দক্ষিণ-পূব আঞ্চলিক কর্মশালাত জনসংখ্যাৰ শিক্ষাৰ সম্পৰ্কেআলােচনা কৰিছিল্।\nউঃ ১৯৭০ চনত দিয়া হৈছে।\nপ্রঃ পৰিৱেশ মানে কি?\nউঃ পৰিৱেশ মানে হৈছে আমাৰ চাৰিওফালে জৈৱিক আৰু অজৈৱিক উপাদানেৰে পৰিবেষ্টিত কৰি ৰখা পৰিস্থিতি।\nপ্রঃ পৃথিৱীৰ কোনখন দেশ সকলােতকৈ বেছি জনসংখ্যা থকা দেশ।\nপ্ৰ: কোন চনত মহিলা সবলীকৰণৰ ৰাষ্ট্ৰীয় নীতি চৰকাৰে গ্ৰহণ কৰিছিল।\nপ্ৰ:”Protection of Women from domestic violence Bill ” খন কোন চনত আৰু কিয় গ্রহণ কৰিছিল।\nউ : ২০০৫ চনৰ ২৩ জুনত পুৰুষৰ উৎপীড়নৰ পৰা নাৰীক মুক্ত কৰিবলৈ গ্ৰহণ কৰিছিল।\nপ্রঃ কেতিয়া আৰু কোনে পােন প্ৰথমবাৰৰ বাবে মূল্যবােধ’ শব্দৰ প্ৰয়ােগ কৰিছিল?\nউ:১৮৮০ চনত ফ্রেডিক নিয়েটয়ে।\nপ্ৰঃ ৰাষ্ট্ৰীয় স্ত্রী শিক্ষা কমিটী কোন চনত গঠন কৰা হৈছিল?\nউঃ ১৯৫৮-৫৯ চনত।\nপ্রঃ পৰিৱেশক মূলত কেইটা ভাগত ভাগ কৰিব পাৰি? ভাগ কেইটা কি কি?\nউ: পৰিৱেশক মুলত তিনিটা ভাগত ভাগ কৰিব পাৰি। সেই ভাগকেইটা হ’ল—(১) প্রাকৃতিক পৰিৱেশ :প্রাকৃতিক পৰিৱেশে আমাৰ জলবায়ু, জলমণ্ডল, স্থলমণ্ডল আৰু ইয়াত থকা গছ-গছনি, হাবি-জংঘল, নৈ-সাগৰ আদিক সামৰি লয়।\n২) সামাজিক পৰিৱেশ :সামাজিক পৰিৱেশ বুলি কওঁতে আমাৰ আর্থ-সামাজিক গাঁথনি, জন-গাঁথনি, জনসংখ্যা বৃদ্ধিৰ হাৰ, নিয়ােগ ব্যৱস্থা, সাংস্কৃতিক পৰিক্ৰমা, জীৱন নির্বাহৰ মানদণ্ড আদি বিষয়বােৰ সামৰি লয়।\n(৩) মানৱ-সৃষ্ট পৰিৱেশ : মানৱ-সৃষ্ট পৰিৱেশে গাঁও, নগৰ- চহৰ, ইয়াত থকা অনুষ্ঠান প্রতিষ্ঠান, উদ্যোগ, ৰাস্তা-ঘাট, ঘৰ- দুৱাৰ, কৃষি, পৰিবহণ ব্যৱস্থা আদি সামৰি লয়।\nপ্রঃ মূল্যবােধ শিক্ষা দিয়াৰ দুটা উপায় কি কি?\nউ : মূল্যবােধ শিক্ষা প্রত্যক্ষ আৰু পৰােক্ষভাৱে দিব পাৰি। বিদ্যালয়ত দৈনন্দিন পাঠদানত, শ্ৰেণীকোঠাত ছাত্ৰ-ছাত্ৰীক বিভিন্ন পাঠৰ মাধ্যমেৰে মূল্যবােধৰ শিক্ষা প্রদান কৰা যায়। কোনাে কোনাে ৰাজ্যত নীতিশিক্ষাৰ দ্বাৰা এই শিক্ষা প্রদান কৰাৰ ব্যৱস্থা কৰিছে। বিভিন্ন ধৰণৰ সাধুকথা বা বাস্তব অভিজ্ঞতা বর্ণনাৰ মাধ্যমেৰে মূল্যবােধ সম্পর্কে বুজোৱা হয়। আকৌ পৰােক্ষভাৱে সহ পাঠ্যক্রম কাৰ্যসূচীৰ দ্বাৰা বিদ্যালয়ত এই মূল্যবােধৰ শিক্ষা প্রদান কৰা।\nপ্র: আন্তর্জাতিক নাৰী দিৱস ৮ মার্চ তাৰিখে পালন কৰা হয় । (F-2017/14)\nপ্র: পৰিৱেশ শিক্ষাৰ গুৰুত্ব সম্পর্কে আলােচনা কৰা। (F-2012/14)\nউ: মানুহ আৰু পৰিৱেশৰ মাজত যে এক গভীৰ সামাজিক তথা বৈষয়িক সম্পর্ক সদা বিৰাজমান সেই সম্পর্কে ল’ৰা-ছােৱালীক অৱগত কৰাবলৈ পৰিৱেশ শিক্ষাৰ অতি প্রয়ােজন। পৰিবেশ প্ৰদূষণ আৰু অৱনয়নৰ ফলত বর্তমান সৃষ্টি হােৱা কেতবােৰ ভয়াৱহ সমস্যাৰ বিষয়ে পৰিৱেশ শিক্ষাই ছাত্ৰ-ছাত্ৰীৰ মনত সজাগতা বৃদ্ধি কৰাত সহায় কৰে। পৰিৱেশ শিক্ষাৰ প্ৰধান উদ্দেশ্যই হৈছে জনগণৰ মাজত সজাগতা সৃষ্টি কৰি পৰিৱেশ মূলক বিষয়সমূহৰ সম্পর্কে বুজাই তােলা যাতে প্রকৃতি আৰু প্রাকৃতিক উৎসসমূহক ভালদৰে ৰাখি তাৰ উচিত ব্যৱহাৰ কৰিব পাৰি। মূলতঃ পৰিৱেশৰ প্ৰতি সজাগ আৰু সক্রিয় কৰি তোলাৰ বাবেই পৰিৱেশ শিক্ষাৰ প্ৰয়ােজনীয়তা অপৰিসীম।পৰিৱেশ শিক্ষাৰ পৰিসৰ ই মানেই বহুল যে প্ৰকৃতিৰ সকলাে বিভাগকেই ইয়াত সামৰি লয়। পৰিৱেশ শিক্ষা হৈছে পৰিৱেশৰ জৰিয়তে পৰিৱেশৰ বিষয়ে আৰু পৰিৱেশৰ কাৰণে দিয়া শিক্ষা। বর্তমান যুগত পাৰিপাৰ্শ্বিক ক্রমবিৱর্তন হােৱা দেখা যায়- জনসংখ্যা বিস্ফোৰণ, বৈষয়িক সম্পদৰ অৱনমন, বিজ্ঞান আৰু প্ৰযুক্তি বিদ্যাৰ দ্বাৰা উদ্ভাৱন হােৱা সামগ্ৰীৰ পৰা হােৱা বায়ু, পানী মাটিৰ প্ৰদূষণে মানৱ সমাজক ধবংসৰ মুখলৈ ঠেলি দিয়া দেখা গৈছে। এইবােৰৰ পৰা পৰিত্ৰাণ পােৱাৰ বাবে পৰিৱেশ শিক্ষাৰ গুৰুত্ব বাঢ়ি আহিছে।\nপ্রঃ “এছিয়া মহাদেশত” পৰিৱেশ শিক্ষা প্রদানৰ বাবে হােৱা কর্মশালাত পৰিৱেশ শিক্ষণৰ উদ্দেশ্যবােৰ লিখা।\nউ : এছিয়া মহাদেশত পৰিৱেশ শিক্ষা প্রদানৰ বাবে হােৱা কর্মশালাত পৰিৱেশ শিক্ষাৰ উদ্দেশ্যবােৰ তলত দিয়া হ’ল—\n(১) পৰিৱেশত অন্তর্নিহিত বিভিন্ন কাৰক আৰু সেইবােৰৰ মাজত থকা সম্পৰ্কৰ বিষয়ে জনসাধাৰণক অৱগত কৰােৱা।\n(২) পৰিৱেশৰ সংৰক্ষণ আৰু পৰিবৰ্দ্ধনৰ বাবে প্রয়ােজনীয় মূল্যবােধ মনােভাৱৰ দায়িত্ব আহৰণ কৰা।\n(৩) পৰিৱেশৰ সমস্যাবােৰৰ বাবে জনসাধাৰণ জ্ঞাত হােৱা আৰু ইয়াৰ ওপৰত প্রতিক্রিয়া প্রকাশ কৰা আৰু সমাধানৰ পথ ওলােৱাত চেষ্টা কৰা।\nপ্র: নাৰী সবলীকৰণৰ বাবে বিদ্যালয়সমূহে গ্ৰহণ কৰিব পৰা কিছুমান ব্যৱস্থাৰ বিষয়ে আলােচনা কৰা।\nউ : নাৰী সবলীকৰণৰ বাবে শিক্ষাৰ অতি প্রয়ােজন। এই ক্ষেত্ৰত বিদ্যালয়সমূহে তলত দিয়া ধৰণৰ ব্যৱস্থা গ্ৰহণ কৰিব পাৰে।\n(১) প্রত্যেকগৰাকী ছােৱালীয়েই যাতে বিনামূলীয়া আৰু বাধ্যতামূলক প্রাথমিক শিক্ষা আহৰণ কৰিব পাৰে তাক নিশ্চিত কৰা।\n(২) মহিলাসকলৰ মাজত নিৰক্ষৰতাৰ হাৰ হ্রাস কৰােৱাৰ বাবে চেষ্ট কৰিব লাগিব।\n(৩) মহিলাসকলক তেওঁলােক পছন্দ ক্ষেত্রসমূহ যেনে— শিক্ষা, স্বাস্থ্য নিয়ােগ সম্পর্কে জানিবলৈ যােগ্যবান কৰি তােলাৰ বাবে ব্যৱস্থা ল’ব লাগে।\n(৪) মহিলাসকলৰ বাবে প্রস্তুত কৰা মহিলাৰ অধিকাৰ আৰু আইন সম্পর্কীয় সাধাৰণ জ্ঞান ছাত্র-ছাত্রীসকলক প্ৰদান কৰিব লাগিব।\n(৫) পাঠ্যক্ৰমত মূল্যবোধৰ শিক্ষা অন্তর্ভুক্ত কৰি ছাত্র- ছাত্রীৰ মাজত আত্মবিশ্বাস গঢ়ি উঠাত বিদ্যালয়সমূহে সহায় কৰিব লাগে।


Joycin in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Joycin ar byavahar, ppali, parshwakriya, upkaar, kriya-pratikriya aaru satarkatabani\nJoycin 500 Mg Tablet\nJoycin की जानकारी\nJoycin ৰ লাভ আৰু ব্যৱহাৰসমূহ- Joycin Benefits & Uses in Assamese- Joycin ar laabh aaru byavaharsamuh\nJoycin ৰ পালি আৰু সেয়া কেনেদৰে ল'ব- Joycin Dosage & How to Take in Assamese - Joycin ar paali aaru xeya kenedore lobo\nJoycin ৰ পাৰ্শ্চক্ৰিয়াসমূহ- Joycin Side Effects in Assamese- Joycin ar parshwakriyasamuh\nJoycin সংক্ৰান্ত সতৰ্কতাবাণীসমূহ- Joycin Related Warnings in Assamese- Joycin xonkranta xatarkatabanisamuh\nঅইন দৰৱৰ সৈতে Joycinৰ গুৰুতৰ ক্ৰিয়া-প্ৰতিক্ৰিয়া- Severe Interaction of Joycin with Other Drugs in Assamese- Oinor xoite Joycin ar gurutor kriya-pratikriya\nJoycin মতভেদসমূহ- Joycin Contraindications in Assamese- Joycin nishedhsamuh\nJoycin ৰ বিষয়ে সততে সোধা প্ৰশ্নসমূহ- Frequently asked Questions about Joycin in Assamese- Joycin ar bikhoye satate xodha prashnasamuh\nখাদ্য আৰু মদৰ সৈতে Joycin ক্ৰিয়া-প্ৰতিক্ৰিয়া- Joycin Interactions with Food and Alcohol in Assamese- khadya aaru modor xoite Joycin kriya-pratikriya\nJoycin ৰ লাভ আৰু ব্যৱহাৰসমূহ - Joycin Benefits & Uses in Assamese - Joycin ar laabh aaru byavaharsamuh\nJoycin তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nJoycin ৰ পালি আৰু সেয়া কেনেদৰে ল'ব - Joycin Dosage & How to Take in Assamese - Joycin ar paali aaru xeya kenedore lobo\nJoycin-ৰ উপাদানসমূহ - Joycin Active Ingredients in Assamese - Joycin-ar upadaansamuh\nJoycin ৰ পাৰ্শ্চক্ৰিয়াসমূহ - Joycin Side Effects in Assamese - Joycin ar parshwakriyasamuh\nগৱেষণাৰ ভিত্তিত, Joycin ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nJoycin সংক্ৰান্ত সতৰ্কতাবাণীসমূহ - Joycin Related Warnings in Assamese - Joycin xonkranta xatarkatabanisamuh\nJoycin-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভাবস্থাৰ সময়ত Joycinএ মধ্যমীয়া পাৰ্শ্ব-প্ৰতিক্ৰিয়া কৰিব পাৰে। আপুনি যদি ইয়াৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা লগে লগে বন্ধ কৰক, আৰু চিকিতসকৰ পৰামৰ্শ অবিহনে Joycin পুনৰাই গ্ৰহণ নকৰিব।\nJoycin-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nJoycin প্ৰথমে চিকিতসকৰ পৰামৰ্শ নোলোৱাকৈ গ্ৰহণ কৰা উচিত নহয় কাৰণ ইয়াৰ ফলত স্তন্যপায়ী মহিলাৰ গম্ভীৰ পাৰ্শ্ব-প্ৰতিক্ৰিয়া হব পাৰে।\nবৃক্কত Joycin কি প্ৰভাৱ দেখা গৈছে?\nJoycinৰ বৃক্ক ৰ ওপৰত পাৰ্শ্ব-প্ৰতিক্ৰিয়াৰ কেইটামান ঘটনাহে ৰিপৰ্ট কৰা হৈছে।\nযকৃতত Joycin কি প্ৰভাৱ দেখা গৈছে?\nJoycinৰ ব্যৱহাৰে কলিজা ৰ ওপৰত কোনো ক্ষতিকাৰক প্ৰভাৱ নেপেলায়।\nহৃদযন্ত্ৰৰ ক্ষেত্ৰত Joycin ৰ কি প্ৰভাৱ দেখা গৈছে?\nJoycinৰ হৃদয় ৰ ওপৰত কোনো পাৰ্শ্ব-প্ৰতিক্ৰিয়া নাই।\nঅইন দৰৱৰ সৈতে Joycinৰ গুৰুতৰ ক্ৰিয়া-প্ৰতিক্ৰিয়া - Severe Interaction of Joycin with Other Drugs in Assamese - Oinor xoite Joycin ar gurutor kriya-pratikriya\nJoycin তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nJoycin মতভেদসমূহ - Joycin Contraindications in Assamese - Joycin nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Joycin লোৱা অনুচিত যাতে -\nJoycin ৰ বিষয়ে সততে সোধা প্ৰশ্নসমূহ - Frequently asked Questions about Joycin in Assamese - Joycin ar bikhoye satate xodha prashnasamuh\nএই Joycin-এ অভ্য়াস বা নিচাৰ সৃষ্টি কৰে নেকি?\nনহয়, আপনি Joycinৰ প্ৰতি আসক্ত নহয়।\nআপুনি Joycin লোৱাৰ পিছত টোপনি ভাৱ অথবা অৱসাদগ্ৰস্ত যেন অনুভৱ কৰিব পাৰে। সেয়ে এয়া এৰাই চলাটো ভাল।\nহয়, কিন্তু ডাক্তৰৰ পৰামৰ্শ মতেহে Joycin লওক।\nJoycin য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Joycin ক্ৰিয়া-প্ৰতিক্ৰিয়া - Joycin Interactions with Food and Alcohol in Assamese - khadya aaru modor xoite Joycin kriya-pratikriya\nখাদ্য আৰু Joycinৰ ক্ৰিয়া-প্ৰতিক্ৰিয়া\nJoycin সৈতে লোৱা কেতবোৰ খাদ্যই প্ৰতিক্ৰিয়াত সালসলনি ঘটাব পাৰে। এয়া ডাক্তৰৰ সৈতে আলোচনা কৰি লওক।\nমদ আৰু Joycinৰ মাজৰ প্ৰতিক্ৰিয়া\nএকেলগে Joycin আৰু মদ্যাপান কৰাটোৱে কেতবোৰ সমস্যাৰ সৃষ্টি কৰিব পাৰে। আপুনি যদি এনে কোনো পাৰ্শ্চক্ৰিয়াৰ সমুখীন হয়, তেন্তে আপোনাৰ ডাক্তৰৰ ওচৰলৈ যোৱাটো উত্তম।


Supervac in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Supervac ar byavahar, ppali, parshwakriya, upkaar, kriya-pratikriya aaru satarkatabani\nसामग्री / साल्ट: Vecuronium (4 mg)\nSupervac के प्रकार चुनें\nSupervac ৰ লাভ আৰু ব্যৱহাৰসমূহ- Supervac Benefits & Uses in Assamese- Supervac ar laabh aaru byavaharsamuh\nSupervac ৰ পালি আৰু সেয়া কেনেদৰে ল'ব- Supervac Dosage & How to Take in Assamese - Supervac ar paali aaru xeya kenedore lobo\nSupervac ৰ পাৰ্শ্চক্ৰিয়াসমূহ- Supervac Side Effects in Assamese- Supervac ar parshwakriyasamuh\nSupervac সংক্ৰান্ত সতৰ্কতাবাণীসমূহ- Supervac Related Warnings in Assamese- Supervac xonkranta xatarkatabanisamuh\nঅইন দৰৱৰ সৈতে Supervacৰ গুৰুতৰ ক্ৰিয়া-প্ৰতিক্ৰিয়া- Severe Interaction of Supervac with Other Drugs in Assamese- Oinor xoite Supervac ar gurutor kriya-pratikriya\nSupervac মতভেদসমূহ- Supervac Contraindications in Assamese- Supervac nishedhsamuh\nSupervac ৰ বিষয়ে সততে সোধা প্ৰশ্নসমূহ- Frequently asked Questions about Supervac in Assamese- Supervac ar bikhoye satate xodha prashnasamuh\nখাদ্য আৰু মদৰ সৈতে Supervac ক্ৰিয়া-প্ৰতিক্ৰিয়া- Supervac Interactions with Food and Alcohol in Assamese- khadya aaru modor xoite Supervac kriya-pratikriya\nSupervac ৰ লাভ আৰু ব্যৱহাৰসমূহ - Supervac Benefits & Uses in Assamese - Supervac ar laabh aaru byavaharsamuh\nSupervac তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nSupervac ৰ পালি আৰু সেয়া কেনেদৰে ল'ব - Supervac Dosage & How to Take in Assamese - Supervac ar paali aaru xeya kenedore lobo\nSupervac-ৰ উপাদানসমূহ - Supervac Active Ingredients in Assamese - Supervac-ar upadaansamuh\nSupervac ৰ পাৰ্শ্চক্ৰিয়াসমূহ - Supervac Side Effects in Assamese - Supervac ar parshwakriyasamuh\nগৱেষণাৰ ভিত্তিত, Supervac ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nSupervac সংক্ৰান্ত সতৰ্কতাবাণীসমূহ - Supervac Related Warnings in Assamese - Supervac xonkranta xatarkatabanisamuh\nSupervac-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাৰ ক্ষেত্ৰত Supervac ৰ সুৰক্ষাৰ বিষয়ে কোনো গৱেষনা কৰা হোৱা নাই। গতিকে, Supervac টো গৰ্ভাবস্থাৰ সময়ত সুৰক্ষিত হয় নে নহয় সেয়া কব নোৱাৰি।\nSupervac-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাৰ ক্ষেত্ৰত Information about safety of Supervac ৰ সুৰক্ষাৰ বিষয়ে কোনো তথ্য উপলব্ধ নহয় কাৰণ এইটো বিষয়ৰ ওপৰত এতিয়ালৈকে কোনো বৈজ্ঞানিক গৱেষনা কৰা হোৱা নাই।\nবৃক্কত Supervac কি প্ৰভাৱ দেখা গৈছে?\nSupervacএ বৃক্কত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nযকৃতত Supervac কি প্ৰভাৱ দেখা গৈছে?\nSupervacএ কলিজাত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nহৃদযন্ত্ৰৰ ক্ষেত্ৰত Supervac ৰ কি প্ৰভাৱ দেখা গৈছে?\nহৃদয় can be affected by Supervacৰ দ্বাৰা [Organ] প্ৰভাবিত হব পাৰে। আপুনি যদি এইবিধ ঔষধৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক। চিকিতসকৰ পৰামৰ্শৰ পিছতহে আপুনি ইয়াক পুনৰাই গ্ৰহণ কৰা উচিত।\nঅইন দৰৱৰ সৈতে Supervacৰ গুৰুতৰ ক্ৰিয়া-প্ৰতিক্ৰিয়া - Severe Interaction of Supervac with Other Drugs in Assamese - Oinor xoite Supervac ar gurutor kriya-pratikriya\nSupervac তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nSupervac মতভেদসমূহ - Supervac Contraindications in Assamese - Supervac nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Supervac লোৱা অনুচিত যাতে -\nSupervac ৰ বিষয়ে সততে সোধা প্ৰশ্নসমূহ - Frequently asked Questions about Supervac in Assamese - Supervac ar bikhoye satate xodha prashnasamuh\nএই Supervac-এ অভ্য়াস বা নিচাৰ সৃষ্টি কৰে নেকি?\nনহয়, আপনি Supervacৰ প্ৰতি আসক্ত নহয়।\nSupervac লোৱাৰ পিছত আপোনাৰ টোপনিভাৱ আহিব পাৰে। সেয়ে এনে কাম কৰাটো নিৰাপদ নহয়।\nহয়, কিন্তু Supervac লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nনহয়, Supervacয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Supervac ক্ৰিয়া-প্ৰতিক্ৰিয়া - Supervac Interactions with Food and Alcohol in Assamese - khadya aaru modor xoite Supervac kriya-pratikriya\nখাদ্য আৰু Supervacৰ ক্ৰিয়া-প্ৰতিক্ৰিয়া\nSupervacৰ সৈতে খাদ্য খোৱাৰ বিষয়ে কোনো গৱেষণা উপলব্ধ নহয়।\nমদ আৰু Supervacৰ মাজৰ প্ৰতিক্ৰিয়া\nগৱেষণাৰ অভাৱত, Supervac লোৱাৰ সময়ত মদ্যাপন কৰা সম্পৰ্কত একো ক'ব পৰা নাযায়।\nSupervac ৰ মূল্য আৰু পেকৰ চাইজ - Supervac Price and Pack Size in Assamese - Supervac ar mulya aaru pakor size


Teens Can Register For Vaccines From January 1 | ১৫ৰ পৰা ১৮ বছৰীয়াৰ কোভিড টিকাকৰণৰ ৰেজিষ্ট্ৰেচন কেতিয়াৰ পৰা? কি নথিপত্ৰ লাগিব সবিশেষ জানি লওক– News18 assam\n১৫ৰ পৰা ১৮ বছৰীয়াৰ কোভিড টিকাকৰণৰ ৰেজিষ্ট্ৰেচন কেতিয়াৰ পৰা? কি নথিপত্ৰ লাগিব সবিশেষ জানি লওক\nCoWINৰ প্ৰধান আৰ এছ শৰ্মাই সংবাদ মাধ্যমক কোৱা অনুযায়ী এই টিকাকৰণ এপটোত শিক্ষাৰ্থীসকলৰ বাবে এটা পৃথক স্থান সৃষ্টি কৰা হৈছে\nLast Updated : December 27, 2021, 17:46 IST\nপ্ৰধানমন্ত্ৰী মোদীৰ ঘোষণাৰ পিছত আজি সোমবাৰে পুৱা কেন্দ্ৰীয় চৰকাৰে কো-উইন এপত টিকাকৰণৰ বাবে ১৫ৰ পৰা ১৮ বছৰীয়া ল'ৰা-ছোৱালীৰ কোভিড টিকাকৰণৰ পঞ্জীয়ন কেনেদৰে কৰিব লাগে সেই সন্দৰ্ভত উল্লেখ কৰিছে। চৰকাৰে লগতে জনাইছে যে পঞ্জীয়ন নতুন বছৰৰ প্ৰথম দিন অৰ্থাৎ ১ জানুৱাৰীৰ পৰা আৰম্ভ কৰিব পাৰিব (Children between 15 and 18 can register for COVID-19 vaccines on the CoWIN app from January 1)। কিন্তু পঞ্জীয়নৰ বাবে বিদ্যালয়ৰ আই ডি কাৰ্ডখন দিব লাগিব। ইয়াক বয়সৰ প্ৰমাণ হিচাপে গ্ৰহণ কৰা হ'ব।\nCoWINৰ প্ৰধান আৰ এছ শৰ্মাই সংবাদ মাধ্যমক কোৱা অনুযায়ী এই টিকাকৰণ এপটোত শিক্ষাৰ্থীসকলৰ বাবে এটা পৃথক স্থান সৃষ্টি কৰা হৈছে, য'ত তেওঁলোকে শিক্ষাৰ্থী হিচাপে প্ৰমাণ-পত্ৰৰ সৈতে নাম ভৰ্তি কৰিব পাৰে। এই বিকল্পটো দিয়া হৈছে কেন্দ্ৰৰ বিচাৰ মৰ্মে। কিয়নো বহুতৰ আধাৰ বা আন কোনো কাৰ্ড নাথাকিবও পাৰে।\nউল্লেখ্য, শনিবাৰে নিশা প্ৰধানমন্ত্ৰীয়ে ঘোষণা কৰে যে ৩ জানুৱাৰীৰ পৰা ১৫ৰ পৰা ১৮ বছৰীয়া শিশুক কোৰোনাৰ টিকাকৰণ কৰা হ'ব। তেওঁ সেইদিনা ঘোষণা কৰিছিল যে তেওঁ ৬০ বছৰ বয়সৰ লোকৰ বুষ্টাৰ ড'জৰ ঘোষণাও কৰিছিল। ইয়াৰ উপৰি স্বাস্থ্যকৰ্মীৰ আগশাৰীৰ কোৰোনা যোদ্ধাসকলেও টিকাৰ তৃতীয় পালি লাভ কৰিব।\nRead all News in Assamese, Business News in Assamese, Sports News in Assamese, Health News in Assamese, India News in Assamese\nপ্ৰধানমন্ত্ৰীয়ে উল্লেখ কৰে যে কোৰোনাই এতিয়াও ভাৰত ত্যাগ কৰা নাই। তেওঁ অ'মিক্ৰন সংক্ৰমণৰ বাবে অপ্ৰয়োজনীয় আতংকত ভুগি নাথাকিলেও সাৱধানতা বজাই ৰাখিবলৈ পৰামৰ্শ দিছিল। তেওঁ কৈছিল যে নিয়মীয়াকৈ হাত ধোৱা আৰু মুখা ব্যৱহাৰ কৰাৰ পৰা সকলো কোৰোনা পৰিচ্ছন্নতা অনুসৰণ কৰাটো এতিয়াও দেশৰ সাধাৰণ মানুহৰ কৰ্তব্য।\nChildrensCovid vaccineVaccination drive